Сүзне Ассам теле телендә әйтеп яздыру.\n«কঁঠাল» әйтелешен яздыру কঁঠাল\n«10000000» әйтелешен яздыру 10000000\n«10» әйтелешен яздыру 10 [numero, liczba, Number, dziesięć, dziesiątka]\n«9» әйтелешен яздыру9[Number, cyfra, digit, dziewiątka]\n«8» әйтелешен яздыру 8 [Number, numer, cyfra, digit, ósemka, osiem]\n«7» әйтелешен яздыру7[Number, cyfra, digit, liczba, numer, siedem, siódemka]\n«6» әйтелешен яздыру6[Number, rzeczownik, noun, cyfra, digit, szóstka, liczyć, matematyka]\n«5» әйтелешен яздыру5[Number, liczebnik, cyfra, digit, liczyć, matematyka, piątka, pięć]\n«4» әйтелешен яздыру4[数字, Number, rzeczownik, noun, cyfra, digit, czwórka, cztery]\n«3» әйтелешен яздыру3[Number, see <ciemności>, trójka, digit, cyfra]\n«2» әйтелешен яздыру2[cyfra, digit, dwa, dwójka]\n«1» әйтелешен яздыру 1 [jeden, jedynka, cyfra, digit, liczebnik, Sayılar]\n«অভিধান» әйтелешен яздыру অভিধান\n«ব্ৰহ্মা» әйтелешен яздыру ব্ৰহ্মা\n«Deyhontsigwa'ehs» әйтелешен яздыру Deyhontsigwa'ehs\n«boroshun» әйтелешен яздыру boroshun\n«ঘৰ» әйтелешен яздыру ঘৰ [house, Assamese, ghor, ঘৰ]\n«পুলিচক ফোন কৰা!» әйтелешен яздыру পুলিচক ফোন কৰা!\n«আৰক্ষীক ফোন কৰা!» әйтелешен яздыру আৰক্ষীক ফোন কৰা!\n«পুলিচক ফোন কৰক!» әйтелешен яздыру পুলিচক ফোন কৰক!\n«আৰক্ষীক ফোন কৰক!» әйтелешен яздыру আৰক্ষীক ফোন কৰক!\n«ৰ'বা!» әйтелешен яздыру ৰ'বা!\n«সহায়!» әйтелешен яздыру সহায়!\n«আঁতৰি যাওক!» әйтелешен яздыру আঁতৰি যাওক!\n«সোনকালে ঠিক হোৱা» әйтелешен яздыру সোনকালে ঠিক হোৱা\n«সোনকালে ঠিক হওঁক» әйтелешен яздыру সোনকালে ঠিক হওঁক\n«মই আপোনাক ভালপাওঁ» әйтелешен яздыру মই আপোনাক ভালপাওঁ\n«টৈলেট ক'ত আছে?» әйтелешен яздыру টৈলেট ক'ত আছে?\n«শৌচালয় ক'ত আছে?» әйтелешен яздыру শৌচালয় ক'ত আছে?\n«একো নহয়» әйтелешен яздыру একো নহয়\n«ধন্যবাদ» әйтелешен яздыру ধন্যবাদ\n«অনুগ্ৰহ কৰি» әйтелешен яздыру অনুগ্ৰহ কৰি\n«ক্ষমা কৰিবা» әйтелешен яздыру ক্ষমা কৰিবা\n«ইয়াৰ দাম কিমান?» әйтелешен яздыру ইয়াৰ দাম কিমান?\n«হয়, অলপ» әйтелешен яздыру হয়, অলপ\n«আপুনি অসমীয়া কয়নে?» әйтелешен яздыру আপুনি অসমীয়া কয়নে?\n«আপুনি ইংৰাজী কয়নে?» әйтелешен яздыру আপুনি ইংৰাজী কয়নে?\n«মই নাজানো» әйтелешен яздыру মই নাজানো\n«মই বুজি নাপাওঁ» әйтелешен яздыру মই বুজি নাপাওঁ\n«মই বুজি পাওঁ» әйтелешен яздыру মই বুজি পাওঁ\n«তুমি বুজি পোৱানে?» әйтелешен яздыру তুমি বুজি পোৱানে?\n«আপুনি বুজি পায়নে?» әйтелешен яздыру আপুনি বুজি পায়নে?\n«শুভ যাত্ৰা» әйтелешен яздыру শুভ যাত্ৰা\n«খোৱাৰ আমেজ লোৱা!» әйтелешен яздыру খোৱাৰ আমেজ লোৱা!\n«খোৱাৰ আমেজ লওঁক!» әйтелешен яздыру খোৱাৰ আমেজ লওঁক!\n«দিনটো ভাল হওঁক!» әйтелешен яздыру দিনটো ভাল হওঁক!\n«সুস্বাস্থ্যৰ বাবে!» әйтелешен яздыру সুস্বাস্থ্যৰ বাবে!\n«সুভাগ্য» әйтелешен яздыру সুভাগ্য\n«গুডলাক» әйтелешен яздыру গুডলাক\n«বায়» әйтелешен яздыру বায়\n«মোক অকলে এৰি দিয়া» әйтелешен яздыруমোক অকলে এৰি দিয়া [Башкалар]\n«মোক অকলে এৰি দিয়ক» әйтелешен яздыруমোক অকলে এৰি দিয়ক [Башкалар]\n«মই তোমাক ভাল পাওঁ» әйтелешен яздыруমই তোমাক ভাল পাওঁ [Башкалар]\n«তোমালোকে ইয়াত প্ৰায়েই আহা নে?» әйтелешен яздыруতোমালোকে ইয়াত প্ৰায়েই আহা নে? [Башкалар]\n«তুমি ইয়াত প্ৰায়েই আহা নে?» әйтелешен яздыруতুমি ইয়াত প্ৰায়েই আহা নে? [Башкалар]\n«আপোনালোকে ইয়াত প্ৰায়েই আহে নে?» әйтелешен яздыруআপোনালোকে ইয়াত প্ৰায়েই আহে নে? [Башкалар]\n«আপুনি ইয়াত প্ৰায়েই আহে নে?» әйтелешен яздыруআপুনি ইয়াত প্ৰায়েই আহে নে? [Башкалар]\n«মানুহজনীয়ে সকলোৰে পইচা দিব» әйтелешен яздыруমানুহজনীয়ে সকলোৰে পইচা দিব [Башкалар]\n«তেখেতে সকলোৰে পইচা দিব» әйтелешен яздыруতেখেতে সকলোৰে পইচা দিব [Башкалар]\n«মানুহজনে সকলোৰে পইচা দিব» әйтелешен яздыруমানুহজনে সকলোৰে পইচা দিব [Башкалар]\n«তুমি অসমীয়াত ...-ক কেনেকৈ কোৱা?» әйтелешен яздыруতুমি অসমীয়াত ...-ক কেনেকৈ কোৱা? [Башкалар]\n«আপুনি অসমীয়াত ...-ক কেনেকৈ কয়?» әйтелешен яздыруআপুনি অসমীয়াত ...-ক কেনেকৈ কয়? [Башкалар]\n«অনুগ্ৰহ কৰি লিখি দিয়া» әйтелешен яздыруঅনুগ্ৰহ কৰি লিখি দিয়া [Башкалар]\n«অনুগ্ৰহ কৰি লিখি দিয়ক» әйтелешен яздыруঅনুগ্ৰহ কৰি লিখি দিয়ক [Башкалар]\n«অনুগ্ৰহ কৰি আকৌ এবাৰ ক’ব» әйтелешен яздыруঅনুগ্ৰহ কৰি আকৌ এবাৰ ক’ব [Башкалар]\n«অনুগ্ৰহ কৰি লাহে লাহে কোৱা» әйтелешен яздыруঅনুগ্ৰহ কৰি লাহে লাহে কোৱা [Башкалар]\n«অনুগ্ৰহ কৰি লাহে লাহে কওঁক» әйтелешен яздыруঅনুগ্ৰহ কৰি লাহে লাহে কওঁক [Башкалар]\n«তোমাক লগ পাই ভাল লাগিল» әйтелешен яздыруতোমাক লগ পাই ভাল লাগিল [Башкалар]\n«আপোনাক লগ পাই ভাল লাগিল» әйтелешен яздыруআপোনাক লগ পাই ভাল লাগিল [Башкалар]\n«মই ...-ৰ পৰা আহিছোঁ» әйтелешен яздыруমই ...-ৰ পৰা আহিছোঁ [Башкалар]\n«তুমি ক'ৰ পৰা আহিছা?» әйтелешен яздыруতুমি ক'ৰ পৰা আহিছা? [Башкалар]\n«আপুনি ক'ৰ পৰা আহিছে?» әйтелешен яздыруআপুনি ক'ৰ পৰা আহিছে? [Башкалар]\n«ভালে আছোঁ, আৰু তুমি» әйтелешен яздыруভালে আছোঁ, আৰু তুমি [Башкалар]\n«ভালে আছোঁ, আৰু আপুনি» әйтелешен яздыруভালে আছোঁ, আৰু আপুনি [Башкалар]


মুক্তি – Mahabahoo\nতেনেই সৰু চহৰখনৰ অফিচটোত প্ৰথমে তাইৰ ভালেই লাগিছিল৷ পিছে লাহে লাহে একাংশ বিয়নি মেল মৰা মহিলা আৰু তেওঁলোকক সহযোগ কৰা পুৰুষ সহকৰ্মীৰ আলোচনাৰ নমুনাই তাইক বাৰুকৈয়ে বিৰক্ত কৰিলে৷ তাতকৈ ডাঙৰ কথা একেটা কোঠাতে চলি থকা এনে আলোচনা তাই এৰাই চলাত তেওঁলোকৰ চৰ্চাৰ অঘোষিত বিষয়বস্তুৰ তালিকাত তাইৰ নামে সঘনে ঠাই ল’বলৈ ল’লে৷ “মোবাইলটোযে পিটিকি থাকা, কি পোৱাহে তাত? নে ঠিক কৰিছা নেকি কোনোবা?” এজনে আৰম্ভ কৰাৰ লগে লগে হৈয়েই গ’ল আৰু৷ “আজিকালি এই ফে’চবুকে ধ্বংস কৰিছে চবকে৷ কি জানো বস্তু এইডাল!” ঐ আমাৰ ব’ছৰ জীয়েকৰ নামটো মাৰাচোন, কি ওলাই চাওঁ৷ ক’ৰবাত হেনো ল’ৰাই- ছোৱালীয়ে এপাল একেলগে বাহিৰত ফুৰিবলৈ যোৱাৰ ফটো দিছে৷ কালি আমাৰ বাবাই চাই মোক দেখুৱাইছে৷ ইছ্ এইবোৰ ল’ছালিক নো মাক বাপেকে কেনেকে পঠায়, প্ৰজেক্টৰ নামত ক’ত গৈ বা কি কৰি ফুৰেগৈ৷ ভাবিলেই কিবা লাগে! আমাৰ বাবাহঁত যে পঠালেও নাযাব৷” আনগৰাকীয়ে উজান দিয়ে, “লাভ জেহাদ নে কি সেইবোৰো হয় ফে’চবুকত৷ আৰু মাজতে যে ইলেকচনত জিকা একট্ৰেছজনীৰ ফটোবোৰ লৈ কম হৈ ছৈ হৈছিলনে!” তুমি সেইডাল টিপি সেইবোৰ বিপদ চপোৱাতকে আমাৰ লগতে কথা পাতিবাছোন, মনটো ভাল লাগিব, সময়ো পাৰ হ’ব৷ কেনেকে থাকাহে ইমান কম কথা কৈ! ন’ হাজৰিকানী?” “এৰা ৰুমি ঠিক কৈছা, আজি পিছে বৰবাবু কিয় নাহিলবা, ক’ৰবাত চাগে মিতিৰ ফুৰিবলৈ গ’ল, কালি ৰিটায়াৰমেণ্টত যোৱা ৰামপুৰৰ বৰাৰ আউটষ্টেণ্ডিং খনৰ কাৰণেনো সাতশ টকা ল’ব লাগেনে, পাঁছশ ল’লেও হয়৷ কামখিনি ময়ে কৰিলো৷ মোক আক’ একোৱে নিদিলেই৷ এনেকুৱাতে কাম কৰিবলৈ মন নাযায়৷ আজি চাগে বৰবাবু সেই টকাৰেই ফুৰিব গ’ল, গাঁঠিৰ ধন ভাঙি যোৱা মানুহ সেইজনা নহয়৷” “হেৰা জুনু, শইকীয়া আহিছে, দুপৰীয়া চাহকাপৰ কাৰণে আজি তেওঁকে ধৰা নেকি!” উস্ লাহে লাহে তাইৰ মূৰটো বিষাই আহে৷ ইয়াৰ মাজতে তাই কাম কৰিব লাগিব৷ নাই তাই নোৱাৰে!\nপিয়নজনে লৈ অহা কাগজখনত তাইৰ নামটো দেখি খুলি চালে৷ উলাহতে তাইৰ মুখেদি চিঞৰ এটাই ওলাব খুজিলে৷ ৰক্ষা! বনবিভাগৰ মনে বিচৰা চাকৰিটোত অৱশেষত তাইৰ নিয়োগপত্ৰখন আহিল৷ পৰচৰ্চা কৰা এই পশুকুলৰ মাজতকৈ বনৰ পশুবোৰে তাইৰ নিশ্চয়কৈ মানসিক সকাহ দিব৷ এইবাৰ তাই আশাবাদী…


মৰীচিকা (ভাস্কৰজ্যোতি দাস) - সাহিত্য ডট অৰ্গ\nদুৰ্গাপূজা বুলি দুবছৰৰ মূৰত ঘৰলৈ অহা সময়ছোৱাত কুমাৰাস্বামী লে’আউটৰ অট’ৰিক্সাত উঠাৰ পৰা ৱাই.পি.আৰ এক্সপ্ৰেছেৰে আহি শিমলুগুৰিত নমালৈকে ৰাজে ঘূৰাই পকাই একেবোৰ কথাকেই চিন্তা কৰি কৰি আহি থাকিল। কথাটো চিন্তা কৰিবলগীয়া নোহোৱাও নহয়। কঁকালৰ সমান বাইচেপ এটা বনালেও ৰাজৰ বয়স এতিয়া ৩৩ বছৰমানেই হ’ল। বাংগালোৰত থকা তাৰ একালৰ ৰূমমেট তেজপুৰৰ ৰকে ইমানকৈ বুজোৱাৰ পাচতো যেন সি সহজ হ’ব পৰা নাই। স্বাধীন মনৰ মানুহ ৰাজক পৰাধীনতাৰ শিকলি পিন্ধাবলৈ মাকেও এইবাৰ ডেডলাইন দিছে। “এইবাৰ দুৰ্গাপূজাতে যদি ফাইনেল নকৰ, চাবি কিন্তু” উস্। জীৱনৰ সুৰটো ৰকে বজোৱা ষ্ট্ৰিং চিগা গিটাৰৰ দৰে লাগিল ৰাজৰ।\nৰাজৰক্তিম পানীফুকন। কিবা যেন নিজৰ নামটোও বেয়া পোৱা হৈছে সি। আজিকালি ঘৰলৈ আহিলে য’তেই চিনাকি কোনোবা মানুহে লগ পায় তাতেই সোধে-“ৰাজ, কিবা নতুন গৰমা-গৰম খবৰ আছে নেকি?” গৰমা-গৰম খবৰ মানে? এই মানুহবোৰৰ কাম নাই আৰু। পাণবেচাত থকা আইতাকৰ ঘৰলৈ আজি প্ৰায় আঠবছৰমানেই যোৱা নাই ৰাজ। শেষবাৰ যাওতে চেনেহী আইতাই যিষাৰহে ক’লে-“ঐ সেইটো মালাৰ পুতেক নহয়নে ? বোপাই ঐ, বিলাতখনতযে আছগৈ অকলে অকলে হালধিকণ ঘঁহি লোৱা নাই কেলে? মাৰাই ইয়ালৈ আহিলেই চকুপানীৰে সাগৰ বোৱায়হি” নাই নাই। এইবোৰ আৰু শুনি শুনি ৰাজৰ অসহ্য লগা হৈছে। সেয়ে এইবাৰ সি মনটো বান্ধিয়েই আহিছে যে এইবাৰ কিবা এটা চয়-নিচয় কৰিবই। মাকে কোৱাৰ মতে যদি হাঁহচৰাৰ ছোৱালীজনী তাৰ মনপচণ্ডৰ হয় তেন্তে এইবাৰ সকলো সাং কৰিহে যাব সি। কোম্পানীৰ চাকৰি। চৰকাৰীৰ দৰে চুটী নাপায় যদিও এইবাৰ কিছুদিনৰ ছুটী মিলাই আহিছে সি। শিমলুগুৰিৰ পৰা বতাহে হু-হুৱাই যোৱা বাছখনত আহি থাকোতে মাজতে হাঁহচৰা গাঁওখন পায়। হাঁহচৰা পায়েই ৰাজৰ মনটো অলপ সলনি হোৱা যেন হ’ল। হাঁহচৰা হাইস্কুলৰ ফিল্ডখন দেখি তাৰ আগতে ক্ৰিকেট খেলা দিনবোৰো মনত পৰি গ’ল। সকলো ঠিকেই থাকিলে এই গাওঁখনেই হ’ব তাৰ শহুৰৰ গাঁও। ৰিক্সাৰে নামি ঘৰ সোমোৱাৰ পাচত মাকে সদায় জনোৱাৰ দৰে চকুপানী আৰু এটা চুমাৰে তাক স্বাগতম জনালে। বহুদিনৰ মুৰত ঘৰৰ ভাতসাজৰ জুতিৰ লগতে কথাবোৰ চলি থাকিল। মাকে ক’লে-“ছোৱালীজনী এম.এ. পাচ কৰি জুনিয়’ৰ কলেজ এখনতে কাম কৰি আছে। মাহীয়েৰে ছোৱালীজনীৰ দেউতাকৰ লগত কথা পাতিছেই আৰু তই পূজাৰ মাজতে এদিন যাবি বুলি কৈছে। মাহীয়েৰৰ মতে বৰ গুণী ছোৱালী। দেখাই শুনাই ভালেই। তই কেতিয়া যাম বুলি ভাবিছ?”\nৰাজে বিহজলকীয়াৰ টুকুৰাটো ভাতখিনিত খচি থকাৰ পৰাই উত্তৰ দিলে- “স্কুটাৰখন কি হৈ আছে চাই লম কালিলৈ। যদি ঠিকেই আছে তেন্তে কালিলৈ পাক এটা মাৰি আহিম” এইবাৰ মাকৰ প্ৰশ্ন-“অকলে যাবি নে ?” ৰাজে ভাত খোৱাৰ পৰাই উত্তৰ দিলে-“লগৰ কাৰোবাক নি মৰিলেহে হ’ব। এনেইটো কল্যাণ, কাবিদ, নয়নহঁতে কামুৰিয়েই থাকে। আজিকালি সান্নিধ্যইও সিহঁতৰ লগ দিছে। আগতে মই নিজে চাই লওঁ ৰ। তাৰ পাচত পচণ্ড হ’লে সিহঁতক ক’ম আৰু লাগিলে পিচত নি দেখুৱাই আহিম। পিচদিনা ৰাতিপুৱা শুই উঠি সি স্কুটাৰখনৰ ফালে গ’ল। চাৰি পাঁচটামান কিকৰ পাচতে ষ্টাৰ্ট হৈ গ’ল তাৰ বসন্তীখন। গা পা ধুই সি যাবলৈ সাজু হ’ল। মাকে আহি মিঠাইৰ টোপোলা এটা তাৰ হাতত তুলি দি ক’লে-“ৰাজ, লাহে লাহে যাবি। অ’.এন.জি.চি.ৰ গাড়ীবোৰ আজিকালি বৰ বলিয়াৰ দৰে যায়”।\nলাহতি পেট্ৰল পাম্পত পেট্ৰল অলপমান ভৰাই ৰাজ আগবাঢ়িল তাৰ গন্তব্যস্থান হাঁহচৰাৰ দিশে।\nসি চেৰেকাপাৰ পাইছিলগৈহে এনেতে এজাক বৰষুণে তাক আধাআধি বুৰাই পেলালে। ৰাজে ভাবিলে-হ’ল আৰু আজি ছোৱালী চোৱা। বৰষুণ এৰাৰ অপেক্ষাত ৰৈ থকা গেলামালৰ দোকানখনৰ পৰা সি স্কুটাৰৰ আগৰ বাস্কেটটোলৈ চালে। কেৰিবেগটো ঠিকেই আছে। মিঠাইখিনি নষ্ট ন’হ’লেই হ’ল। বৰষুণজাক এৰাৰ পাচত সি পুনৰ আগবাঢ়িল আৰু এপৰত হাঁহচৰা পালেগৈ আৰু মাকে কোৱাৰ দৰে ৰেলক্ৰচিংটো পাৰ হৈ পাথৰদিয়া ৰাষ্টাৰে মথাউৰিৰ ফালে বাট ল’লে।\nআজিৰ বৰষুণজাকে মথাউৰিৰ অৱস্থা তথৈবচ কৰি গ’ল। তাতে মথাউৰিৰ লিকবোৰত দিয়া নতুন মাটিবোৰ গলি বোকা হৈ বৰ পিচল হৈ আছে। স্কুটাৰৰ চকাদুটাও টপা। ছেহ্। বৰ সমস্যা হ’ল। হ’লেও হাতত সাৰে ভৰিত সাৰে আগবাঢ়িল ৰাজৰ স্কুটাৰ। ৰাজৰ অৱস্থা দেখি স্কুললৈ গৈ থকা ছোৱালী কেইজনীমানে তাৰ ফালে চাই ফিচিঙা ফিচিংকৈ হাঁহিলে। ৰাজৰ সেইফালে মন দিয়াৰ প্ৰয়োজন নাই। মুঠতে “প্ৰভু, যেনেতেনে পোৱাই দিয়া” জাতীয় প্ৰাৰ্থনা এটা মনৰ ভিতৰতে আঁওৰাই সি আগবাঢ়িল। মথাউৰিৰ পৰা নামি ঠিক উপপথটোলৈ বুলি স্কুটাৰখন ঘূৰাওঁতেই তাৰ বসন্তীৰ পিচচকাটো পিচলি তাতে স্কুটাৰেৰে সৈতে সি বোকাতে পৰিল। ইচ্। শেষ শেষ। সকলো শেষ। কি যে দুৰৱস্থা। আধাআধি বোকাৰে লুটুৰি-পুটুৰি হ’ল। মিঠাইৰ টোপোলাটোৰ ফালে সি মন কৰিলে। সেইটোৰো তাৰ দৰেই অৱস্থা। যেনেতেনে স্কুটাৰখন তুলি পথটোৰে আগবাঢ়োতে কাষতে জনস্বাস্থ্য বিভাগৰ চাৰ্ভিচ টিউবৱেল এটা দেখি সি স্বাস্তিৰ নিস্বাস পেলালে। তাতে পানীৰে বোকাবোৰ আতৰাওঁতে সি তিতিবুৰি শেষ হ’ল। উপপথটোৰে আগবাঢ়ি গৈ থাকোতে সি মনতে ভাবি গ’ল –“কিখননো হৈছে আজি! বাৰু যি হ’ল হ’ল আৰু তাৰতো কোনো দোষ নাই। ভাবী শহুৰৰ ঘৰ যেতিয়া সুবিধা কিছু কৰি ল’ব পৰা যাব” সি চৰকাৰকো অলপ গালি পাৰিলে মনে মনে-“এই চি এম টো জাপানলৈ নগৈ আমাৰ বেঙ্গল’ৰৰ ফালে যোৱাহে ভাল আছিল। কম চে কম অলপ কিবা শিকি আহিব পাৰিলেহেঁতেন, ৰাষ্টাঘাট কাক কয় অন্ততঃ সেইটো বুজি আহিলেহেতেন। ৰকে লিখা “কলৈ আখ্যান”ৰ লগতে জাপানৰ কথা মনলৈ আহোতেই সি জোতাযোৰ চাই দেখিলে যে সেইযোৰ তিতি শেষ। তিতিলেও কি হ’ল ভাবী শহুৰৰ ঘৰত “তাই”ক দেখাৰ লগে লগে সেইবোৰ এনেয়ে পাহৰি যাব। মাহীয়েকে ইমান ভিতৰুৱা ঠাইত ছোৱালী বিচাৰিছে যেতিয়া ছোৱালী ভালেই হ’ব। ইতিমধ্যে বৰষুণো এৰিলে আৰু বেলিৰ পোহৰে চৌদিশ জিলিকাই তুলিলে। ৰাজকাপুৰৰ “প্যাৰ হুৱা ইকৰাৰ হুৱা হে…..” গীতটো ৰাজে মনৰ ভিতৰতে গুনগুনালে।\nকিছুদুৰ যোৱাৰ পাচতে সি কেইটামান কঠালগুটিক পইছা-পইছা খেলি থকা দেখিলে। লগতে দুটামান ১৫-১৬ বছৰীয়া। মনতে ভাবিলে-“পয়ছানো খেলিব লাগেনে। আমাৰ গাওবোৰ সেইকাৰণেই উন্নত হোৱা নাই। লক্ষীমাতাক বাৰু এনেকুৱা চাল বাকলি নোহোৱা ৰাস্তাৰ ওপৰত দলিয়াই নেকি? কি যে হ’ব আৰু দেশখনৰ” ভাবী শহুৰৰ ঘৰৰ ল’কেশ্যনটো ক’ত হ’ব তাৰে উমান ল’বলৈ ৰাজে সিহঁতকেইটাক সুধিলে–“ হেৰি নহয়, এই জয়গুৰাম শইকীয়াৰ ঘৰটো কোনফালে?” উত্তৰত এটা প্ৰশ্নই উভটি আহিল -কোন জয়গুৰামক লাগে? ইয়াত চাৰিজন জয়গুৰাম শইকীয়া আছে। ৰাজে উত্তৰ দিলে-ৱাটাৰ ৰিচ’ৰ্চতযে এচ.এ. কৰে সেইজন। “অ’ সেইজন, গাওঁখনৰ শেষৰ ঘৰটো তেওঁৰেই। আগলৈ গৈ থাকক। পাই যাব। ৰাজ লাহে লাহে আগবাঢ়িল। মনত এটা সংশয় জন্ম হ’ল। পোন ৰাস্তাটোৰ সোঁৱে বাৱে থকা ঘৰবোৰ এপৰত শেষ হৈ এখন পথাৰৰ মাজেৰে ৰাষ্টাটো যোৱা দেখি ৰাজে স্কুটাৰখন তাতে ৰখালে। তাৰমানে গাঁওখন তাতে শেষ। কাষেৰে মানুহ এজন পাৰ হৈ যোৱা দেখি ৰাজে সুধিলে-“জয়গুৰাম শইকীয়াৰ ঘৰ কোনটো ?” মানুহজনে আঙুলি টোৱাই ঘৰটো দেখুৱাই সুধিলে-টাউনৰ পৰা আহিছে যেন পাওঁ। ৰাজে হয় বুলি কৈ মানুহজনে দেখুৱাই দিয়া ঘৰটোৰ ফালে নিজৰ স্কুটাৰখন ঘুৰালে। আসাম টাইপৰ ঘৰ। মেইনটেনেন্স নথকা ঘৰটোত প্লাষ্টাৰো কৰা নাই। ঘৰটোৰ সমুখত তিনিটামান কঠালগুটিয়ে এনেয়ে কিবাকিবি কৰি আছে। বয়স ৫-১০ বছৰৰ ভিতৰৰে হ’ব। তাৰে এটাক ৰাজে সুধিলে-“ঘৰত কোন আছে?” নীলা, দীঘল আঠুৰ তললৈকে পৰা চাৰ্টটোৰ জেপটোৰে নাকৰ শেঙুনখিনি মচি তাৰে মাজৰে এটাই উত্তৰ দিলে-“বাই আছে” আন এটাই প্ৰশ্ন কৰিলে-আপোনাক কাক লাগে ? ৰাজে উত্তৰত প্ৰশ্ন এটাকে সুধিলে-“জয়গুৰাম শইকীয়া ঘৰত আছেনে?” উত্তৰটো সকলোতকৈ ডাঙৰটোৰ পৰা আহিল-“দেতা নাই। পথাৰলৈ গৈছে জেওৰা বাতিবলৈ। আহি পাবহি এতিয়া। আপুনি ভিতৰতে বহক” ৰাজে ঢেৰ কিবাকিবি ভাবিলে-মানুহনো বাৰু এনেকৈ থাকেনে ! মাহীয়েযে কি ঘৰৰ ছোৱালী চাইছে….ইত্যাদি ইত্যাদি। বাৰু হ’ব। ছোৱালীজনী ভাল হ’লেই হ’ল। ক’তনো ইয়ালৈ সদায় আহিব সি। দুবছৰ-তিনিবছৰৰ মুৰত হয়টো এদিন। মিঠাইৰ টোপোলাটো লৈ সি ভিতৰলৈ সোমাই গ’ল। তেতিয়ালৈ কঠালগুটিয়া কেইটা ৰাজৰ স্কুটাৰৰ ওপৰত। ভিতৰত গৈ বেতৰ চকীখনত বহি সমুখৰ কেলেণ্ডাৰখনত চকু পৰিল। ছুটীৰ চাৰিদিন গ’লেই। ভিতৰৰ পৰা কোমল মাত এটা ভাঁহি আহিল-“কোন আহিছে ?” মাতটো শুনি তাৰ নিজকে কোমজেলেকুৱাৰ দৰে লাগিল। উত্তৰত ৰাজে কোমল মাতেৰে ক’লে-“মই মানে বাঙ্গালোৰৰ পৰা আহিছো, জয়গুৰাম শইকীয়াক লগ কৰিবলগা আছিল। উত্তৰটো ছোৱালীজনীয়ে যিটো সুৰত দিলে তাৰ পৰা ৰাজে এটা কথা বুজি পালে যে মাক-দেউতাকে হয়টো “তাই”ক কথাটো কোৱা নাই। তাতে চাৰপ্ৰাইজদ্ ভিজিত। ৰাজৰ মনটো ভাল লাগি গ’ল। খেঙুননকা তেতিয়ালৈ সি বহি থকা বেতৰ চকীখনত তাৰ এটা আঁঠু তুলি থৈছেহি। ইমান চিকচিকিয়া হৈ ওলাই অহা ৰাজৰ লগত আজি যিবোৰ ঘটনা ঘটিছে সেইখিনিয়েই পাইছেগৈ তাতে আকৌ এই খেঙুননকাটো। উস্। সেইটোৰ পৰা বাচিবলৈ “তাই”ৰ হাতত তুলি দিম বুলি অনা মিঠাইৰ টোপোলাটো ৰাজে খেঙুননকাৰ ফালে আগবঢ়াই দি ভিতৰলৈ লৈ যাবলৈ ইংগিত দিলে। সেইটো কাষেদি পাৰ হৈ যাওতে ৰাজে যিটো গোন্ধ পালে তাৰ বমি আহো যেন হ’ল। কি দুৰ্গন্ধ! এই খেঙুননকাৰ গা ধোৱাৰ অভ্যাসেই নাই চাগে। খেঙুননকা ভিতৰলৈ গৈ কিবাকিবি ঘটং-মতং কৰি কিছুপৰৰ পাচত ওলাই আহি আকৌ ৰাজ বহি থকা বেতৰ চকিখনতে ফিক্স হ’লহি। এইবাৰত বাঁওহাতত এটা নাৰিকলৰ কলি আৰু সোঁহাতত সি অনা মিঠাইৰে দুটা। তাৰ হাতখনলৈ ৰাজে মন কৰিলে। নখবোৰৰ ফাঁকত শেলাই মাটি সোমাই আছে। ৰাজে নিজৰ ভিতৰৰ সিটো ৰাজক ক’লে মানে শান্তনা দিলে –বেতা, আজি অন্ততঃ……”।\nএনেতে কাৰেন্ট গ’ল। ভিতৰৰ পৰা “তাই” মাত দিলে- “আপুনি ভিতৰত আন্ধাৰ পাব। বাহিৰৰ চকীখনতে বহক” মাতটোৱে কিবা এটা যাদু কৰিলে। এইবাৰ আলপ আগতে মনলৈ অহা ৰাজকাপুৰৰ গীতটোৰ চিন্‌টো তাৰ মনলৈ আহিল। মন্ত্ৰমুগ্ধ জীৱৰ দৰে সি বাহিৰৰ বাৰান্ডাত থকা চকীখনৰ ফালে আগবাঢ়িল। পিচে পেচে খেঙুননকাও ওলাই আহিল। কাঠৰ চকীখনত সি বহিবলৈ পালে কি নাপালে খেঙুননকাই আকৌ চকীখনৰ কাষত ফিক্স হৈ গ’ল। প্ৰথমবাৰৰ বাবে ৰাজে তাৰপৰা এষাৰ মাত শুনিলে-“ঐ, তোৰ চোলাৰ জেপত সেইটো কি ঔ ? কলম নেকি?” ৰাজে নিজৰ পে’নটোৰ ফালে চালে আৰু খঙত কৈ দিলে- “যি হয় হওক, তোক কেলে?” এইবাৰ খেঙুননকাই তাক সুধিলে-“ঐ, মোৰ হাতত ঘঈ এটা আঁকি দেছোন। সিহঁত আটাইকেইটাৰে আছে। মোৰহে নাই। আঁকি দে না ?” ৰাজৰ চিঞৰি দিবলৈ মন গ’ল।\nএনেতে চাইকেল এখন লৈ মানুহ এজন সেমাই আহিল। ৰাজৰ ফালে চাই হাঁহি এটা মাৰি মানুহজনে সুধিলে-“কাক বিচাৰিছে?” ৰাজে উত্তৰ দিলে-“আপোনাক বিচাৰিয়েই আহিছো। মই কাথপাৰাৰ মীনা বৰাৰ ভাগিন ৰাজৰক্তিম পানীফুকন। মানুহজনে যেন একো বুজি পোৱা নাই। তেওঁ পুতেকৰ ফালে চাই গালি এটা দি তাক তাৰপৰা খেদি আকৌ সুধিলে-“কোন মীনা বৰা ? মইটো চিনি পোৱা নাই।” ৰাজে ক’লে- ৰত্নেশ্বৰ মহা মানে ২নং কাথপাৰাৰ ৰত্নেশ্বৰ বৰাৰ পত্নী। মানুহজনে ক’লে-” তেনে মানুহতো মোৰ চিনি পোৱা যেন মনত পৰা নাই। আপোনাক কিন্তু মই চিনি নাপালোঁ দেই। বাৰু কওকচোন কি সকামত আহিল ?” ৰাজৰ মনত অলপ সন্দেহ জাগিল। “আপুনি বাৰু ৱাটাৰ ৰিচ’ৰ্চ ডিপাৰ্টমেন্টৰ এচ.এ. জয়গুৰাম শইকীয়া নহয় জানো?”- ৰাজৰ পোনপতীয়া প্ৰশ্ন। মানুহজনে উত্তৰ দিলে- “তাকেইতো, মই ঠিকেই ধৰিছিলোঁ। বহুলোকৰে এই ভুলটো হয়। মই হাঁহচৰা হাইস্কুলৰ পিয়নহে। আপুনি বিচৰাজনৰ ঘৰ সৌটো” মানুহজনে আঙুলিটো পথাৰৰ সিমুৰৰ ঘৰ এটালৈ টোঁৱালে আৰু কৈ গ’ল – আচলতে এই পথাৰখনযে দেখিছে সেইখন তেওঁলোকৰে। ময়ো তেওলোকৰ ঘৰৰ পৰাই আহিছোঁ। আপুনিও কথাটো গম পায় খবৰ কৰিবলৈকে আহিছে যেন পাঁও। ৰাজে আচৰিত হৈ সুধিলে-“কি খবৰ ?” মানুহজনে উত্তৰত যিষাৰ ক’লে সেয়া শুনি ৰাজৰ চুলিৰ আগে জীউ গ’ল। “তেওঁলোকৰ একমাত্ৰ ছোৱালীজনী টাউনৰ কলেজ এখনতে কাম কৰিছিল নহয়। কালি লগতে কাম কৰা মুছলিম ল’ৰা এটাৰ লগত পলাল” ৰাজে চৌদিশে ধোৱা-কোৱা দেখিলে। কি হৈছে এইবোৰ? মুখেৰে একো মাত নিদি সি স্কুটাৰখন ষ্টাৰ্ট দিলে আৰু অহা ৰাস্তাৰেই ওভতিল। পিচফালৰ পৰা মানুহজনে চিঞৰিলে-“হেৰি, সেইফালে নহয়। আপুনি ওলোটা দিশত গৈ আছে। ৰাজে গোটেই ৰাস্তাটো এটা কথাই চিন্তা কৰি কৰি আহি থাকিল –“ সি মাকক কি ক’ব আৰু ভাৱকোৱৰ নাথ বা মিষ্টাৰ এণ্ড মিচেচ ৰকক ?” এপৰত সি ঘৰ পালেহি।\nসি স্কুটাৰখন ৰখাৰ লগে লগে মাকে আহি তাক সুধিলে-“তোৰ ফ’নটো নট্ ৰিচ্চেব্‌ল্ হৈ আছিল যে। মাহীয়েৰে ফ’ন কৰিছিল। মোক কি ক’লে জান ? তোৰ কাৰণে ঠিক কৰা ছোৱালীজনী বোলে কালি বেলেগ ল’ৰা এটাৰ লগত পলাল। তাকে জনাবলৈ তোক ফ’ন কৰিছিলোঁ। তই আকৌ গৈছিলি নেকি? মানে ছোৱালীজনীৰ ঘৰলৈ? আৰু তোৰ পিঠিত এইবোৰ বোকা যে। ক’ৰ’বাত পৰিলি নেকি” ৰাজে বীৰৰ দৰে উত্তৰ দিলে-“নাই নাই। মই চেৰেকাপাৰতে তিতি বুৰি জুৰুলা হ’লোঁ। কেনেকৈ যাও ? বৰষুণহে যি। ৰাতিপুৱা তই কোৱাৰ দৰে অ’.এন.জি.চি.ৰ গাড়ীবোৰৰ যি হে স্পীড বাঢ়িছে। ভগাচিগা ৰাস্তাটোত গুটেই বোকাসোপা মৰি কাপোৰ কানি শেষ কৰি পেলালে দেখিলি। মিঠাইৰ টোপোলাটোৰ কথা ৰাজক মাকেও নুসুধিলে আৰু ৰাজেও একো নকলে। চিধাই বাথৰুমলৈ গৈ সি শ্চাৱাৰৰ তলত তাৰ দেহ-মন এৰি দিলে।\nগধুলি পূজা চাই উঠি আদ্দাটো সামৰাৰ আগতে হস্পিটেল ৰ’ডৰ ৰসৰাজ হোটেলত ৰাজে খালি চাহ একাপ খাওঁতে কল্যাণ আৰু সান্নিধ্যই তাক সচৰাচৰ কামোৰবোৰ দিলে। কিন্তু, আজি যেন সি একো নকব। কাইলৈ ৰাতিপুৱা লগ পাম বুলি কৈ সি সিহঁত দুটাক বিদায় দি নিজৰ ঘৰ পালেহি। ঘৰত মল্লিকাক দেখি আচৰিত হৈ সি সুধিলে – আৰে মল্লিকা তই ! কেতিয়া আহিলি? তোৰ প্ৰজেক্ট শেষ হ’বলৈ কিমানদিন আছে ? এইবাৰ মাকে উত্তৰ দিলে-“হেৰৌ বুৰ্বক, মল্লিকাৰ এম.ফিল শেষ হোৱা আজি এবছৰেই হ’ল। তোৰহে খবৰ নাই। তই আহিছ বুলি তোক লগ কৰিবলৈ আহিছে। লগতে তই ভাল পাৱ বুলি জানি তাই ৰন্ধা হাঁহৰ মাংসও অলপ লৈ আহিছে। মই তাইক ভাত খাই যাবলৈ কৈছো। তাইহে যাও যাও লগাই আছে। তয়েই ৰখা তাইক” ৰাজে তাইক ভাত খাবলৈ মান্তি কৰালে আৰু সকলোৱে মিলি জুলি ভাতসাজ খালে। লাইটৰ পোহৰত মল্লিকাৰ মুখখন জিলিকি উঠিল। ৰাজে চাই চাই ভাবিলে-“দিনবোৰ কেনেকৈ পাৰ হয়! সৌ কালি পৰহি সি ক্লাচ টেনত পঢ়ি থাকোতে তাইক ফুলেশ্বৰী স্কুলত ফাইভত নামভৰ্তি কৰি দিয়াৰ পাচৰ এসপ্তাহমানটো সিয়েই তাইক অনা-নিয়া কৰিছিল। স্কুলৰ পৰা ৰাজৰ চাইকেলৰ ওপৰত উঠোতে তাইৰ যে কি ষ্ফুৰ্তি লাগিছিল। আজি কিন্তু ইমান সৰুৰে পৰা পোৱা তথা কাষৰ ঘৰতে থকা মল্লিকাক ৰাজে অলপ লাজকুৰীয়া হোৱাহে দেখিলে।\nৰাতি শুবলৈ যাওতে মাকে কাষৰ ৰুমটোৰ পৰায়েই সুধিলে-“ৰাজ, মই কথা এটা ভাবিছোঁ।”\nৰাজে নিয়মমাফিক উত্তৰ দিলে- “কি?”\n“নহয় মানে তই মল্লিকাক কেনে দেখ বাৰু”- মাকে আগ্ৰহেৰে প্ৰশ্নটো এৰিলে। ৰাজে এই প্ৰশ্নটোৰ ওভোটা উত্তৰ এটা দিলে- “শুই থাক”\nমল্লিকাৰ ঘৰৰ ভাড়াঘৰত থকা উৰিয়া পৰিয়ালটোৰ ঘৰৰ পৰা জগন্নাথ বন্দনা এটা ভাঁহি আহিল আৰু ৰাজৰো টোপনি আহিল –\nত’ ইচ্ছাৰে জীৱন আৰম্ভ’\nত’ থাৰে চৰে আচিৰ্‌বাৰ্ড’\nজগন্নাথ.. হে জগন্নাথ…\n(ড: ভৱেন্দ্ৰনাথ শইকীয়া চাৰৰ “কক্ষ-ভ্ৰান্তি”ৰ ছাঁত)\n← ”ডাঙৰ হ’লে মই….” (দিগন্ত কুমাৰ ভট্টাচাৰ্য)\nঅতি প্ৰাসংগিকঃসহজ সমীকৰণৰ জটিল ৰাজনীতি (অজয় লাল দত্ত) →


উত্তৰ প্ৰদেশৰ নিৰ্বাচনৰ সকীয়নি\nMarch 12, 2022 3:38 pm\nএই কথাত কোনো সন্দেহ নাই যে উত্তৰ প্ৰদেশৰ নিৰ্বাচনে বিৰোধী পক্ষক বাকৰুদ্ধ কৰিছে। তেওঁলোকে আৰু এনে কথা ক’ব নোৱাৰে যে আগৰ দৰে কাৰ্যপন্থা আৰু কৌশলেৰে বিজেপিৰ অভিযান তেওঁলোকে প্ৰতিহত কৰিব,পৰাস্ত কৰা দূৰৰ কথা।\nৰাহুল গান্ধীয়ে এইবাৰ তৃতীয় বাৰ বয়ান দিলে যে “ৰাইজৰ ৰায় কংগ্ৰেছে নতশিৰে মানি লৈছে।” তেওঁ আৰু তেওঁৰ ভগ্নী প্ৰিয়ঙ্কা গান্ধীয়ে এই নিৰ্বাচনত কংগ্ৰেছৰ নেতৃত্ব দিছিল। তাৰ পিছত ৪০০ৰো অধিক সমষ্টিৰ মাত্ৰ ২টাহে কংগ্ৰেছে জয় কৰিলে। নি:সন্দেহে ই ৰাহুল আৰু কংগ্ৰেছৰ চৰম আত্মপৰীক্ষা আৰু নিৰ্মোহ বিচাৰৰ সময়।\nকংগ্ৰেছৰ কেৱল ৰণনীতি নহয়, ৰণকৌশলো নহয়, মনোভাৱ আৰু দৃষ্টিকোণৰ আমূল পৰিৱৰ্তনৰ দৰকাৰ। যোগ্যতা প্ৰমাণৰ তিনিটা সুযোগ পোৱাৰ পিছত তেওঁ লোক বিফল হৈছে। এতিয়া আনক সেই সুযোগ দিব লাগিব।গণতান্ত্ৰিক ৰাজনীতিৰ ই এক পৰিচিত নিয়ম।\nৰাহুল মোদীতকৈ আজিৰ ভাৰতৰ অৰ্থনীতি আৰু চৰকাৰ সম্পৰ্কত বহু বেছি তথ্য জ্ঞানী।কিন্তু বিতৰ্কত জয়ী হ’লেও তেওঁ নিৰ্বাচনটোৰ ওপৰত সামান্য আঁচোৰ এটাও পেলাব নোৱাৰিলে।কাৰণ তেওঁৰ কথাই নগৰীয়া মধ্যবিত্তৰ বাহিৰে ভাৰতৰ বৃহৎ জনগণৰ প্ৰতি কোনো বিশ্বাসযোগ্য বাৰ্তা কঢ়িয়াই নিব নোৱাৰিলে। বৰং নৰম হিন্দুত্বৰ পোষকতা কৰি বিজেপিৰ হাতহে শক্তিশালী কৰিলে।মুকেশ আম্বানিৰ দৰে কৰ্পোৰেট নায়কে তেওঁক তুচ্ছতাচ্ছিল্য কৰাৰ সাহস পালে, যদিও কংগ্ৰেছ চৰকাৰৰ সহায়তে আম্বানিয়ে অৰ্থনীতিৰ ফুটবলৰ প্ৰথম ডিভিজনত খেলিবলৈ সামৰ্থ্য অৰ্জন কৰিছিল। তৃণমূলত ছোনিয়া গান্ধীৰো প্ৰভাৱ এতিয়া ক্ষীণ, কাৰণ অসুখৰ বাবে তেওঁ তৃণমূলৰ খা-খবৰ নাপায়। যিসকল মানুহৰ পৰা তেওঁ খা-খবৰ পায় তেওঁলোকৰ কিছু সংখ্যক চোকা মানুহ হ’লেও তৃণমূলৰ জনতাৰ লগত ঘনিষ্ঠ নহয়। সেয়ে বিজেপিয়ে আজি জাতপাত আৰু ধৰ্মৰ কুৎসিত ৰাজনীতিৰে জনমানসৰ মাজৰ অন্ধবিশ্বাস আৰু প্ৰতিক্ৰিয়াশীল উপাদান ব্যৱহাৰ কৰি ব্যাপক প্ৰভাৱ আৰু বিজয় সাব্যস্ত কৰিছে।\nসমাজবাদী দলেও মাত্ৰ দুবছৰ প্ৰচাৰ চলাই কৃষক আন্দোলনৰ গইনা লৈ যুদ্ধজয়ৰ আশা কৰিছিল। নানা বিকল্প বিষয় লৈ প্ৰতি ক্ষণত ৰাইজক লগত লৈ বিজেপিৰ লগত সংগ্ৰাম কৰা নাছিল। অথচ কৃষক আন্দোলন‌ৰ প্ৰভাৱ উত্তৰ প্ৰদেশৰ এক বৃহৎ অঞ্চলত পৰা নাছিল। আৰু সেই সংগ্ৰামৰ ফলতহে সমাজবাদী দলে কিছু সাফল্য লাভ কৰিলে।\nতৃণমূলত আৰু কাৰ্যকৰী ৰাজনীতিত ৰাহুল গান্ধীৰ ভূমিকা শোচনীয়। পঞ্জাবত অমৰিন্দৰ সিঙৰ দৰে পৰিপক্ক প্ৰবীণ নেতাৰ ঠাইত তেওঁ অধিস্থিত কৰিলে নৱজোৎ সিং সিদ্ধুৰ দৰে বহুবল্কী দুৰাকাঙ্ক্ষী নেতাক, কিন্তু মুখ্য মন্ত্ৰী পাতিলে চান্নিৰ দৰে অখ্যাত নেতাক। আনুগত্যৰ ৰাজনীতি অব্যৰ্থ শৰ নহয়। দলিত বুলি ৰহণ সানি দিলেও। বৰং নিৰ্বাচনৰ আগৰ সপ্তাহত সিদ্ধু চান্নিৰ কাজিয়াই জনতা‌ৰ ঘৃণা উৎপাদন কৰিলে পঞ্জাবত।\nচান্নি আৰু সিদ্ধুৰ তুমুল কাজিয়া নিৰ্বাচনৰ আগৰ সপ্তাহলৈকে চলি প্ৰথমতে দুয়ো দুয়োৰে ভেটি খহালে, আৰু ৰাইজৰ তীব্ৰ অৱজ্ঞা উদ্ৰেক কৰিলে। এই কাজিয়া বন্ধ নকৰাটো বা হ’বলৈ দিয়াটো কংগ্ৰেছ নেতৃত্বৰ অন্যতম ব্যৰ্থতা। অকালি দলৰ জ্যেষ্ঠ নেতা সকলৰ পৰাজয়ে সূচায় যে পঞ্জাবত কৃষক আন্দোলনৰ প্ৰভাবত বিজেপিৰ লগত বহুদিন সম্পৰ্ক ৰখাৰ ফল অকালি দলে লাভ কৰিলে।\nবিজেপিৰ কোনো আশা নাছিল পঞ্জাবত। কিন্তু কংগ্ৰেছৰ গৃহকন্দলৰ পৰিণামত নতুন দল আপে জয়ধ্বজা উৰাবলৈ সক্ষম হয়। বাকী দলবোৰে দিয়া প্ৰতিশ্ৰুতি পূৰণৰ আশা অনিশ্চিত।কিন্তু আপে দিয়া জনগণৰ বাবে উত্তম সুলভ চিকিৎসা আৰু শিক্ষাৰ ব্যৱস্থাৰ প্ৰমাণ পঞ্জাবৰ ৰাইজে ওচৰতে দিল্লীত আপ চৰকাৰে কৰা ব্যৱস্থাৰ পৰা দেখিছে।(উক্ত দুই ব্যৱস্থা এক সাম্যবাদী পৰিয়ালৰ কন্যাৰ পৰামৰ্শ অনুযায়ী কেজৰিৱালে গ্ৰহণ কৰিছিল।)\nউত্তৰাখণ্ড, গোৱাত হিন্দুত্ববাদী ভাবধাৰা প্ৰবল হৈছে। তাৰ কাৰণ আৰু প্ৰতিকাৰৰ চিন্তা কৰিব লাগিব। তৃণমূলে প:বঙ্গত বামফ্ৰণ্টৰ লগত দীৰ্ঘকালীন যুদ্ধ কৰি তাত শক্তি অৰ্জন কৰিছিল। সেই কথা পাহৰি সুদূৰ গোৱাত কেৱল খ্যাতিৰ আধাৰত জয়লাভ কৰিবলৈ গৈ মুখঠেকেচা খালে। প্ৰমাণ হ’ল মমতাৰ ভাবমূৰ্তিয়ে ভাৰতব্যাপি জয়লাভত সহায় নকৰে।মমতায়ো ‘চৰ্ত কাট’ আশা নকৰাই ভাল। সংখ্যাত সবল কংগ্ৰেছৰ দুৰ্দশাই পুনৰ সোঁৱৰাই দিছে যে আমূল পৰিৱৰ্তন অবিহনে দলটোৰ ভবিষ্যত অন্ধকাৰ।\nবিজেপিৰ অগ্ৰগতি ৰোধ কৰাৰ যে অৱশ্যে প্ৰয়োজন তাৰ কাৰণ বিবৰি বহুবাৰ লিখিছোঁ। কাৰণ তাৰ হিন্দু ৰাষ্ট্ৰৰ লক্ষ্যৰ নেপথ্যত আছে প্ৰথমে মুশ্লিম, খৃষ্টানৰ নাগৰিকত্ব আৰু নিৰাপত্তা খতম কৰি, দলিত বৰ্ণবোৰক অবদমিত কৰি দেশ জুৰি ‘ডেভেলাপমেন্টৰ’ নামত বৃহৎ একচেটিয়া পুঁজিৰ প্ৰভূত্ব প্ৰতিষ্ঠা কৰা। অন্তিম লক্ষ্য ভাৰতৰ গণতান্ত্ৰিক ৰাষ্ট্ৰব্যৱস্থা সম্পূৰ্ণ ধ্বংস কৰি নিৰ্বাচনৰ ভেকো-ভাওনা এটা চলাই ৰখা, ৰাইজক সম্পূৰ্ণ অধিকাৰ হীন কৰি অনুগ্ৰহ-প্ৰাৰ্থী প্ৰজাত পৰিণত কৰা। আৰ এছ এছৰ সংগঠনে তেওঁলোকে শাসন কৰা প্ৰতিখন গাঁৱত ঘৰে-ঘৰে নিয়মিত খবৰ লয় চৰকাৰী বিনামূলীয়া চাউল,পায়খানা, যৎসামান্য চৰকাৰী দান-দক্ষিণা পাইছেনে নাই, বা দেৰী হৈছে নেকি, আৰু আশ্বাস দিয়ে যে হ’ব আৰু সহায়ো কৰে। মানুহবোৰৰ ৰাজনীতিৰ ওপৰতো চকু ৰাখে। তেৰি মেৰি কৰিলেই সা-সুবিধা বন্ধ! এই ব্যৱস্থাই ভোটত কি প্ৰভাৱ পেলাব পাৰে, সহজেই অনুমেয়। আৰু আৰ এছ এছে আগতে তাৰ পৰা সৰ খিনি কাটি নাৰাখে।কাৰণ ‘হিন্দু ৰাষ্ট্ৰ’ৰ দাবী তেওঁ লোকেই বান্ধি দিছে।\nআন বেছিভাগ ‘গণতান্ত্ৰিক’ দলত মানুহ সদস্য আৰু কৰ্মী হয় নিজৰ ধন, প্ৰভাৱ, ৰাজনৈতিক ক্ষমতা বঢ়াবলৈ। তেওঁলোকৰ প্ৰথম চকু ৰাইজৰ বাবে দলীয় চৰকাৰে কৰা আঁচনিৰ ধনৰ ওপৰত। আশা কৰামতে সুযোগ নাপালে বিজেপিলৈ লৰ মাৰে। আমাৰ ইয়াতে বহু বিয়াগোম উদাহৰণ আছে। এনে কৰ্মীৰে তথা কৰ্মপন্থাৰে তৃণমূল স্তৰত কাম কৰি বিজেপিৰ ভেটি কেনেকৈ খহাব? নিজৰ প্ৰভাব কেনেকৈ বিয়পাব? নিৰ্বাচনৰ পূৰ্বে ছমাহ-এবছৰ আস্ফালন আৰু প্ৰচাৰ কৰি এইটো চৰকাৰক কেতিয়াও পৰাস্ত কৰিব নোৱাৰি, ৰাইজৰ আস্থাও নাপায়।


Dicser Plus in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Dicser Plus ar byavahar, ppali, parshwakriya, upkaar, kriya-pratikriya aaru satarkatabani\nDicser Plus के प्रकार चुनें\nDicser Plus 50 Mg/10 Mg/500 Mg Tablet\nDicser Plus ৰ মূল্য আৰু পেকৰ চাইজ - Dicser Plus Price and Pack Size in Assamese - Dicser Plus ar mulya aaru pakor size\nDicser Plus 50 Mg/10 Mg/500 Mg Tablet ₹46.0 दवा खरीदें\nDicser Plus की जानकारी\nDicser Plus ৰ লাভ আৰু ব্যৱহাৰসমূহ- Dicser Plus Benefits & Uses in Assamese- Dicser Plus ar laabh aaru byavaharsamuh\nDicser Plus ৰ পালি আৰু সেয়া কেনেদৰে ল'ব- Dicser Plus Dosage & How to Take in Assamese - Dicser Plus ar paali aaru xeya kenedore lobo\nDicser Plus ৰ পাৰ্শ্চক্ৰিয়াসমূহ- Dicser Plus Side Effects in Assamese- Dicser Plus ar parshwakriyasamuh\nDicser Plus সংক্ৰান্ত সতৰ্কতাবাণীসমূহ- Dicser Plus Related Warnings in Assamese- Dicser Plus xonkranta xatarkatabanisamuh\nঅইন দৰৱৰ সৈতে Dicser Plusৰ গুৰুতৰ ক্ৰিয়া-প্ৰতিক্ৰিয়া- Severe Interaction of Dicser Plus with Other Drugs in Assamese- Oinor xoite Dicser Plus ar gurutor kriya-pratikriya\nDicser Plus মতভেদসমূহ- Dicser Plus Contraindications in Assamese- Dicser Plus nishedhsamuh\nDicser Plus ৰ বিষয়ে সততে সোধা প্ৰশ্নসমূহ- Frequently asked Questions about Dicser Plus in Assamese- Dicser Plus ar bikhoye satate xodha prashnasamuh\nখাদ্য আৰু মদৰ সৈতে Dicser Plus ক্ৰিয়া-প্ৰতিক্ৰিয়া- Dicser Plus Interactions with Food and Alcohol in Assamese- khadya aaru modor xoite Dicser Plus kriya-pratikriya\nDicser Plus ৰ লাভ আৰু ব্যৱহাৰসমূহ - Dicser Plus Benefits & Uses in Assamese - Dicser Plus ar laabh aaru byavaharsamuh\nDicser Plus তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDicser Plus ৰ পালি আৰু সেয়া কেনেদৰে ল'ব - Dicser Plus Dosage & How to Take in Assamese - Dicser Plus ar paali aaru xeya kenedore lobo\nDicser Plus-ৰ উপাদানসমূহ - Dicser Plus Active Ingredients in Assamese - Dicser Plus-ar upadaansamuh\nDicser Plus ৰ পাৰ্শ্চক্ৰিয়াসমূহ - Dicser Plus Side Effects in Assamese - Dicser Plus ar parshwakriyasamuh\nগৱেষণাৰ ভিত্তিত, Dicser Plus ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDicser Plus সংক্ৰান্ত সতৰ্কতাবাণীসমূহ - Dicser Plus Related Warnings in Assamese - Dicser Plus xonkranta xatarkatabanisamuh\nDicser Plus-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Dicser Plus পাৰ্শ্ব-প্ৰতিক্ৰিয়াৰ কখা চিন্তা নকৰাকৈ গ্ৰহণ কৰিব পাৰে।\nDicser Plus-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nDicser Plus ৰ স্তন্যপায়ী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nবৃক্কত Dicser Plus কি প্ৰভাৱ দেখা গৈছে?\nDicser Plusৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Dicser Plus কি প্ৰভাৱ দেখা গৈছে?\nDicser Plusৰ দ্বাৰা কলিজা প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nহৃদযন্ত্ৰৰ ক্ষেত্ৰত Dicser Plus ৰ কি প্ৰভাৱ দেখা গৈছে?\nDicser Plusৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Dicser Plusৰ গুৰুতৰ ক্ৰিয়া-প্ৰতিক্ৰিয়া - Severe Interaction of Dicser Plus with Other Drugs in Assamese - Oinor xoite Dicser Plus ar gurutor kriya-pratikriya\nDicser Plus তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDicser Plus মতভেদসমূহ - Dicser Plus Contraindications in Assamese - Dicser Plus nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Dicser Plus লোৱা অনুচিত যাতে -\nDicser Plus ৰ বিষয়ে সততে সোধা প্ৰশ্নসমূহ - Frequently asked Questions about Dicser Plus in Assamese - Dicser Plus ar bikhoye satate xodha prashnasamuh\nএই Dicser Plus-এ অভ্য়াস বা নিচাৰ সৃষ্টি কৰে নেকি?\nনহয়, Dicser Plus লোৱাটোৱে কোনো আসক্তিৰ সৃষ্টি নকৰে।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Dicser Plus লোৱাৰ পিছত ই আপোনাৰ টোপনি ভাৱ নানে।\nহয়, চিকিত্সা পৰামৰ্শ অনুসাৰেহে Dicser Plus লওক।\nনহয়, Dicser Plusয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Dicser Plus ক্ৰিয়া-প্ৰতিক্ৰিয়া - Dicser Plus Interactions with Food and Alcohol in Assamese - khadya aaru modor xoite Dicser Plus kriya-pratikriya\nখাদ্য আৰু Dicser Plusৰ ক্ৰিয়া-প্ৰতিক্ৰিয়া\nDicser Plusৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Dicser Plusৰ মাজৰ প্ৰতিক্ৰিয়া\nDicser Plus লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nDicser Plus ৰ অনুকল্প - Substitutes for Dicser Plus in Assamese\nDicser Plus के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Dicser Plus লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Dicser Plus ব্যৱহাৰ কৰিছিল নেকি?\nআপুনি কিমান পৰিমাণে Dicser Plus সেৱন কৰিছিল?\nআপুনি Dicser Plus ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Dicser Plus সেৱন কৰে?


যোৰহাটৰ ঘটনাত ‘পুলিচ প্ৰশাসনৰ ভূমিকা ভয়াবহ আৰু উদ্বেগজনক’: অসম নাগৰিক সমাজ\nৰাজ্য কপোঁৱা যোৰহাটৰ ঘটনাত অসম নাগৰিক সমাজৰ প্ৰতিক্ৰিয়া: ‘ভয়াবহ আৰু উদ্বেগজনক পুলিচ প্ৰশাসনৰ ভূমিকা’\nএটা তুচ্ছ ঘটনাক কেন্দ্ৰ কৰি যোৰহাট চহৰৰ মাজ মজিয়াত,সদৰ থানাৰ পৰা মাত্ৰ কেইগজমান দূৰত, যোৱা ৩০ নবেম্বৰৰ দিনা এজন ডেকা ল’ৰাক এদল মানুহে মৰিয়াই মৰিয়াই মাৰি পেলালে৷ পুলিচে একো কৰিব নোৱাৰিলে৷ যোৰহাট চহৰৰ মানুহো নিৰ্বিকাৰ হৈ থাকিল৷ ই পুলিচ প্ৰশাসনৰ চূড়ান্ত ব্যৰ্থতা৷\nযোৰহাটত সংঘটিত ঘটনা সন্দৰ্ভত এই প্ৰতিক্ৰিয়া অসম নাগৰিক সমাজৰ।\nঅসম নাগৰিক সমাজৰ হৈ সভাপতি হৰেকৃষ্ণ ডেকা, কাৰ্য্যকৰী সভাপতি অজিত কুমাৰ ভূঞা, উপসভাপতি প্ৰশান্ত ৰাজগুৰু আৰু সাধাৰণ সম্পাদক পৰেশ মালাকাৰে এক বিবৃতিৰ জৰিয়তে এইদৰে প্ৰতিক্ৰিয়া প্ৰকাশ কৰিছে।\nবিবৃতিটোত কোৱা হৈছে, ‘’কিয়নো জনসাধাৰণক সুৰক্ষা আৰু নিৰাপত্তা দিয়াটো তেওঁলোকৰ প্ৰধান কৰ্তব্য৷ পুলিচৰ এই ব্যৰ্থতাক আমি নিন্দা কৰোঁ আৰু গৰিহণা দিওঁ৷ কিন্তু, নাগৰিক হিচাপে আমিও এই ক্ষেত্ৰত আমাৰ ব্যৰ্থতা স্বীকাৰ কৰা উচিত৷’’\nAlso Read: Indian Citizenship: বিগত ৫ বছৰত প্ৰায় ৬লাখ লোকে এৰিছে ভাৰতৰ নাগৰিকত্ব; লোকসভাত কেন্দ্ৰীয় মন্ত্ৰীৰ তথ্য\nনাগৰিক সমাজে প্ৰতিক্ৰিয়া প্ৰকাশ কৰি কয়, ‘’যোৰহাটৰ দৰে চহৰ এখনত দিন দুপৰতে এনে এটা ঘটনা ঘটিল, অথচ ঘটনাস্থলীৰ ওচৰেপাঁজৰে থকা ৰাইজ নিৰ্বিকাৰ হৈ থাকিল! এইটো আমাৰ সামাজিক জীৱনৰ এক অৱক্ষয় আৰু নাগৰিক হিচাপে আমাৰ গুৰুতৰ ব্যৰ্থতা৷ ই বৰ পৰিতাপৰ কথা৷ তাতোকৈ ভয়াবহ আৰু উদ্বেগজনক হৈছে পুলিচ প্ৰশাসনৰ ভূমিকা৷’’\nআৰক্ষীৰ ভূমিকাৰ ওপৰত প্ৰশ্ন তুলি নাগৰিক সমাজে বিবৃতিটোত কয়, ’’ঘটনাটোৰ লগত জড়িত মূল অভিযুক্ত ব্যক্তিজনক পুলিচে গ্ৰেপ্তাৰ কৰিলে আৰু পুলিচৰ হাতৰ পৰা পলাবলৈ চেষ্টা কৰোঁতে গাড়ীৰ খুন্দাত তেওঁৰ মৃত্যু হোৱা বুলি কোৱা হ’ল৷ যি পৰিস্থিতিত অভিযুক্ত ব্যক্তি গৰাকীৰ মৃত্যু হৈছে, তাৰ পৰা অনুমান হয় ঘটনাটো যেন পূৰ্ব পৰিকল্পিত আছিল৷ আমি এনেদৰে বিশ্বাস কৰিবলৈ বাধ্য হৈছোঁ কিয়নো যোৱা সময়ছোৱাত এনেকৈ অপৰাধীক হত্যা কৰাটো অসম আৰক্ষীৰ বাবে যেন এটা নিয়মত পৰিণত হৈছে৷ ৰাইজৰ এটা অংশইও নিৰ্বোধৰ দৰে ইয়াত উজান দিছে, উল্লসিতহৈ সমৰ্থন জনাইছে৷’’\nAlso Read:Lionel Messi: মেছিৰ পত্নীক অপমান! বিৰক্ত তাৰকা ফুটবলাৰগৰাকীৰ প্ৰতিক্ৰিয়া কেনে আছিল?\n‘’সমাজত শান্তি- শৃংখলা বৰ্তাই ৰখা আৰু সাধাৰণ মানুহক নিৰাপত্তা দিয়াত ব্যৰ্থ হোৱা আৰক্ষীয়ে এনেকৈ বিনা বিচাৰে অভিযুক্তক মৃত্যুদণ্ড দিয়াটো এটা অতি ভয়াবহ প্ৰৱণতা৷ অসম আৰক্ষীক কোনে এই ক্ষমতা দিলে? ই সভ্য সমাজ আৰু আইনৰ শাসনৰ সম্পূৰ্ণ পৰিপন্থী,’’-নাগৰিক সমাজৰ বিবৃতিটোত লগতে কোৱা হয়।\nআনহাতে, অসম নাগৰিক সমাজে এই ঘটনাৰ এক ন্যায়িক তদন্ত দাবী কৰি কয়,‘’যোৰহাটৰ সদৰ থানাৰ প্ৰায় সন্মুখতে কেনেকৈ এদল মানুহে এজন ডেকা ল’ৰাক মৰিয়াই হত্যা কৰিব পাৰিলে আৰু কৰায়ত্ত কৰা মূল অভিযুক্তজনৰ পুলিচৰ জিম্মাত কেনেদৰে মৃত্যু হ’ল তাৰ শীঘ্ৰে এক ন্যায়িক তদন্তৰ নিৰ্দেশ দিবলৈ আমি অসম নাগৰিক সমাজৰ ফালৰ পৰা চৰকাৰৰ ওচৰত দাবী জনাওঁ৷’’


Niketan Class6Social Chapter 16 মৌর্য সাম্রাজ্য: মহামতি অশােক আৰু কৌটিল্যৰ অর্থশাস্ত্র » Dev Library\nNiketan Class6Social Chapter 16 মৌর্য সাম্রাজ্য: মহামতি অশােক আৰু কৌটিল্যৰ অর্থশাস্ত্র\nNiketan Class6Social Chapter 16 মৌর্য সাম্রাজ্য: মহামতি অশােক আৰু কৌটিল্যৰ অর্থশাস্ত্র is the answer to each chapter is provided in the list so that you can easily browse throughout different chapters Shankardev Shishu Niketan Class6Social Chapter 16 মৌর্য সাম্রাজ্য: মহামতি অশােক আৰু কৌটিল্যৰ অর্থশাস্ত্র and select need one.\nAlso, you can read the Assam Board book online in these sections Solutions by Expert Teachers as per SCERT (CBSE) Book guidelines. These solutions are part of Shankardev Sishu Niketan All Subject Solutions. Here we have given Assam Board Shankardev Vidya Niketan Class6Social Chapter 16 মৌর্য সাম্রাজ্য: মহামতি অশােক আৰু কৌটিল্যৰ অর্থশাস্ত্র Solutions for All Subjects, You can practice these here.\nমৌর্য সাম্রাজ্য: মহামতি অশােক আৰু কৌটিল্যৰ অর্থশাস্ত্র\nপ্রশ্ন ১। উত্তৰ লিখা –\n( ক ) মৌর্য বংশৰ প্ৰতিষ্ঠাপক কোন আছিল ?\nউত্তৰঃ চন্দ্রগুপ্ত মৌর্য বংশৰ প্ৰতিষ্ঠাপক আছিল ।\n( খ ) চন্দ্রগুপ্তই আলেকজেণ্ডাৰক ক’ত লগ পাইছিল ?\nউত্তৰঃ চন্দ্রগুপ্তই আলেকজেণ্ডাৰক তক্ষশীলাত লগ পাইছিল ।\n( গ ) বিন্দুসাৰৰ পৰৱর্তী ৰজাজন কোন ?\nউত্তৰঃ বিন্দুসাৰৰ পৰৱৰ্তী ৰজাজন হ’ল — মহামতি অশােক ।\n( ঘ ) অশােকে কাৰ ওচৰত বৌদ্ধ ধর্ম গ্রহণ কৰিছিল ?\nউত্তৰঃ অশােকে উপগুপ্ত নামৰ বৌদ্ধ সন্ন্যাসী এজনৰ ওচৰত বৌদ্ধ ধর্ম গ্রহণ কৰিছিল ।\n( ঙ ) অশােকক কিয় মহামতি ‘অশােক’ বুলি কোৱা হয় ?\nউত্তৰঃ তেওঁ প্ৰকৃতাৰ্থত এজন বীৰ , ৰাষ্ট্র নির্মাতা আৰু সুশাসক আছিল। সেয়ে তেওঁ মহামতি অশােক নামেৰে জনাজাত ।\nপ্রশ্ন ২। শুদ্ধ – অশুদ্ধ বিচাৰ কৰা—\n( ক ) চন্দ্রগুপ্তৰ মাতৃৰ নাম অনুসৰি তেওঁ প্রতিষ্ঠা কৰা বংশটোৰ নাম মৌর্য বংশ হয় ।\n( খ ) মৌর্য সাম্রাজ্যৰ ৰাজধানী আছিল তক্ষশীলা।\n( গ ) কলিংগ যুদ্ধৰ জৰিয়তে অশােকে সাম্রাজ্যবাদৰ পাতনি মেলিছিল ।\n( ঘ ) অর্থশাস্ত্ৰৰ ৰচক আছিল মেগাস্থিনিছ ।\n( ঙ ) কৌটিল্যৰ আন এটা নাম বিষ্ণুগুপ্ত ।\nপ্রশ্ন ৩। খালী ঠাই পূৰ কৰা –\n( ক ) ……………….. নন্দবংশ উচ্ছেদ কৰি চন্দ্রগুপ্তই মৌর্য বংশৰ শাসন প্রতিষ্ঠা পৰা লৈ আলিবাট নির্মাণ কৰে ।\nউত্তৰঃ মগধৰ ।\n( খ ) চন্দ্রগুপ্ত মৌর্যৰ শাসনকালত ……………….. পৰা……………….. লৈ অলিবাট নিৰ্মাণ কৰা হৈছিল ।\nউত্তৰঃ তক্ষশীলাৰ পৰা পাটলিপুত্ৰলৈ ।\n( গ ) চন্দ্রগুপ্ত মৌর্যৰ মৃত্যুৰ পিছত ………………. ২৫ বছৰ মৌর্য সাম্রাজ্য শাসন কৰে।\nউত্তৰঃ বিন্দুসাৰে ।\n( ঘ ) অশােকে ধর্ম প্রচাৰৰ উদ্দেশ্যে ……………….. নামৰ এক শ্ৰেণীৰ বিষয়াৰ সৃষ্টি কৰিছিল ।\nউত্তৰঃ ধর্ম মহাপাত্র ।\n( ঙ ) ………………… অশােকৰ শিলেৰে নির্মিত ৰাজপ্রাসাদ দেখি বিস্মিত হৈছিল ।\nউত্তৰঃ ফাহিয়ানে ।\n( চ ) কৌটিল্যৰ ……………….. ত …………….ৰ দৰে কঠোৰ দণ্ডনীয় ব্যবস্থা দিয়া আছে ।\nউত্তৰঃ অর্থশাস্ত্রত , দণ্ডনীতি ।\nপ্রশ্ন ৪। তলত দিয়া প্রশ্নবােৰৰ উত্তৰ চমুকৈ লিখ—\n( ক ) মৌর্য সাম্রাজ্যৰ উত্থানৰ বিষয়ে ক’ৰ পৰা জানিব পাৰি ?\nউত্তৰঃ মৌর্য সাম্রাজ্যৰ উত্থানৰ বিষয়ে জনা সমলবােৰ হ’ল— কৌটিল্যৰ অর্থশাস্ত্র , মেগাস্থিনিছৰ টোকা , বৌদ্ধ আৰু জৈন সাহিত্য , মুদ্রা ইত্যাদি ।\n( খ ) পাটলি পুত্ৰৰ শাসন ব্যৱস্থা কেনে আছিল ?\nউত্তৰঃ মৌর্য সাম্রাজ্যখন শাসন কৰিবৰ বাবে চন্দ্রগুপ্তই বিশেষ ব্যৱস্থা গ্রহণ কৰিছিল । তেওঁ বিশাল সাম্রাজ্যখন প্রদেশ আৰু জিলাত বিভক্ত কৰি শাসন কার্য চলাইছিল । ৰাজধানী পাটলিপুত্ৰ নগৰখনাে পৌৰসভাৰ সহায়ত পৰিচালনা কৰিছিল । ৬ খন উপ – সমিতি আছিল । উপ – সমিতিসমূহ হ’ল — জন্ম – মৃত্যুৰ হিচাপ ৰখা , বাণিজ্য দ্রব্যৰ মূল্য নিৰ্দ্ধাৰণ কৰা , জোখ – মাখ নিয়ন্ত্রণ কৰা , বেচা – কিনাৰ ওপৰত কৰ লগােৱা , বিদেশী নাগৰিকৰ হিচাপৰখা আৰু শ্ৰম – শিল্প নিৰীক্ষণ কৰা\n( ক ) চমু উত্তৰ দিয়া –\nপ্রশ্ন ১। চন্দ্রগুপ্তৰ মাকৰ নাম কি আছিল ?\nউত্তৰঃ চন্দ্রগুপ্তৰ মাকৰ নাম আছিল মুৰা ।\nপ্রশ্ন ২। নন্দ বংশক পৰাস্ত কৰাত চন্দ্রগুপ্তক কোনে সহায় কৰিছিল ?\nউত্তৰঃ নন্দ বংশক ধ্বংস কৰি মৌর্য সাম্রাজ্য প্রতিষ্ঠা কৰাত চন্দ্রগুপ্তক চাণক্যই সহায় কৰিছিল।\nপ্রশ্ন ৩। চেলুউকচ কোন আছিল ?\nউত্তৰঃ চেলুউকচ আলেকজেণ্ডাৰৰ সেনাপতি আছিল ।\nপ্রশ্ন ৪। চন্দ্রগুপ্ত মৌর্য সাম্রাজ্যৰ সীমা কি আছিল ?\nউত্তৰঃ চন্দ্রগুপ্ত মৌর্য সাম্রাজ্যৰ সীমা — পূৰ্বে ব্ৰহ্মপুত্ৰ নদী আৰু উত্তৰে হিন্দু কুশ পর্বত অতিক্রম কৰি পাৰস্যৰ সীমা চুইছিল ।\nপ্রশ্ন ৫। ‘ইণ্ডিকা’ পুথিখনৰ ৰচক কোন ?\nউত্তৰঃ ইণ্ডিকা পুথিখনৰ ৰচক মেগাস্থিনিছ ।\nপ্রশ্ন ৬। চন্দ্রগুপ্তৰ শাসনকাল কেতিয়াৰ পৰা কেতিয়ালৈ আছিল ?\nউত্তৰঃ চন্দ্রগুপ্ত মৌর্য শাসনকাল খ্রীষ্টপূর্ব ৩২৪ ৰ পৰা খ্রীষ্টপূর্ব ৩০০ লৈ আছিল ।\nপ্রশ্ন ৭। কলিংগ ৰাজ্যখন ক’ত অৱস্থিত ?\nউত্তৰঃ কলিংগ ৰাজ্যখন দক্ষিণ ভাৰতৰ পূর্ব উপকূলত অৱস্থিত ।\nপ্রশ্ন ৮। তৃতীয় বৌদ্ধ মহামেল কাৰ পৃষ্ঠপােষকতাত আৰু কাত অনুষ্ঠিত কৰা হৈছিল ?\nউত্তৰঃ তৃতীয় বৌদ্ধ মহামেল অশােকৰ পৃষ্ঠপােষকতাত পাটলিপুত্ৰত অনুষ্ঠিত কৰা হৈছিল।\nপ্ৰশ্ন ৯। ফাহিয়ান কোন আছিল ?\nউত্তৰঃ ফাহিয়ান এজন চীনা পব্রিাজক বা ভ্রমণকাৰী আছিল । তেওঁ দ্বিতীয় চন্দ্ৰগুপ্তৰ দিনত ভাৰতলৈ আহিছিল ।\nপ্রশ্ন ১০। অশােকে কি কি সামাজিক কল্যাণৰ কাম কৰিছিল ?\nউত্তৰঃ ৰাস্তাৰ কাষত গছ ৰােৱা , পুখুৰী খন্দা , জিৰণি ঘৰৰ ব্যৱস্থা কৰা , সু চিকিৎসাৰ ব্যৱস্থা কৰা আদি কামবােৰৰ জৰিয়তে অশােকে সমাজ কল্যাণ সাধন কৰিছিল ।\nপ্রশ্ন ১১। অশােকৰ ৰাজত্ব কালত শিল্পকলাৰ নিদর্শন কেনে আছিল ?\nউত্তৰঃ অশােকৰ ৰাজত্বকাল স্থাপত্য – ভাস্কর্য শিল্পৰ বাবেও বিখ্যাত আছিল । তেওঁৰ ৰাজত্বকালত বহুতাে মঠ , মন্দিৰ , স্থূপ , শিলাস্তম্ভ নির্মাণ কৰাইছিল । সাৰনাথৰ অশােক স্তম্ভ সম্রাট অশােকৰ অম্লান কীর্তি।অশােকে বৌদ্ধৰ বাণীসমূহ শিলালিপিত খােদিত কৰাইছিল ।\nপ্রশ্ন ১২। কৌটিল্য কোন আছিল ?\nউত্তৰঃ কৌটিল্যৰ আন এটা নাম চাণক্য । তেওঁক বিষ্ণুগুপ্ত বুলিও জনা যায় । তেওঁ মৌর্য সম্রাট চন্দ্রগুপ্তৰ হিতাকাংখী তথা উপদেষ্টা আছিল । নন্দ বংশ ধ্বংস কৰি মগধত মৌর্য বংশৰ প্রতিষ্ঠা কৰাত কৌটিল্যই চন্দ্রগুপ্তক সহায় কৰিছিল ।\nপ্রশ্ন ১৩। কৌটিল্যৰ অর্থ শাস্ত্ৰত কি কি কথা উল্লেখ আছে ?\nউত্তৰঃ কৌটিল্যৰ অর্থ শাস্ত্ৰত ৰজাৰ শাসন , বিচাৰ , আইন , সমৰ , মন্ত্রীপৰিষদ আদিৰ বিষয়ে উল্লেখ আছে । কৰ – কাটল সংগ্ৰহৰ নীতিসমূহৰৰ কথা উল্লেখ আছে ।\nপ্রশ্ন ১৪। কলিংগ যুদ্ধৰ পিছত অশােকে কিয় দিগ্বিজয়ৰ পৰিৱর্তে ধর্ম বিজয়ৰ পথত ব্ৰতী হৈছিল ?\nউত্তৰঃ কলিংগ যুদ্ধত হােৱা হাজাৰ হাজাৰ মানুহৰ মৃত্যুৰ বিভীষিকাই অশােকক মর্মাহত কৰিছিল । সেয়ে তেওঁ দিগ্বিজয়ৰ পৰিৱর্তে ধর্ম বিজয়ৰ পথত ব্ৰতী হৈছিল ।\nপ্রশ্ন ১৫। অশােকে কেনেদৰে ধৰ্ম প্ৰচাৰ কৰিছিল ?\nউত্তৰঃ জনসাধাৰণৰ মনত ধর্মবােধৰ সৃষ্টি আৰু ধর্ম প্রচাৰৰ বাবে অশােকে ‘ধর্ম মহাপাত্র’ নামৰ এক শ্রেণী বিষয়াৰ সৃষ্টি কৰিছিল । পাটলিপুত্ৰত তেওঁ বৌদ্ধ মহামেলৰ আয়ােজন কৰিছিল । দেশৰ বিভিন্ন ঠাইত বৌদ্ধ মঠ , স্থূপ আৰু স্তম্ভ সজাইছিল। ধর্ম প্রচাৰৰ হকে তেওঁ পুতেক মহেন্দ্ৰ আৰু জীয়েক সংঘমিত্রাক সিংহললৈ পঠাইছিল ।\n1 thought on “Niketan Class6Social Chapter 16 মৌর্য সাম্রাজ্য: মহামতি অশােক আৰু কৌটিল্যৰ অর্থশাস্ত্র”


পৃষ্ঠা:দন্দুৱা দ্ৰোহ.pdf/১৪৯ - ৱিকিউৎস\nযদি আত্ম-সমৰ্পণেই কৰিব লাগে, তেন্তে বলক, আপুনি মই উভয়ে আত্ম-সমৰ্পণ কৰোঁ গৈ৷ জী-জোঁৱাই ধনৰালৈ যাওক৷” শহুৰ শাহুৰ এই কথা শুনি মহীৰামে আঠু লৈ জনালে—“মাতৃ! পিতৃ! আমিও আপোনালোকক এই বিপদত এৰি কাপুৰুষৰ দৰে নিজে বাচিবলৈ কলৈকো নাযাওঁ৷ এপৰৰ মুৰতে আহোম আহি এইখিনি পাব৷ বলক, আমি সৌ দূৰত যে সন্ধ্যাৰ ঝাৰখন দেখিছে তাৰে ভিতৰত আশ্ৰয় লওঁ গৈ৷ যেতিয়া আহোম সৈন্য উলটি যাৰ তেতিয়া আমি তাৰ পৰা ওলাই দেশ এৰি বিজনি বা গৌৰীপুৰলৈ যাম গৈ৷ ”\nমহীৰামৰ এই কথাকে যুক্তি সঙ্গত যেন দেখি বৰুৱাণীয়ে লৰৰ বেগতে যি দুডোখৰ কানি-কাপোৰ লব পাৰিলে ললে, আৰু অলঙ্কাৰ পাতি হাতত লুকুৱা অলপ ধনবিত যি আছিল তাকো লৈ বেগাবেগিকৈ চাৰিটি প্ৰাণী আৰু লগতে পদ্মকুমাৰীৰ হাত ধৰি লিগিৰীজনীক লৈ সন্ধ্যাৰ ঝাৰৰ ভিতৰত সোমাল গৈ৷ ওচৰৰ গোত জ্ঞাতিয়ে বীৰদত্তৰ পৰিয়ালৰ দাহন কাৰ্য্যাদি কৰিলে৷\nসন্ধ্যাৰ ঝাৰৰ ভিতৰতে মহীৰামে লগত নিয়া সৰু দা আৰু তৰোৱালখানেৰে হাবিৰ মাজতে সৰু সৰু গছ কাটি অলপ-অচৰপ খেৰ কাটি ঝুপুৰি এটা সাজি পাঁচোজন তাতে পৰি ৰল৷ ইএালে আহোম সৈন্যই হৰদত্ত বৰুৱাৰ হাউলি সোমাই গৰু-মহ, ধান-ধন বয়-বস্তু যি পালে সোপাকে লুটি-\n"https://as.wikisource.org/w/index.php?title=পৃষ্ঠা:দন্দুৱা_দ্ৰোহ.pdf/১৪৯&oldid=14584"ৰ পৰা সংকলিত\nএই পৃষ্ঠাটো শেষবাৰৰ কাৰণে ১৯ জানুৱাৰী ২০১৯ তাৰিখে ১১:৫৫ বজাত সলনি কৰা হৈছিল।


mla-shiladitya-dev-on-his-decesion-tv-pronab-skd– News18 Assam\nUpdated:July 14, 2020, 11:02 PM IST\nবিজেপিৰ বিধায়কজনে কয় যে এতিয়া মাত মাতিলেই বেয়া হয়। এতিয়া কোনে শুনিব আমাৰ কথা, কাৰ তাত যাম?\nঅৱসৰৰ দিন এসপ্তাহ পিছুৱালে বিধায়ক শিলাদিত্য দেৱে। গুৱাহাটীৰ পৰা আজি হোজাইৰ জোৰাপুখুৰীৰ বাসগৃহত উপস্থিত হৈ বিধায়কজনে ঘোষণা কৰে এই কথা। বিধায়কজনে সংবাদ মেলতো ঘটালে কেতবোৰ বিস্ফোৰণ। তেওঁ কলে – পদত্যাগ নহয়, অৱসৰৰ কথাহে কৈছিলো। বেলেগ দলত যাম বুলিও কোৱা নাছিলো। এসপ্তাহ ধৈৰ্য ধৰিবলৈ কেন্দ্ৰীয় সাংগঠনিক সম্পাদকে কোৱাৰ বাবে অৱসৰ লোৱাৰ সিদ্ধান্ত এসপ্তাহৰ বাবে স্থগিত ৰাখিছো।\n‘কবিন্দ্ৰ পুৰকায়স্থ, ৰাজেন গোহাঁই, ৰমেন ডেকা আৰু বহু বিধায়কে ফোন কৰিছিল।বিজেপিৰ পূৰ্বৰ নীতি সলনি হোৱাত দুখ পাইছো। দাম–দৰ কৰিবলৈ অৱসৰৰ কথা কোৱা নাই মই।’ – ক’লে বিধায়কজনে।\nএক কোটি বাংলাদেশীৰ নাম এন আৰ চিত সোমাল। সেইসকলক উলিয়াই দিব নোৱাৰিলো। এইবোৰ লৈ কোনেও চৰ্চা নকৰে। চিলাপথাৰ কাণ্ড চৰকাৰে ৰাজহুৱা কৰা নাই। অৱসৰ ল’ম বুলি কোৱাত ৰাজ্যিক নেতৃত্বৰ কোনেও ফোন কৰা নাই বুলিও ক’লে শিলাদিত্য দেৱে। হিমন্ত বিশ্ব শৰ্মা,সৰ্বানন্দ সোণোৱালক ফোন কৰিছো কিন্তু একো বিবেচনা নহ’ল। হিমন্তক লগ পাইছো, বিবেচনা কৰা হ’ব বুলি কৈছে। ক’লে হোজাইৰ বিধায়কজনে।\nবিজেপিৰ বিধায়কজনে কয় যে এতিয়া মাত মাতিলেই বেয়া হয়। এতিয়া কোনে শুনিব আমাৰ কথা, কাৰ তাত যাম? ডাঙৰ মানুহে ভুল কৰিলে একো নহয়। কিন্তু আমি ভুল কৰিব নোৱাৰো, মাত মাতিব নোৱাৰো। কিন্তু মই আগৰ দৰেই মাত মাতিম। গোটেই অসমৰ পৰা ফোন কৰি কৈছে দল ত্যাগ নকৰিব বুলি। এজন দুজন মানুহৰ ছিণ্ডিকেটৰ বাবে বিজেপি ধ্বংস হ’ব নিদিওঁ। এসপ্তাহ বিচাৰিছে মই অপেক্ষা কৰিম।\nসংবাদ মাধ্যমৰ আগত শিলাদিত্য দেৱে কয় – যিজনে সিদ্ধান্ত ল’ব পাৰে তেওঁক পঠিয়াওক।যাকে তাকে হোজাইলৈ পঠিয়াই লাভ নাই। পাৰ্টীৰ সকলো কাৰ্যকৰ্তাই জানে মোনা লোৱাজন কোন। গতিকে মই এসপ্তাহ ৰ’ম। দিল্লীৰ পৰা ফোন কৰি কৈছে কথা পাতিম বুলি।এসপ্তাহত দলীয় একো কাম নকৰো। দলীয় বেনাৰত একো বক্তব্য নাৰাখিম। জিলা সমিতি শুধৰণি হ’ব লাগে।\nFirst published: July 14, 2020, 11:02 PM IST


Posted by Abhijit Kalita at 12:48 AM No comments:\n(সাহিত্য ডট অৰ্গ আৰু অসমীয়া সাহিত্যৰ e-সঁফুৰাত প্ৰকাশিত)\n- “যাও মাহী । একো নহয়, মই এনেকে ৰাতি গৈয়েই থাকো । একো নাই, মোৰ টোপনিও ধৰা নাই”। ঢেৰ কিবা কিবি এগাল মান কৈ বিয়াঘৰৰ পৰা ওলাই আহিলো । মানুহবোৰেও বিয়া বোৰ যে পাতে, এনে বেয়া সময়ত পাতিব লাগে নে? মাৰ্চ এণ্ডিং , তাতে আকৌ অ’ডিট, পুৱা দহ বজাতে শগুন কেইটাৰ লগত বহিব লাগে । ইফালে মাহীৰ একমা্ত্ৰ ছোৱালী জনীৰ বিয়া। অফিচত মৰিবলৈয়ো ছুটি নিদিয়ে। মোৰ ছোৱালীজনীৰো পৰীক্ষা ছলি আছে। গতিকে থিক হ’ল, মই অফিচ ছুটীৰ পাছত অকলে গৈ মৰাণত বিয়া খাই ঘুৰি আহিম । যিমান পাৰো সোনকালে আহিম।\n- “ভালকে যাবি দেই”- যাকে লগ পালোঁ সকলোৰে মুখত এটাই কথা। মই আৰু জানি-শুণি বেয়াকে যাম নে??\nPosted by Abhijit Kalita at 12:31 AM No comments:


বিশ্লেষণঃ শিৰোনাম ভেশী 'বিজ্ঞাপন' বনাম কিছু নোসোধা প্ৰশ্ন :: ৰাহুল গৌতম শৰ্মা - অসমীয়াৰ সুখ-দুখ\nHome ANALYSIS ARTICLE RAHUL RECENT ৰাহুল বিশ্লেষণঃ শিৰোনাম ভেশী 'বিজ্ঞাপন' বনাম কিছু নোসোধা প্ৰশ্ন :: ৰাহুল গৌতম শৰ্মা\nxukhdukh.com March 28, 2021 ANALYSIS, ARTICLE, RAHUL, RECENT, ৰাহুল,\nশিৰোনাম ভেশী 'বিজ্ঞাপন' বনাম কিছু নোসোধা প্ৰশ্ন\nগণতন্ত্ৰ সফল হোৱাৰ এটা অন্যতম পূৰ্বচৰ্ত হৈছে শিক্ষা। বিজ্ঞাপনক কাকতৰ হেডলাইন বুলি ভবা দেশত গণতন্ত্ৰ বিফল হোৱাটো একো অস্বাভাৱিক কথা নহয়।\nঘটনাটো এনেধৰণৰ, প্ৰথম পৰ্যায়ৰ নিৰ্বাচনৰ পাছত ভাৰতীয় জনতা পাৰ্টিৰ ফালৰ পৰা এটা বিজ্ঞাপন প্ৰকাশ কৰা হ’ল ৰাজ্যৰ প্ৰায় আটাইবোৰ সংবাদপত্ৰত। বিজ্ঞাপনটোৰ ভাষা বিজ্ঞাপনসুলভ নহয় – বাতৰি লিখাৰ কায়দাৰে লিখা হ’ল – উজনিৰ আটাইকেইটা সমষ্টিতে বিজেপিৰ নিশ্চিত জয়! কোনোবা এজনে আটাইকেইখন কাকতৰ বিজ্ঞাপন ওলোৱা ঠাইকণ মিলাই লৈ ফেচবুকত ফ’ট’ মাৰি আপলোড কৰি দিলে। লগালগ চ'ছিয়েল মেডিয়াত হাহাকাৰ। ভাইৰেল সেই ফটো, সৰ্বত্ৰে কেৱল আলোচনা। যেনে, এজনে সুধিলে – সকলো কাকতৰ হেডলাইন একে কেনেকৈ হ’ব পাৰে? আন এজনে ক’লে – গণতন্ত্ৰৰ চতুৰ্থ স্তম্ভ বিক্ৰী গ’ল।\nএই সমগ্ৰ প্ৰক্ৰিয়াটোত তেওঁলোকে নোসোধা প্ৰশ্নকেইটা হ’ল –\n১) সকলো কাকতৰ একেটা হেডলাইন পৃথিৱীৰ ইতিহাসত কেতিয়াবা হৈ পাইছেনে?\n২) সচৰাচৰ ৰাজনৈতিক দলৰ logo ব্যৱহাৰ কৰি বাতৰি প্ৰকাশ কৰে নে ৰাজনৈতিক নেতাৰ ছবি ব্যৱহাৰ কৰি?\n৩) অসমৰ সকলো বাতৰিকাকত ৰামধেনু গীতাঞ্জলি ব্যৱহাৰ কৰি মুদ্ৰণ কৰা হয়, তেনেহ’লে আটাইবোৰ কাকতে হঠাতে ইউনিকোড ফণ্টত হেডলাইন দিলে কিয়?\nবিজ্ঞাপন সম্পাদকৰ মেজলৈ নাহে, মহাপ্ৰৱন্ধকৰ কাৰ্যালয়লৈ যায়। বিজ্ঞাপনত এইকাৰণেই কাকতৰ আদৰ্শ প্ৰতিফলিত নহয়। ৰাইজে সুধিছে – সম্পাদকে কিয় না নক’লে এনে বিজ্ঞাপন প্ৰকাশ কৰিবলৈ?\nতেওঁলোকে এই ক্ষণত নোসোধা প্ৰশ্নকেইটা হ’ল –\n১) বাতৰিকাকতে বিজ্ঞাপন প্ৰকাশ কৰা উচিতনে?\n২) বাতৰিকাকতে ৰাজনৈতিক দলৰ বিজ্ঞাপন প্ৰকাশ কৰা উচিতনে?\n৩) বিজ্ঞাপন দিয়াটো যিহেতু ৰাজনৈতিক দলৰ অধিকাৰ, সেই অধিকাৰ সম্পাদকৰ ব্যক্তিগত আদৰ্শই খৰ্ব কৰা উচিতনে?\n৪) কোনটো বিজ্ঞাপন প্ৰকাশ কৰিব কোনটো নকৰিব, সেইটো কোনে বিচাৰ কৰিব? কংগ্ৰেছৰ বিজ্ঞাপন শুদ্ধ বা বিজেপিৰ বিজ্ঞাপন শুদ্ধ, সেই সিদ্ধান্ত কোনে ল’ব? সেই অধিকাৰ সম্পাদকে কিয় পোৱা উচিত, যেতিয়া সেইটো বাতৰি নহয়, বিজ্ঞাপনহে? যদি সম্পাদকে বিজ্ঞাপনত হস্তক্ষেপ কৰিব পাৰে, মালিকে বাতৰিত হস্তক্ষেপ কৰাটো আমি মানি ল’মনে?\n৫) অসমৰ সংবাদপত্ৰৰ আদৰ্শ কোনটো? নিৰ্ধাৰিত নিৰিখৰ বিনিময়ত বিজ্ঞাপন প্ৰকাশ কৰাটো, নে সকলো সম্পাদকে কাবিৰোধী স্থিতি গ্ৰহণ কৰি প্ৰতিবাদ কৰাটোত?\n৬) বিজ্ঞাপন প্ৰকাশ নকৰাকৈ কাকতবোৰ চলি থাকিব পাৰেনে?\n৭) অসমৰ আটাইতকৈ বেছি প্ৰচলনসংখ্যা থকা অসমীয়া কাকতখনৰ প্ৰচলন মুঠ অসমীয়াভাষীৰ কিমান শতাংশ?\n৮) দ্যা ৱায়াৰ.ইন আদি ৱেব পত্ৰিকা ৰাইজৰ বৰঙণিৰে চলে, বিজ্ঞাপন প্ৰকাশ নকৰে, কিন্তু সাত বা ন টকাৰে কাকত এখন নিকিনা সৰ্বজান্তা অসমীয়াই তেনেকৈ সংবাদপত্ৰ এখন জীয়াই ৰাখিবনে? নতুন পদাতিকখনেই অসমৰ কিমান আদৰ্শবাদীৰ ঘৰত ৰাখে, মোৰ সন্দেহ আছে।\nএই প্ৰশ্নবোৰ বিজেপিয়ে সোধে কাৰণেই বিজেপিয়ে সেইধৰণে চিন্তা কৰিব পাৰে, আমাৰ সৰ্বজান্তা আদৰ্শবাদীয়ে নোৱাৰে। এজন আদৰ্শবাদীয়ে নিজৰ টাইমলাইনত আমাৰ অসমে আজিৰ দিনটোতেই কুল শইকীয়াক দাঁত নোহোৱা ঢোৰাসাপ বোলা কথাটোত সমৰ্থন বেকত কৰিলে, পাছ মুহূৰ্ততে আন এজনৰ আপডেটত গৈ মন্তব্য কৰিলে – এনে বিজ্ঞাপন প্ৰকাশ কৰা কাকতৰ হেনো নিজকে ‘সত্যনিষ্ঠ’ (উৰ্ধকমাৰ ভিতৰত শব্দটো তেখেতেই লিখিছে, সত্যনিষ্ঠ সাংবাদিকতাত উৎসৰ্গিত আমাৰ অসমৰ টেগলাইন) বুলি কোৱাৰ অধিকাৰ নাই। কি কৰা কৰা এতিয়া!\nএচাম ৰাইজে দৈনিক জনমভূমি আৰু অগ্ৰদূতত বিজ্ঞাপনটো প্ৰকাশ নোপোৱাৰ কথাটো কৈছে। কৈছে – কাকত দুখনে না বুলি কৈ দিছে বিজ্ঞাপনটোক। তেওঁলোকে পাহৰি যোৱা কথাকেইটা হ’ল –\n১) দৈনিক জনমভূমিৰ প্ৰচলনৰ সিংহভাগ উজনি অসমত সীমিত।\n২) সেইবাবেই উজনি অসমৰ নিৰ্বাচনৰ আগেয়ে মুখ্যমন্ত্ৰীয়ে ছপা মাধ্যমৰ ভিতৰত জনমভূমিকেই প্ৰথমটো সাক্ষাৎকাৰ প্ৰদান কৰিছিল। অসমৰ এইবাৰ বিজেপিৰ চৰকাৰ হ’ব বুলি শিৰোনাম দিয়া সেই সাক্ষাৎকাৰো আঠ কলম জোখত প্ৰকাশ কৰিছিল দৈনিক জনমভূমিৰ সম্পাদনা কক্ষই।\n৩) অগ্ৰদূতৰ প্ৰচলন চৰ অঞ্চলত বিস্তৃত।\n৪) উজনি অসমৰ পৰা প্ৰকাশ পোৱা আন কাকত যেনে অসম আদিত্য আদিতো সেয়ে চাগৈ প্ৰকাশ নাপালে, এই আলোচ্য 'শিৰোনাম ভেশী বিজ্ঞাপন'।\nবাতৰি কাকত কেনেকৈ ছপাশাললৈ যায়, সেই কথালৈ এবাৰ চকু দি চাও আহকচোন। সঁচাই, সম্পাদকে গম পাইনে কি কি বিজ্ঞাপন যাব? এই প্ৰসংগত বলেন দত্তই লিখিছে – “কাকত এখনৰ পৃষ্ঠাবোৰ যেতিয়া লে-আউট কৰা হয়, তেতিয়া বিজ্ঞাপনৰ বাবে যিখিনি ঠাই বিজ্ঞাপন দিওঁতাই বিচাৰে সেই ঠাইখিনি নিৰ্দিষ্টকৈ খালী কৰি ৰাখিবলৈ কাকতৰ বিজ্ঞাপন বিভাগে সম্পাদকক জনাই দিয়ে ৷ সম্পাদকে সেইমতে পৃষ্ঠাৰ লগত জড়িত আন কৰ্মচাৰীখিনিক সেই বিশেষ ঠাইখিনি খালী ৰাখি বাকী থকা ঠাইখিনিৰহে লে-আউট কৰিবলৈ দিয়ে ৷ সম্পাদক বা সম্পাদনা বিভাগে কেতিয়াও গম নাপায়, সেই ঠাইখিনিত কি বিজ্ঞাপন লগোৱা হ'ব ৷ গতিকে বিজ্ঞাপনৰ বাবে সম্পাদকক সন্দেহ কৰাটো বা সংবাদ মাধ্যমক সন্দেহ কৰাটো অযুগুত ৷ আজিকালি প্ৰতিজন সচেতন পঢ়ুৱৈয়ে বুজে-জানে বিজ্ঞাপন কি, বাতৰি কি!” মোৰ ফালৰ পৰা আন এটা সাধাৰণ জ্ঞান – প্ৰথম পৃষ্ঠাৰ লে-আউট হয় শেষত, সাহিত্য পৃষ্ঠাৰ লে-আউট হয় দিনৰ ভাগত।\nযিটো বিজ্ঞাপন প্ৰকাশ কৰা হ’ল, সেই বিজ্ঞাপনটোৰ নতুনত্ব কি? বিশেষত্ব কি? এইবাৰ আমাৰ চৰকাৰ হ’ব জাতীয় বিজ্ঞাপন এইদৰে কাকতৰ সেই স্থানতে হাজাৰ হাজাৰ বাৰ প্ৰকাশ পাই গৈছে। আপুনি কথাটো মন কৰা নাছিল। কিয়? সকলো দলৰে এটা নিৰ্ধাৰিত কালাৰ প্লেট থাকে। যেনেদৰে বিজেপিৰ বিজ্ঞাপনবোৰত আখৰবোৰ সাধাৰণতে গেৰুৱাৰ ওপৰত ক’লা ৰঙেৰে লিখা যায়। এতিয়া আপুনি ভাবক – এই একেটা বাক্য গেৰুৱা ৰঙৰ ওপৰত লিখিলে আপোনাৰ প্ৰতিক্ৰিয়া কেনে হ’লহেঁতেন? বিজ্ঞাপন প্ৰস্তুতকৰ্তাৰ কৃতিত্ব তাতেই যে তেওঁলোকে ক’লা-বগা বেকগ্ৰাউণ্ডত বিজ্ঞাপনটো প্ৰকাশ কৰিলে আৰু আপুনি তাক কাকতৰ বাতৰি বুলি ভাবি থাকিল। য’ত নেকি পদুম ফুলপাহৰ কাষত লিখিও থোৱা আছে – on behalf of BJP Assam published by Pabitra Margherita বুলি। দ্বিতীয়তে, সম্পাদকে না কোৱাৰ কথা নাহে ইয়াত। যিকোনো নিৰ্বাচনী বিজ্ঞাপন প্ৰচাৰ কৰিবলৈ প্ৰেৰণ কৰাৰ আগেয়ে নিৰ্বাচন আয়োগে গঠন কৰি দিয়া কমিটীৰ পৰা পাছ হৈ আহিব লাগে। এইটোও সেই কমিটীয়ে পাছ কৰি দিয়া এটা বিজ্ঞাপন। সেই কমিটীত সকলো ৰাজনৈতিক দলৰেই প্ৰতিনিধি থাকে।\nএই যে বিজ্ঞাপন প্ৰকাশ কৰাৰ বাবেই সাংবাদিকতা বিক্ৰী যোৱা বুলি ক’লে, এইকেইটা প্ৰশ্ন কিয় নকৰিলে –\n১) হিমন্ত বিশ্ব শৰ্মাৰ মাতৃয়ে বিজেপিৰ হৈ নিৰ্বাচনী প্ৰচাৰ চলোৱাক লৈ সাহিত্য সভাৰ স্থিতিক লৈ ধাৰাবাহিকভাৱে বাতৰি পৰিৱেশন কৰি থকা কাকতখন কি?\n২) প্ৰখ্যাত সাংবাদিক জিতেন্দ্ৰ কুমাৰ চৌধুৰীয়ে তথ্যসহকাৰে বিজেপি দলৰ ফাঁকি উদঙাই নিয়মীয়াকৈ প্ৰস্তুত কৰা বাতৰি প্ৰথম পৃষ্ঠাত সদায়েই গুৰুত্বসহকাৰে প্ৰকাশ কৰা কাকত কোনখন?\n৩) অসমৰ বাওঁ শিবিৰৰ লেখকসকলৰ লেখা আটাইতকৈ মৰ্যাদাসহকাৰে প্ৰকাশ কৰা কাকত কোনখন? কোনখন কাকতত কেইদিনমানৰ আগলৈকে এগৰাকী প্ৰগতিশীল সাংবাদিকক সম্পাদকৰ দায়িত্ব দি থোৱা হৈছিল? ইত্যাদি ইত্যাদি।\nএই আলোচনাত নিয়মীয়া বাৰ্তা আদি কাকতৰ প্ৰসংগ আনিব বিচৰা নাই। কাৰণ তেনে কাকতৰ এটা দায়িত্ব থাকে। সেইটো তেওঁলোকৰ পক্ষ। তেওঁলোকৰ সৈতে সেয়েহে এই প্ৰসংগত আলোচনা কৰাৰ থল নাই।\nসংবাদ মাধ্যমৰ অৱক্ষয় ঘটিছে, সঁচা। কিন্তু সমগ্ৰ দেশৰ ভিতৰতেই অসমৰ ছপা মাধ্যমে এতিয়াও বহু দূৰলৈ ৰাজহাড় থিয় কৰি আছে। বাতৰি বা সম্পাদকীয় পৃষ্ঠাৰ কথ্য আদিক লৈ সমালোচনা হোৱাটো স্বাভাৱিক। কিন্তু কোনো বিজ্ঞাপনে কাকতৰ আদৰ্শ প্ৰতিফলিত নকৰে। সেই বুলি ভবাটো ভুল।\nআৰু দ্বিতীয়তে, বিক্ৰী যোৱা সাংবাদিকে বিজ্ঞাপনলৈ ৰৈ নাথাকে। মনে মনে সন্তৰ্পণে কৌশলী বাতৰিৰে তেখেতৰ বিশ্বস্ততা জাহিৰ কৰে। নিয়মীয়াকৈ কাকত পঢ়াৰ অভ্যাস নাথাকিলে সেই কথা ধৰিব পৰা নাযায়। বাতৰিৰ শব্দ আৰু গঠন মন কৰিলেহে বুজিব পাৰি, কোন সাংবাদিক কাৰ ওচৰত বেচা গ’ল – কাৰ কমিটমেণ্ট কাৰ প্ৰতি।\nTags # ANALYSIS # ARTICLE # RAHUL # RECENT # ৰাহুল


এইবোৰ কি? লাভলীনাক শুভেচ্ছা দিয়াৰ নামত নিজকে জহাবলৈ এয়া কি কৰিলে মন্ত্ৰী-মুখ্যমন্ত্ৰীয়ে?\nঅলিম্পিকত অংশ লোৱা অসম কন্যা লাভলীনাক অসমবাসীয়ে হিয়া উজাৰি আশীৰ্বাদ দিছে। স্বাভাৱিকতে অসম গৌৰৱ লাভলীনাই পুনৰ অলিম্পিকত পদক জয়েৰে ৰাজ্যখনৰ লগতে দেশৰ মান বৃদ্ধি কৰাৰ আশা কৰিছে অসমৰ জনসাধাৰণে।\nকিন্তু এইক্ষেত্ৰত আমাৰ নেতা-মন্ত্ৰীসকলে আৰম্ভ কৰা প্ৰতিযোগিতাত বহু অপ্ৰত্যাশিত ঘটনাও ঘটিবলৈ লৈছে।\nসিদিনা মুখ্যমন্ত্ৰীৰ নেতৃত্বত গোটেই মন্ত্ৰী-বিধায়কে ৰাজপথত চাইকেল চলাই লাভলীনাক শুভেচ্ছা জনালে।\nবাতৰি অনুসৰি, ইয়াৰ বাবে ৰাজহুৱা ধন ভাঙি মন্ত্ৰী-বিধায়কসকলক চাইকেলবোৰো কিনি দিয়া হৈছে। সেয়া সত্য হ’লে কৰ’নাৰ এই সংকটকালত মন্ত্ৰী-বিধায়কসকলে চাইকেলেৰে লাভলীনাক শুভেচ্ছা দিয়াটো একপ্ৰকাৰ বিলাস বুলিয়েই ক’ব লাগিব।\nনেতা-মন্ত্ৰী, বিধায়ক বা জনপ্ৰতিনিধিসকলে নীতি-আদৰ্শৰ কথা কোৱাই নহয়, ৰাজহুৱা প্ৰদৰ্শনতো তাৰ প্ৰতিফলন দাঙি ধৰা উচিত।\nছচিয়েল মিডিয়াত এগৰাকী য়ুজাৰে ব্যংগ কৰি কৈছে যে এইদৰে চাইকেল চলাই লাভলীনাক শুভেচ্ছা দিয়াতকৈ মন্ত্ৰী-বিধায়কসকলৰ মাজত প্ৰদৰ্শনীমূলক বক্সিং প্ৰতিযোগিতা এখন পাতি শুভেচ্ছা জনালে অধিক ‘পজিটিভ বাৰ্তা’ গ’লহেঁতেন।\nতদুপৰি, সিদিনা শাসক বিৰোধী মন্ত্ৰী-বিধায়কসকলে মাস্ক পৰিধান নকৰা, সামাজিক দূৰত্ব বিধি নমনা আদি কথাবোৰে জনসাধাৰণক কি বাৰ্তা দিছে সেয়া ছচিয়েল মিডিয়া খুলিলেই উমান পোৱা যায়।\nকিন্তু ইয়াতেই জানো শেষ হৈছে? লাভলীনাক শুভেচ্ছা দিয়াৰ নামত এইবাৰ স্বয়ং ক্ৰীডা আৰু যুৱ কল্যাণ, সাংস্কৃতিক, শক্তি তথা পৰ্যটন মন্ত্ৰী বিমল বৰাই কৰিলে আন এক কাণ্ড। ইয়াকে লৈ এতিয়া ছ’চিয়েল মিডিয়াত চলিছে সৰস চৰ্চা।\nমন্ত্ৰী বিমল বৰাই লাভলীনা বৰগোঁহাইক শুভেচ্ছা জনাই ৰাজহুৱাভাৱে ডিছপ্লে’ কৰা এখন কাট আউটত নিজৰ ফটোখনকে লগাই দিছে।\nওপৰত ইংৰাজীত লিখা আছে- ‘’অভিনন্দন আৰু শুভেচ্ছা, লাভলীনা বৰগোঁহাই (বক্সাৰ)… টকিঅ’ অলিম্পিক-২০২০লৈ যোগ্যতা অৰ্জন কৰাৰ বাবে… আপুনি অসমৰ গৌৰৱ’’। তাৰ তলতে নিয়ম মতে থাকিব লাগিছিল লাভলীনাৰ ফটোখন। কিন্তু ক্ষমতাৰ ৰাগীত মন্ত্ৰীয়ে সকলো পাহৰি লগাই দিলে নিজৰেই ফটোখন।\nএতিয়া এইখনক লৈ ছচিয়েল মিডিয়াত বিভিন্নজনে সৰস মন্তব্য দাঙি ধৰিছে।\nএজনে লিখিছে,’’ লাভলিনাক ইম্মান বেলেগ লাগিছে ন…. বহুত আগৰ ফ’টো হবলা…চুলি চুটি আছিল আৰু অলপ গোঁফ আছিল, এতিয়া উঠালে ( এতিয়া কিছুমানৰ গালি বৰষিব মই লাভলিনাক ঠাট্টা কৰা বুলি’’।\n— বড়া (@BorahBedabrata) July 24, 2021\nকিন্তু ইয়াতেই শেষ নহয়, সেই একেটা কামকে কৰিছে ৰাজ্যখনৰ বৰমূৰীয়া গৰাকীয়েও। সকলো বিষয়ৰে বিজ্ঞ বুলি পৰিচিত মুখ্যমন্ত্ৰী ড০ হিমন্ত বিশ্ব শৰ্মাইয়ো সেই একেটা কাণ্ডকে কৰিলে।\nমুখ্যমন্ত্ৰীগৰাকীয়েও তেওঁৰ শুভেচ্ছা জনোৱা কাট আউটখনত ওপৰত একেখিনি কথাই লিখিলে, কিন্তু লাভলীনাৰ ফটোখন দিবলৈ পাহৰিলে। ওহো! পাহৰা নাই, নিজৰ ফটোখন লগাবলৈ। সঁচাকৈয়ে দৃষ্টিকটু হৈ পৰিছে এই ছবি।\nমুখ্যমন্ত্ৰী হিমন্ত বিশ্ব শৰ্মা আৰু মন্ত্ৰী বিমল বৰা-আপোনালোকে এটা কথা মনত ৰখা ভাল হ’ব যে আত্মপ্ৰচাৰৰ সুযোগ ল’ব লাগে সঁচা, সেইবুলি য’তে ত’তেই নহয়।\nWho qualified for the #Olympics 😳#Assam https://t.co/rChdpRYNzn\n— Anupam Bordoloi (@asomputra) July 23, 2021\nজনসাধাৰণৰ দৃষ্টি এতিয়া আপোনালোকৰ প্ৰতিটো কামৰ ওপৰতে আছে। ৰাইজক বুৰ্বক সজাই নিজৰ ঢাক ঢোল বজোৱাৰ দিন উকলিল।


एक साल में बाइबल - ইণ্ডিয়ান ৰিভাইচ ভাৰচন - अक्टूबर 31\n1. ফৰৌণে গাজাক প্ৰহাৰ কৰা আগতে, পলেষ্টীয়াসকলৰ বিষয়ে যিৰিমিয়া ভাববাদীলৈ অহা যিহোৱাৰ বাক্য।\n2. “যিহোৱাই এই কথা কৈছে: চোৱা, উত্তৰ দিশৰ পৰা জল সমূহ বাঢ়ি আহিছে, সেয়ে প্লাৱন কৰোঁতা ধল পানী হৈ, দেশ আৰু তাত থকা সকলোকে, নগৰ আৰু নিবাসীসকলক তল নিয়াব! তাতে লোকসকলে চিঞৰিব, আৰু দেশত বাস কৰা সকলোৱে হাহাকাৰ কৰিব।\n3. শত্ৰুৰ বলী ঘোঁৰাৰ খুৰাৰ খটখটনিত, ৰথৰ ঘৰ্ঘৰণিত, চক্ৰৰ গুমগুমনিত, পিতৃসকলৰ হাত দুখন দূৰ্ব্বল হোৱাৰ বাবে নিজ নিজ সন্তান সকললৈ ঘূৰি নাচাব।\n4. কাৰণ সকলো পলেষ্টীয়াসকলে বিনষ্ট কৰিবৰ দিন, তূৰ আৰু চীদোনৰ পৰা, প্ৰত্যেক অৱশিষ্ট সহকাৰীক উচ্ছন্ন কৰিবৰ দিন আহিছে; কিয়নো যিহোৱাই পলেষ্টীয়াসকলক, কপ্তোৰ দ্বীপৰ অৱশিষ্ট ভাগক বিনষ্ট কৰিব।\n5. গাজাৰ মূৰ টকলা কৰা হ’ল, তেওঁলোকৰ উপত্যকাৰ অৱশিষ্ট ভাগ অস্কিলোন নষ্ট হ’ল; তুমি কিমান কাল তোমাৰ গা কাটকূট কৰিবা?\n6. হে যিহোৱাৰ তৰোৱাল! তুমি কিমান কাল ক্ষান্ত নোহোৱাকৈ থাকিবা? তুমি তোমাৰ ফাকত সোমোৱা; তুমি বিশ্ৰাম কৰা আৰু শান্ত হোৱা।\n7. যিহোৱাই তোমাক আজ্ঞা দিয়াত তুমি কেনেকৈ ক্ষান্ত হ’ব পাৰা? তেওঁ অস্কিলোন আৰু সমুদ্ৰৰ দাঁতিৰ বিৰুদ্ধে তাক নিযুক্ত কৰিলে।”\n1. মোৱাবলৈ, ইস্ৰায়েলৰ ঈশ্বৰ, বাহিনীসকলৰ যিহোৱাই এই কথা কৈছে: “হায় হায় নবো! কিয়নো সেয়ে উচ্ছন্ন হ’ল; কিৰিয়াথয়িমে লাজ পালে, ধৰা পৰিল; মিচগবে লাজ পালে আৰু ব্যাকুল হ’ল।\n2. মোৱাবৰ গৌৰৱ আৰু নাই। শত্ৰুৱে তাৰ বিৰুদ্ধে হিচবোনত অমঙ্গলৰ মন্ত্ৰণা কৰিছে। তেওঁলোকে কৈছে, ‘আহাঁ, আমি তাক এক জাতি হোৱাৰ পৰা উচ্ছন্ন কৰোঁহক”। হে মদমেন, তোমাকো নিস্তাৰ কৰা হ’ব; তৰোৱাল তোমাৰ পাছে পাছে যাব।’\n3. শুনা হোৰোণয়িমত চিঞৰ-বাখৰ শুনা গৈছে, লুট আৰু মহাসংহাৰ হৈছে।\n4. মোৱাব নষ্ট হ’ল। তাৰ সন্তান সকলে চিঞৰৰ শব্দ শুনাইছে।\n5. কিয়নো লুহীতলৈ উঠি যোৱা বাটেদি তেওঁলোকে ক্ৰন্দনেৰে উঠি যাব, কাৰণ হোৰোণয়িমলৈ নামি যোৱা বাটত সংহাৰৰ দুখৰ চিঞঁৰ শুনা গৈছে।\n6. তোমালোকে পলোৱা! নিজ নিজ প্ৰাণ ৰক্ষা কৰা, অৰণ্যত থকা ঝাও গছৰ নিচিনা হোৱা।\n7. কিয়নো তুমি তোমাৰ কাৰ্যত আৰু তোমাৰ বহুমূল্য বস্তুত নির্ভৰ কৰাৰ কাৰণে তুমিও ধৰা পৰিবা। আৰু তেতিয়া কমোচ, তাৰ পুৰোহিতসকল আৰু তাৰ প্ৰধান লোকসকল বন্দী-অৱস্থালৈ একেলগে ওলাই যাব।\n8. প্ৰত্যেক নগৰলৈ বিনাশক আহিব আৰু কোনো নগৰ ৰক্ষা নাপাব; যিহোৱাৰ বাক্য অনুসাৰে তলভূমি বিনষ্ট হ’ব, সমতলো বিনষ্ট হ’ব।\n9. তোমালোকে মোৱাবক আপোন বাটে উড়ি যাবৰ বাবে ডেউকা দিয়া। তাৰ নগৰবোৰ ধ্বংস কৰা হ’ব, তাত বাস কৰোঁতা কোনো নহ’ব।\n10. যি জনে যিহোৱাৰ কাৰ্য এলাহেৰে কৰে, তেওঁ শাপগ্ৰস্ত হওঁক আৰু যি জনে ৰক্তপাতৰ পৰা নিজ তৰোৱাল কোঁচাই ৰাখে তেওঁ শাপগ্ৰস্থ হওঁক।\n11. মোৱাব সৰু কালৰে পৰা নিশ্চিন্তভাৱে আছে, আৰু সি নিজৰ গেদৰ ওপৰত সুস্থিৰে আছে, এক পাত্ৰৰ পৰা আন পাত্ৰত ঢলা হোৱা নাই, আৰু সি বন্দী-অৱস্থালৈ যোৱাও নাই; এই কাৰণে তাৰ সুস্বাদ তাতে আছে আৰু তাৰ দগ্ধ পৰিৱৰ্ত্তন হোৱা নাই।\n12. এই হেতুকে, যিহোৱাই কৈছে, “গতিকে চোৱা, এই দিনবোৰ আহি আছে, যি দিনা মই ঢালিবলৈ মানুহ পঠিয়াম সেই দিন আহিছে সেই দিনা তেওঁলোকে তাক ঢালিব, তাৰ পাত্ৰবোৰ শুদা কৰিব আৰু তাৰ ঘটবোৰ ডোখৰ ডোখৰ কৰিব।\n13. ইস্ৰায়েল বংশই নিজ বিশ্বাসৰ ভূমি বৈৎএলৰ বিষয়ে লাজ পোৱাৰ দৰে মোৱাবেও কমোচৰ বিষয়ে লাজ পাব।\n14. ‘আমি বীৰ আৰু যুদ্ধৰ বাবে পৰাক্ৰমী মানুহ, বুলি তোমালোকে কেনেকৈ ক’ব পাৰা?\n15. মোৱাব উচ্ছন্ন হ’ল, আৰু তাৰ নগৰবোৰ ধুঁৱা হৈ উড়ি গ’ল আৰু তাৰ মনোনীত ডেকা লোকসকল বধৰ ঠাইলৈ নামি গ’ল, বাহিনীসকলৰ যিহোৱা নামেৰে প্ৰখ্যাত ৰজাই ইয়াক কৈছে।\n16. মোৱাবৰ আপদ ওচৰ পালেহি আৰু তাৰ অমঙ্গল অতিশয় বেগেৰে আহিছে।\n17. মোৱাবৰ চাৰিওফালে থকা তাৰ নাম জনা তোমালোক সকলোৱে তাৰ নিমিত্তে বিলাপ কৰি কোৱা, এই শকত লাখুটি আৰু সুন্দৰ দণ্ডডালি কেনেৰূপে ভাগিল!\n18. হে দীবোন-নিবাসিনী জীয়াৰী, তুমি তোমাৰ প্ৰতাপৰ পৰা নামি তৃষ্ণাতুৰা হৈ মাটিত বহা; কিয়নো মোৱাবৰ সংহাৰক তোমাৰ বিৰুদ্ধে উঠি আহিলে, তেওঁ তোমাৰ দুৰ্গবোৰ বিনষ্ট কৰিলে।\n19. হে অৰোয়েৰ-নিবাসিনী, তুমি বাটৰ কাষত থিয় হৈ চোৱা। পলাই যোৱা লোকক আৰু ৰক্ষা পোৱা মহিলাক কি হ’ল বুলি সোধা।\n20. মোৱাবে লাজ পালে, কিয়নো সেই নগৰ ভগ্ন হ’ল; তোমালোকে হাহাকাৰ কৰা আৰু চিঞৰি কান্দা; মোৱাব যে উচ্ছন্ন হ’ল, তাক অৰ্ণোনত প্ৰচাৰ কৰা।\n21. আৰু শাস্তি আহিল সমথলৰ দেশলৈ, হোলোন, যহচা, মেফাৎ,\n22. দীবোন, নবো, বৈৎ-দিব্লাথয়িম,\n23. কিৰিয়াথয়িম, বৈৎ-গামূল, বৈৎ-মিয়োন,\n24. কৰিয়োৎ আৰু বস্ৰা দূৰত কি ওচৰত থকা মোৱাবদেশীয় সকলো নগৰৰ ওপৰলৈ দণ্ড আহিল।\n25. যিহোৱাই কৈছে, মোৱাবৰ শিংটি কটা হ’ল আৰু বাহু ভঙা হ’ল।\n26. তোমালোকে তাক মতোৱাল কৰা, কাৰণ তেওঁলোকে যিহোৱাৰ বিৰুদ্ধে গৰ্ব্ব কৰিলে আৰু মোৱাবে নিজ বঁতিওৱা ঠাইত বাগৰিব আৰু বিদ্ৰূপৰ বিষয়ো হ’ব।\n27. কিয়নো ইস্ৰায়েল জানো তোমাৰ আগত বিদ্ৰূপৰ বিষয় নাছিল? তাক জানো চোৰৰ মাজত পোৱা নগৈছিল? কাৰণ তুমি যিমানবাৰ তাৰ বিষয়ে কোৱা, সিমানবাৰ তুমি তোমাৰ মূৰ জোকাৰা।\n28. হে মোৱাব-নিবাসীসকল, তোমালোকে নগৰবোৰ এৰি শিলত বাস কৰা আৰু গাতৰ মুখৰ কিনাৰত বাহ সজা কপৌটিৰ দৰে হোৱা।\n29. আমি মোৱাবৰ অহঙ্কাৰৰ বিষয়ে শুনিলোঁ, যে সি বৰ গৰ্ব্বী; তাৰ অভিমান, অহংকাৰ, দৰ্প আৰু মনৰ গৰ্ব্বৰ কথা আমি শুনিলোঁ।\n30. যিহোৱাই কৈছে, “মই জানো; তাৰ ক্ৰোধ মিছা, তাৰ বৰ বৰ কথা নিস্ফল।\n31. এই কাৰণে মই মোৱাবৰ বিষয়ে হাহাকাৰ কৰিম, এনেকি, গোটেই মোৱাবৰ বাবে চিঞৰি কান্দিম; কীৰ-হেৰচৰ লোকসকলৰ বিষয়ে বিলাপ কৰা যাব।\n32. হে চিবমাৰ দ্ৰাক্ষালতা, মই যাজেৰৰ ক্ৰন্দনতকৈয়ো তোমাৰ বিষয়ে অধিক কৈ ক্ৰন্দন কৰিম তোমাৰ ডালবোৰ সমুদ্ৰৰ সিপাৰলৈকে গৈছিল সেয়ে যাজেৰৰ সমুদ্ৰলৈকেও ফেৰ মেলিছিল; তোমাৰ ঘামকালিৰ ফলৰ বাবে আৰু তোমাৰ চপাবলগীয়া দ্ৰাক্ষা গুটিৰ বাবে বিনাশক আহিল।\n33. মোৱাব দেশৰ ফলৱতী বাৰীৰ পৰা আনন্দ আৰু হৰ্ষ দূৰ কৰা হ’ল, আৰু “মই দ্ৰাক্ষাকুণ্ডত দ্ৰাক্ষাৰস নাইকিয়া কৰিলোঁ; কোনেও আনন্দৰ ধ্বনিৰে নগচকিব; সেই ধ্বনি আনন্দৰ ধ্বনি নহ’ব।\n34. হিচবোনত এনে চিঞঁৰ বাগৰ হৈছে, যে, তাৰ শব্দ ইলিয়ালিলৈকে আৰু যহচলৈকে গৈছে আৰু চোৱৰৰ পৰা চিঞৰ-বাখৰৰ শব্দ হোৰোণয়িমলৈকে আৰু ইগ্লৎ-চলিচিয়ালৈকে গৈছে; কিয়নো নিম্ৰীমৰ জল সমূহো মৰুভূমি হ’ব।\n35. ইয়াত বাজে, উচ্ছস্থানত উৎসৰ্গ কৰোঁতা, আৰু নিজ দেৱতাবোৰৰ উদ্দেশ্যে ধূপ জ্বলাওঁতা লোক মোৱাবত নাইকিয়া কৰিম।” ইয়াকে যিহোৱাই কৈছে।”\n36. এই কাৰণে মোৰ অন্তৰ মোৱাবৰ বাবে বাঁহীৰ নিচিনাকৈ বাজিছে আৰু মোৰ হৃদয় কীৰ-হেৰচৰ লোকসকলৰ বাবে বাঁহীৰ দৰে বাজিছে; কাৰণ সি অৰ্জ্জা অধিক বস্তু নষ্ট হ’ল।\n37. কিয়নো প্ৰত্যেকৰ মূৰ টকলা কৰা হ’ল আৰু প্ৰত্যেকৰ ডাঢ়ি কটা হ’ল, সকলোৰে হাতত কাটকূট আৰু কঁকালত চট আছে।\n38. মোৱাবৰ সকলো ঘৰৰ চালত, আৰু তাৰ চকবোৰৰ সকলোফালে বিলাপ শুনা গৈছে; কিয়নো যিহোৱাই কৈছে ভাল নোপোৱা কোনো পাত্ৰৰ নিচিনাকৈ মই মোৱাবক ভাঙি পেলালোঁ।\n39. “সি কেনে ভগ্ন হ’ল! তেওঁলোকে কেনে হাহাকাৰ কৰিছে! মোৱাবে লাজতে কেনেৰূপে মুখ ঘূৰালে! এইদৰে মোৱাব নিজৰ চাৰিওফালে থকা সকলোৰে আগত বিদ্ৰূপৰ আৰু ত্ৰাসৰ বিষয় হ’ব।”\n40. কিয়নো যিহোৱাই এইদৰে কৈছে, “চোৱা, তেওঁ কুৰৰ পখীৰ দৰে উড়ি আহি, মোৱাবৰ বিৰুদ্ধে নিজ ডেউকা মেলিব।\n41. কৰিয়োতক হাত কৰি লোৱা হ’ল, দুৰ্গবোৰ হঠাৎ আক্ৰমণ কৰা হ’ল; আৰু মোৱাবৰ বীৰসকলৰ হৃদয় সেইদিনা প্ৰসৱ বেদনা পোৱা মহিলাৰ হৃদয়ৰ দৰে হ’ব।\n42. মোৱাবে যিহোৱাৰ বিৰুদ্ধে অভিমান কৰাৰ বাবে, সি এটি জাতি হোৱাৰ পৰা উচ্ছন্ন হ’ব।\n43. যিহোৱাই কৈছে, হে মোৱাব নিবাসী লোক, তোমাৰ বাবে আপদ, গাত আৰু ফান্দ নিৰূপিত আছে।”\n44. “যি কোনোৱে সেই আপদৰ পৰা পলাব, তেওঁ সেই গাতত পৰিব আৰু যি কোনোৱে সেই গাতৰ পৰা উঠিব, তেওঁ সেই ফান্দত ধৰা পৰিব; কিয়নো যিহোৱাই কৈছে, মই তেওঁৰ ওপৰত, মোৱাবৰেই ওপৰত প্ৰতিফল দিয়াৰ বছৰ আনিম।”\n45. পলৰীয়াসকল হিচবোনৰ ছাঁত শক্তিবিহীন হৈ থিয় দি আছে; কাৰণ হিচবোনৰ পৰা অগ্নি আৰু চীহোনৰ মাজৰ পৰা জুইৰ শিখা ওলাই মোৱাবৰ ডাঢ়িৰ কাষ আৰু কোলাহলকাৰীসকলৰ তালু টকলা কৰিলে।\n46. হায় হায় মোৱাব! কমোচৰ প্ৰজাসকলৰ সৰ্ব্বনাশ হ’ল, কাৰণ তোমাৰ পুত্রসকলক বন্দী কৰি নিয়া হ’ল; আৰু তোমাৰ জীয়ৰিসকলক বন্দী অৱস্থালৈ নিয়া হ’ল।\n47. তথাপি, যিহোৱাই কৈছে, “মই শেষকালত মোৱাবৰ বন্দী অৱস্থা পৰিবৰ্ত্তন কৰিম।” মোৱাবৰ দণ্ড ইমানলৈকে।\n113. দুই মনৰ লোকক মই ঘিণ কৰোঁ; কিন্তু তোমাৰ ব্যৱস্থাক মই ভাল পাওঁ।\n114. তুমি মোৰ গুপ্তস্থান আৰু ঢাল; তোমাৰ বাক্যতে মই আশা কৰোঁ।\n115. হে কু-কার্য কৰা লোক, মোৰ ওচৰৰ পৰা দূৰ হোৱা; মই মোৰ ঈশ্বৰৰ আজ্ঞাবোৰ পালন কৰিম।\n116. তোমাৰ বাক্য অনুসাৰে মোক ধৰি ৰাখা, তাতে মই জীয়াই থাকিম; মোৰ আশাত তুমি মোক লাজ পাবলৈ নিদিবা।\n117. মোক ধৰি ৰাখা, তাতে মই ৰক্ষা পাম আৰু সদায় তোমাৰ বিধিবোৰক মান্য কৰিম।\n118. তোমাৰ বিধিবোৰৰ পৰা অপথে যোৱা সকলক তুমি অগ্রাহ্য কৰা; কিয়নো তেওঁলোকৰ প্ৰবঞ্চনা অসাৰ।\n119. পৃথিৱীৰ সকলো দুষ্টক তুমি ময়লাৰ দৰে গণ্য কৰি দূৰ কৰা; এই কাৰণে মই তোমাৰ আজ্ঞাবোৰ ভাল পাওঁ।\n120. তোমাৰ ভয়ত মোৰ শৰীৰ কঁপে; তোমাৰ শাসন-প্ৰণালীবোৰক মই ভয় কৰোঁ।\n5. দুষ্ট লোকে ন্যায়বিচাৰ নুবুজে; কিন্তু যিজনে যিহোৱাক বিচাৰে, সেই জনে সকলো বুজি পায়।\n২ তীমথিয় 4:1-22\n1. মই ঈশ্বৰৰ আৰু খ্ৰীষ্ট যীচুৰ দৃষ্টিত, যি জন জীৱিত আৰু মৃত লোকৰ ভাবী বিচাৰকৰ্তা, তেওঁৰ আবির্ভাৱ আৰু ৰাজ্যৰ শপত দি, মই তোমাক এই দৃঢ় আজ্ঞা দিওঁ -\n2. তুমি বাক্য ঘোষণা কৰা; সময়ত আৰু অসময়তো উৎসাহী হোৱা; সম্পূর্ণ ধৈৰ্য আৰু উপদেশেৰে অনুযোগ কৰা, ডবিওৱা আৰু উদগোৱা।\n3. কিয়নো লোক সমূহে নিৰাময় শিক্ষা সহিব নিবিচৰা, এনে সময় আহিব। তেতিয়া তেখেত সকলৰ খজুওৱা কাণে শুনিব বিচৰা শিক্ষা শুনিবলৈ, নিজ নিজ অভিলাষ অনুসাৰে নিজৰ চৌপাশে দ’মে দ’মে শিক্ষক কৰি ল’ব।\n4. তেনেকুৱা লোকবোৰে সত্যৰ পৰা কাণ ঘূৰাই, পৌৰাণিক কথালৈ মনোযোগ দিব।\n5. কিন্তু তুমি, সকলো বিষয়তে চেতনাযুক্ত হৈ থাকা, ক্লেশ সহন কৰা, শুভবার্তা প্ৰচাৰকৰ কার্য কৰা, তোমাৰ পৰিচর্যা কর্ম সম্পূর্ণ কৰা।\n6. কিয়নো সম্প্ৰতি মই নৈবেদ্য স্বৰূপে ঢলা হৈছোঁ, আৰু মোৰ প্ৰাণ-নৌকা মেলিবৰ সময় উপস্থিত হৈছে।\n7. মই সেই উত্তম যুদ্ধত প্ৰাণপণ কৰিলোঁ, নিৰূপিত পথৰ শেষলৈকে দৌৰিলোঁ, বিশ্বাস ৰাখিলোঁ।\n8. মোৰ বাবে যি ধাৰ্মিকতাৰূপ কিৰীটি সাঁচি ৰখা হৈছে, সেই কিৰীটি ধার্মিক বিচাৰকর্তা প্ৰভুৰ দ্ৱাৰা সেইদিনা মোক দিয়া হব; আৰু অকল মোকে নহয়, কিন্তু তেওঁৰ আবির্ভাৱক প্ৰেম কৰা সকলোকে দিব।\n9. মোৰ ওচৰলৈ সোনকালে আহিবলৈ তুমি যত্ন কৰা;\n10. কিয়নো দীমাই এই বর্তমান সংসাৰৰ প্ৰেমত পৰি, মোক ত্যাগ কৰি থিচলনীকীলৈ গ’ল; ক্ৰীষ্কেন্ত গালাতীয়ালৈ আৰু তীত দালমাতিয়ালৈ গ’ল।\n11. একমাত্ৰ লূকহে মোৰ লগত আছে। তুমি মাৰ্কক লগত লৈ আহিবা; কিয়নো পৰিচর্যা কর্মত তেওঁ মোৰ বাবে উপকাৰী।\n12. তুখিকক ইফিচলৈ পঠালোঁ।\n13. ত্রোৱা নগৰত মই যি বৰ চোলাটো কার্পৰ হাতত এৰি আহিলোঁ, তুমি আহোতে সেই চোলাটো আৰু পুস্তকবোৰ, বিশেষকৈ ছালত লেখা পুস্তক আৰু সামগ্ৰীবোৰ লৈ আহিবা।\n14. আলেকজেন্দাৰ কঁহাৰে মোৰ অপকাৰ কৰিলে; তেওঁৰ কর্ম অনুসাৰে প্ৰভুৱে তেওঁক প্ৰতিফল দিব।\n15. তেওঁলৈ তুমিও সাৱধান হবা; কিয়নো তেওঁ অতিশয়ৰূপে আমাৰ বাক্যৰ প্ৰতিৰোধ কৰিছিল।\n16. মই প্ৰথম বাৰ নিজৰ পক্ষে উত্তৰ দিয়াৰ সময়ত, কোনেও মোৰ ফলীয়া হৈ উপস্থিত নহল; সকলোৱে মোক ত্যাগ কৰিলে; এয়ে তেওঁলোকলৈ গনিত নহওক।\n17. কিন্তু মোৰ দ্বাৰাই যেন ঘোষণা কার্য সিদ্ধ হয় আৰু সকলো অনা-ইহুদী লোকে যেন শুনিবলৈ পায়, এই কাৰণে প্ৰভুৱে মোৰ ওচৰত থিয় হৈ মোক বলৱান কৰিলে; তাতে মই সিংহ ৰ মুখৰ পৰা উদ্ধাৰ পালোঁ।\n18. প্ৰভুৱে মোক সকলো দুষ্কর্মৰ পৰা উদ্ধাৰ কৰিব আৰু তেওঁৰ স্বৰ্গীয় ৰাজ্যৰ অর্থে ৰক্ষা কৰিব; তেওঁৰ মহিমা চিৰকাল হওক। আমেন।\n19. তুমি প্ৰিষ্কা, আক্কিলাক আৰু অনীচিমৰ ঘৰ লোক সকলক মঙ্গলবাদ দিবা।\n20. ইৰাস্তচ কৰিন্থত থাকিল, কিন্তু ত্ৰফিম নৰিয়া পৰাত মই তেওঁক মিলীতত থৈ আহিলোঁ।\n21. তুমি জাৰ-কালিৰ আগেয়ে আহিবলৈ যত্ন কৰিবা। উবুল, পূদেন্ত, লীন, ক্লৌদিয়া ভনী আৰু সকলো ভাইয়ে তোমাক মঙ্গলবাদ কৰিছে।\n22. প্ৰভু তোমাৰ আত্মাৰ লগত থাকক। তোমালোকৰ সৈতে তেওঁৰ অনুগ্ৰহ থাকক। আমেন৷


Viral Singer Bhuvan Badyakar is going to be another Ranu Mondal netizens remarked | ৰাণুৰ দৰেই হ’ব নেকি ভুবনৰ গতি! খন্তেকীয়া জনপ্ৰিয়তা লাভ কৰি নিজকে চেলিব্ৰিটী সজালে ভানু বৈদ্যকাৰে, কিন্তু ইয়াৰ পিছত?– News18 assam\nBhuvan Badyakar | Ranu Mondal: ৰাণুৰ দৰেই হ’ব নেকি ভুবনৰ গতি! খন্তেকীয়া জনপ্ৰিয়তা লাভ কৰি নিজকে চেলিব্ৰিটী সজালে ভুবন বাদ্যকাৰে, কিন্তু ইয়াৰ পিছত?\nদ্ৰুতগতিত ৰাণুৰ পোহৰৰ পদচিহ্ন অন্ধকাৰ খাদত পৰিছিল, ৰাণু পুনৰ ৰাণাঘাট ষ্টেচনলৈ ঘূৰি গৈছিল...\nLast Updated : February 24, 2022, 19:23 IST\nবাদাম বিক্ৰী কৰি আছিল যোৱা ৩ মাহ পূৰ্বে, কিন্তু ভাইৰেল গানে তেওঁক দেশজোৰা খ্যাতি দিলে। ভুবন বাদ্যকাৰে নিজেও এতিয়া ভাবে তেওঁ এগৰাকী চেলিব্ৰিটি। কথাটো মিছাও নহয়, ভুবনে (Bhuban Badyakar) বিগত ৩ মাহত বহুখিনি সন্মান লাভ কৰিছে।\nপশ্চিম বংগ আৰক্ষীয়ে সন্মান দিয়াৰ পৰা কলকাতাৰ অভিজাত নাইট ক্লাবত তেওঁক গান গাবলৈ দিয়াকে ধৰি বহুখিনি পাইছে। তেওঁ আনকি সৌৰভ গাংগুলীয়ে (Sourav Ganguly) হোষ্ট কৰা টিভি ৰিয়েলিটী শ্ব'তো ভাগ লৈছে। শিশুৰ পৰা বৃদ্ধ লৈকে, সকলোৱে ভুৱনৰ গানেৰে ৰিল তৈয়াৰ কৰিছে। গতিকে খ্যাতিৰ দুনিয়াত বীৰভূমৰ (Birbhum) এখন দূৰৱৰ্তী গাঁৱত চীনা বাদাম বিক্ৰী কৰি ফুৰা ভুবন বাদ্যকাৰ। কিন্তু ইয়াৰ পিছত?\nএইক্ষেত্ৰত বহুতে দিছে মত। বহুতে ভাবে কলকাতাৰ ৰেষ্টুৰেণ্ট বা পাব যিয়ে এসময়ত ঊষা উথুপৰ দৰে এগৰাকী কিংবদন্তী গায়িকাৰ আত্মপ্ৰকাশ ঘটাইছিল, আজি ভুবন বাদকাৰৰ দৰে ভাইৰেল ভিডিঅ' প্লেয়াৰেও জনপ্ৰিয়তাৰ দৌৰত জীয়াই থাকিব লাগিব। আনহাতে কিছুমান মানুহে ইয়াত 'শ্ৰেণী সংগ্ৰাম'ৰ ছবিও দেখিছে। তেওঁলোকৰ মতে ভুবন বাদ্যকাৰৰ দৰে দৰিদ্ৰ শিল্পীয়ে কিয় লাইমলাইটৰ আঁতৰত লাগে? সুযোগ সকলোৰে বাবে সমান হ'ব লাগে।\nবহুলোকে কৈছিল যে কলকাতাৰ ৰেষ্টুৰেণ্ট বা পাব যিয়ে এসময়ত ঊষা উথুপৰ ( Usha Uthup) দৰে এগৰাকী কিংবদন্তী গায়িকাৰ আত্মপ্ৰকাশ দেখিছিল, আজি ভুৱন বাদকাৰৰ দৰে ভাইৰেল ভিডিঅ' প্লেয়াৰ আনি জনপ্ৰিয়তাৰ দৌৰত জীয়াই থাকিব লাগিব। আনহাতে কিছুমান মানুহে ইয়াত 'শ্ৰেণী সংগ্ৰাম'ৰ ছবিও দেখিছে। তেওঁলোকৰ মতে ভুৱন বাদকাৰৰ দৰে দৰিদ্ৰ শিল্পীয়ে কিয় লাইমলাইটৰ পৰা সীমাবদ্ধ থাকিব লাগে? সুযোগ সকলোৰে বাবে সমান হ'ব লাগে।\nবহুতো নেটিজেনে আকৌ মন্তব্য কৰিছে ( netizens remarked) যে ভুবনৰ অৱস্থা ৰাণু মণ্ডলৰ দৰে হ'ব। ৰাণু মণ্ডলো এটা ভাইৰেল ভিডিঅ'ৰ বাবে এটা জনপ্ৰিয় ৰিয়েলিটি শ্ব'লৈ গৈছিল। ৰাতিটোৰ ভিতৰতে খ্যাতিৰ শীৰ্ষত উপনীত হৈ বলীউডৰ বাবে গাইছিল গানো। কিন্তু তাতকৈ দ্ৰুতগতিত তেওঁৰ পোহৰৰ পদচিহ্ন অন্ধকাৰ খাদত পৰিছিল। ৰাণু (Ranu Mandal) পুনৰ ৰাণাঘাট ষ্টেচনলৈ ঘূৰি আহিছে।\nমানুহে ৰাণু মণ্ডলৰ দৰে ভুবনকো পাহৰিব নেকি? ভুবন বাদ্যকাৰে নিজকে এজন সংগীতজ্ঞ হিচাপে প্ৰতিষ্ঠা কৰিবলৈ সক্ষম হ'বনে? ভুবনে ইতিমধ্যে কৈছিল, "মই আপোনালোকৰ মাজৰ এজন হ'ব বিচাৰোঁ, এতিয়া মই ইয়াত আছোঁ। মই এজন শিল্পী হৈ থাকিব বিচাৰোঁ। মই এতিয়া চেলিব্রিটি হৈ গৈছোঁ।''\nভৱিষ্যতে কি হ'ব কোনেও নাজানে, কিন্তু বৰ্তমানৰ বাবে ভুবন বাদ্যকাৰে কোনো প্ৰযোজকৰ পৰা ৩ লাখ টকা পাইছে তেওঁৰ গানৰ ৰিমিক্স সংস্কৰণ ইণ্টাৰনেটত আপলোড কৰাৰ বাবে। ভুবন এজন সংগীতজ্ঞ, তেওঁ আৰু পুনৰ কেঁচা চিনাবাদাম বিক্ৰী নকৰিব পাৰে। খ্যাতিয়ে তেওঁক এটা নতুন জীৱন দিছে। কিন্তু যদি তেওঁ পুনৰ তেওঁৰ পুৰণি জীৱনলৈ ঘূৰি যাব লগা হয়, তেন্তে ডাঙৰ প্ৰশ্নটো হ'ল কেঁচা চিনাবাদামবোৰ তেওঁৰ সৈতে আৰু থাকিব নে নাই। তেন্তে ভুবন বাদ্যকাৰৰ বাবে পৰৱৰ্তী পথ কি? ভাইৰেল জীৱনৰ বাবে এয়া এক চিন্তনীয় কথা।\nKasa BadamKolkataRanu Mandalviral singer


Burnol Prickderm in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Burnol Prickderm ar byavahar, ppali, parshwakriya, upkaar, kriya-pratikriya aaru satarkatabani\nBurnol Prickderm ৰ লাভ আৰু ব্যৱহাৰসমূহ- Burnol Prickderm Benefits & Uses in Assamese- Burnol Prickderm ar laabh aaru byavaharsamuh\nBurnol Prickderm ৰ পালি আৰু সেয়া কেনেদৰে ল'ব- Burnol Prickderm Dosage & How to Take in Assamese - Burnol Prickderm ar paali aaru xeya kenedore lobo\nBurnol Prickderm ৰ পাৰ্শ্চক্ৰিয়াসমূহ- Burnol Prickderm Side Effects in Assamese- Burnol Prickderm ar parshwakriyasamuh\nBurnol Prickderm সংক্ৰান্ত সতৰ্কতাবাণীসমূহ- Burnol Prickderm Related Warnings in Assamese- Burnol Prickderm xonkranta xatarkatabanisamuh\nঅইন দৰৱৰ সৈতে Burnol Prickdermৰ গুৰুতৰ ক্ৰিয়া-প্ৰতিক্ৰিয়া- Severe Interaction of Burnol Prickderm with Other Drugs in Assamese- Oinor xoite Burnol Prickderm ar gurutor kriya-pratikriya\nBurnol Prickderm মতভেদসমূহ- Burnol Prickderm Contraindications in Assamese- Burnol Prickderm nishedhsamuh\nBurnol Prickderm ৰ বিষয়ে সততে সোধা প্ৰশ্নসমূহ- Frequently asked Questions about Burnol Prickderm in Assamese- Burnol Prickderm ar bikhoye satate xodha prashnasamuh\nখাদ্য আৰু মদৰ সৈতে Burnol Prickderm ক্ৰিয়া-প্ৰতিক্ৰিয়া- Burnol Prickderm Interactions with Food and Alcohol in Assamese- khadya aaru modor xoite Burnol Prickderm kriya-pratikriya\nBurnol Prickderm ৰ লাভ আৰু ব্যৱহাৰসমূহ - Burnol Prickderm Benefits & Uses in Assamese - Burnol Prickderm ar laabh aaru byavaharsamuh\nBurnol Prickderm তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nBurnol Prickderm ৰ পালি আৰু সেয়া কেনেদৰে ল'ব - Burnol Prickderm Dosage & How to Take in Assamese - Burnol Prickderm ar paali aaru xeya kenedore lobo\nBurnol Prickderm-ৰ উপাদানসমূহ - Burnol Prickderm Active Ingredients in Assamese - Burnol Prickderm-ar upadaansamuh\nBurnol Prickderm ৰ পাৰ্শ্চক্ৰিয়াসমূহ - Burnol Prickderm Side Effects in Assamese - Burnol Prickderm ar parshwakriyasamuh\nগৱেষণাৰ ভিত্তিত, Burnol Prickderm ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nBurnol Prickderm সংক্ৰান্ত সতৰ্কতাবাণীসমূহ - Burnol Prickderm Related Warnings in Assamese - Burnol Prickderm xonkranta xatarkatabanisamuh\nBurnol Prickderm-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nBurnol Prickderm গৰ্ভাবস্থাৰ সময়ত গ্ৰহণ কৰা সুৰক্ষিত।\nBurnol Prickderm-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nBurnol Prickderm ৰ স্তন্যপায়ী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nবৃক্কত Burnol Prickderm কি প্ৰভাৱ দেখা গৈছে?\nআপুনি বৃক্ক ৰ ক্ষতিৰ কোনো আশংকা নকৰাকৈ Burnol Prickderm গ্ৰহণ কৰিব পাৰে।\nযকৃতত Burnol Prickderm কি প্ৰভাৱ দেখা গৈছে?\nকলিজা ৰ বাবে Burnol Prickderm ক্ষতিকাৰক নহয়।\nহৃদযন্ত্ৰৰ ক্ষেত্ৰত Burnol Prickderm ৰ কি প্ৰভাৱ দেখা গৈছে?\nআপুনি হৃদয় ৰ ক্ষতিৰ কোনো আশংকা নকৰাকৈ Burnol Prickderm গ্ৰহণ কৰিব পাৰে।\nঅইন দৰৱৰ সৈতে Burnol Prickdermৰ গুৰুতৰ ক্ৰিয়া-প্ৰতিক্ৰিয়া - Severe Interaction of Burnol Prickderm with Other Drugs in Assamese - Oinor xoite Burnol Prickderm ar gurutor kriya-pratikriya\nBurnol Prickderm তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nBurnol Prickderm মতভেদসমূহ - Burnol Prickderm Contraindications in Assamese - Burnol Prickderm nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Burnol Prickderm লোৱা অনুচিত যাতে -\nBurnol Prickderm ৰ বিষয়ে সততে সোধা প্ৰশ্নসমূহ - Frequently asked Questions about Burnol Prickderm in Assamese - Burnol Prickderm ar bikhoye satate xodha prashnasamuh\nএই Burnol Prickderm-এ অভ্য়াস বা নিচাৰ সৃষ্টি কৰে নেকি?\nBurnol Prickdermৰে অভ্যাস গঠনৰ কোনো কথাৰ প্ৰতিবেদন পোৱা নাই।\nBurnol Prickderm য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, চিকিত্সা পৰামৰ্শ অনুসাৰেহে Burnol Prickderm লওক।\nমানসিক ৰোগৰ চিকিত্সাৰ বাবে Burnol Prickderm লৈ কোনো লাভ নাই।\nখাদ্য আৰু মদৰ সৈতে Burnol Prickderm ক্ৰিয়া-প্ৰতিক্ৰিয়া - Burnol Prickderm Interactions with Food and Alcohol in Assamese - khadya aaru modor xoite Burnol Prickderm kriya-pratikriya\nখাদ্য আৰু Burnol Prickdermৰ ক্ৰিয়া-প্ৰতিক্ৰিয়া\nখাদ্যৰ সৈতে Burnol Prickderm লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Burnol Prickdermৰ মাজৰ প্ৰতিক্ৰিয়া\nBurnol Prickderm লৈ থকা অৱস্থাত সীমিত পৰিমাণৰ মদ্যাপন কৰাটোৱে কোনোধৰণৰ হানিকাৰক প্ৰভাৱ নেপেলায়। কিন্তু সাৱধানতা অৱলম্বন কৰাটো ভাল।\nBurnol Prickderm ৰ অনুকল্প - Substitutes for Burnol Prickderm in Assamese\nআপুনি বা আপোনাৰ পৰিয়ালৰ কোনোবাই Burnol Prickderm লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Burnol Prickderm ব্যৱহাৰ কৰিছিল নেকি?\nআপুনি কিমান পৰিমাণে Burnol Prickderm সেৱন কৰিছিল?\nআপুনি Burnol Prickderm ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Burnol Prickderm সেৱন কৰে?


ধেমাজিৰ কেঁচা ঘাঁ (অজয় লাল দত্ত) - সাহিত্য ডট অৰ্গ\nধেমাজিৰ কেঁচা ঘাঁ (অজয় লাল দত্ত)\nপ্ৰতিবছৰে ১৬ আগষ্টত ৰাজ্যবাসীয়ে উপভোগ কৰে অন্য এক বিশেষ দিন৷ ২০০৪ চনৰ স্বাধীনতা দিৱসত পতাকা উন্মোচন স্থলী তথা আমি শিক্ষা লাভ কৰা মহাবিদ্যালয় ধেমাজি কলেজৰ খেলপথাৰত হোৱা বোমা বিস্ফোৰণত নিহত সকলৰ স্মৃতিত পালিত হৈছে এই ৰাজ্যজোৰা শোক দিৱস৷ কাৰোবাৰ বাবে এয়া স্বাধীনতা দিৱসৰ দিনৰ পাছ দিনা, শনি-ৰবিৰ বন্ধ মিলাই পৰা এটা দীঘলীয়া অৱসৰ বিনোদনৰ সুযোগ মাত্ৰ৷ পিছে আমাৰ কথা সুকীয়া৷ সুকীয়া হবৰ কথাও৷ আমাৰ বাসগৃহৰ পৰা মাত্ৰ দুটা ঘৰৰ সিপাৰে সেইদিনা নিহত হোৱা শিশু মণ্টুগগৈৰ ঘৰ৷ প্ৰতি বছৰেই স্বাধীনতা দিৱসৰ কাষ চাপিলেই সেইখন ঘৰত সৃষ্টি হোৱা হিম-শীতল পৰিবেশ, মাতৃৰ কান্দোনৰ ৰোলে আমাক কেতিয়াও শান্তি অনুভৱ কৰিবলৈ নিদিয়ে৷ আঠ-দহঘৰৰ ব্যৱধানত বাকী কেইবাজনো নিহত শিশুৰ ঘৰ, শিক্ষয়িত্ৰী দেউৰী বাইদেউৰ ঘৰ৷ এজন নিহত শিশু আছিল আমাৰ মাতৃৰ ছাত্ৰ, ঘৰলৈ পঢ়িবলৈকো আহে৷ সেই মনজিতৰ মাকৰ কান্দোনে কেতিয়াও আমাৰ স্মৃতিৰ পৰিসীমা বাহিৰ হৈ যাবই নোৱাৰে৷ আমি পালন কৰো এটুকুৰা কেঁচা ঘাঁ, কৰুণ স্মৃতিৰ…..\nসেইদিনটো ভালকৈয়ে মনত আছে, মুন বাইৰ ভিনদেউৰ ভায়েকৰ ঘৰলৈ যোৱা৷ নতুনকৈ বিয়া পাতি নকৈ এটা ভেটিত কেঁচাঘৰ সাজিছে তেওঁ৷ সেনাবাহিনীত কাম কৰে, সেই সৰু ভিনদেউ জনে৷ তেখেতৰ ঘৰত ঘৰলোৱা খাবলৈ গৈছো৷ পেগু উপাধিৰ ভিনিজনৰ পত্নীয়ে আমাক আথে-বেথে আপ্যায়ন কৰিছে৷ ছাই-মদ বাকি দিছে, গাহৰি আনি দিছে৷ আমিও পূৰ্ণ তৃপ্তিৰে আশীষ কৰিছে, এই কেঁচা মাটিত পকা হৈ উঠক আপোনাসৱৰ যুগ্ম জীৱনৰ বান্ধোন৷ পেগুভিনি নিশ্চিন্তে অকলে পত্নীক এৰি এসপ্তাহ পাছতে গুচি গৈছে দেশ ৰক্ষাৰ বাবে সীমান্তলৈ৷ আৰু ইয়াত স্বাধীনতা দিৱসৰ স্থলীত ছিন্ন-চূড় হৈ উৰি গৈছে বৌ……উৰি গৈছে সকলোবোৰ আশা, কল্পনা, আশীষ….ধোঁৱা হৈ!\nভাবিলেই ভয় লগা পৰিবেশ, আমাৰ আপোন ঘৰৰ পৰা এক কিল’মিটাৰ মানহে দূৰ সেই স্থানলৈ৷ ঘৰৰ পৰাই মায়ে শুনিছিল সেই ভয় লগা শব্দ৷ আমাক স্কাউট-গাইডৰ দিনত সেৱাৰ প্ৰশিক্ষণ দিয়া শিক্ষক দীপেন দত্ত ছাৰৰ মুখেদি শুনিছিলো সেই তেজ-ধোৱা সময়ৰ গাঁথা৷ কিদৰে তেখেতে নেতৃত্ব দিছিল, আহত সকলক চিকিৎসাললৈ নিয়াত৷ কি অৱস্থা সিদিনা, ধোঁৱা আৰু বাৰুদৰ মাজত আপোন শিশু, পত্নী, মানুহৰ সন্ধানত ব্যাকুল হোৱা মোৰ ধেমাজিবাসীৰ৷ বৰ্ণনাই চুব নোৱাৰে সেই দিনৰ ইতিহাস…\nতাৰ পাছৰ এমাহমান প্ৰতিবাদী, শান্তি সমদল, বন্ধ, ৰাজহুৱা বিষোদগাৰ, অভিযোগৰ আঙুলি, তদন্ত, ভেকোঁভাওনা…. অসমৰ নিয়মমাফিক পৰিঘটনাৰ সমদল৷ মমবাতি জ্বলাই শুভবুদ্ধি উদয়ৰ বাবে প্ৰাৰ্থনা, চিৰকালৰ বাবে পৃথিৱী এৰিবলৈ বাধ্য হোৱা সকলৰ বাবে প্ৰাৰ্থনা…….. ঘটনাবোৰ পাহৰণিৰ বুকুলৈ নিবলৈ, অনৰ্থক অনৰ্থক অনুভৱ হেন লগা কিছু ৰাজহুৱা নীতি-নিয়ম৷ দেৱেন তাৱৈদ’ৰ বোৱাৰীয়েকো তাতেই হেৰাল, পুতেকে মাজতে ক্ষতিপূৰণৰ ধনেৰে চিডিৰ দোকান খুলিছিল…এদিন সেইখনো বন্ধ হ’ল, তদন্তৰ ফাইলবোৰ বন্ধ হৈ যোৱাদি! স্থানীয় এজন মন্ত্ৰীলৈ জড়িত থকাৰ অভিযোগৰ আঙুলি উঠিছিল, প্ৰতিবাদ হৈছিল…সময়ত আজি মাৰ গ’ল৷ বোমা বিস্ফোৰণৰ “নৈতিক দ্বায়িত্ব” স্বীকাৰ কৰা বীৰ-পুৰুষ হেন হত্যাকাৰীৰ দলৰ নেতাক ধেমাজিতে “জাতীয় মঞ্চ”ত গামোচা পিন্ধাই আদৰা হ’ল৷ তেওঁগৈ ঘৰে ঘৰে খুজিলেগৈ ক্ষমা প্ৰাৰ্থনাও৷ চৰকাৰে দিলে আৰ্থিক ক্ষতিপূৰণ, স্মূতি ৰক্ষাৰ্থে নিহত সকলৰ মূৰ্তি নিৰ্মাণ, সেই স্থানত এটা লাইব্ৰেৰী আৰু প্ৰেক্ষাগৃহ নিৰ্মাণৰ বাবে কোটি-টকীয়া আবণ্টন৷ সদৌ অসম ছাত্ৰসন্থাই এটা শ্বহীদ বেদী নিৰ্মাণৰ বাবে প্ৰায় ৮বছৰ ধৰি নিৰ্মাণ চলাই থাকিল আৰু তাৰ নামত চলি থাকিল অৰ্থ সংগ্ৰহ৷ অৱশেষত এতিয়া সেইটো সম্পূৰ্ণ হ’ল নে নাই আজি খবৰ লবহে লাগিব৷\nকিন্তু পৰিয়ালে নাপালে ন্যায় বিচাৰ আজিও, দোষীয়ে নাপালে শাস্তি৷ এতিয়া প্ৰশ্ন হয় সঁচাই সময়ৰ সৈতে পাহৰণিয়েই হব পাৰেনে একমাত্ৰ মলম, এই কেঁচা ঘাঁ-শুকুৱাৰ বাবে৷ এই খিনিয়ে আজিৰ দিনৰ সত্য, যি মোৰ বুকুত থকা কেঁচা ঘাঁ-টুকুৰৰ বিষ সজীৱ কৰিছে পুনৰ বাৰ৷ সজল চকুত বাৰে ভাঁহি আহিছে মণ্টুহঁত, সিদাৰ্থহঁতৰ সতে কৰা ধেমালিৰ ক্ষণবোৰৰ কথা, সিহঁতৰ ঘৰৰ আগত দেউতাহঁতে পতা স্মৃতি সৌধবোৰৰ কথা… এতিয়া চাগৈ আমাৰ চুবুৰীত শুনা গৈছে প্ৰাৰ্থনা সভাৰ ধ্বনিৰ সতে মাতৃৰ কান্দোলৰ ৰোল….\nঅসমৰ তথা-কথিত স্বাধীনতাৰ যুঁজখনলৈ এই নিৰপৰাধ সকলৰ হত্যাই কি অৰিহণা যোগালে আজিও তাৰ উত্তৰ বিচাৰি ফুৰিছো৷ আৰু স্বাধীনতা দিৱস আহিলেই বিষ অহা এই নিদাৰুণ ঘাঁৰ পৰা কেতিয়ালৈ আমি মুক্তি পাম? দুয়োটাৰ উত্তৰো হয়তো আমি কেতিয়াও নাপাম!!!!!!!!!!!\n← এটা চাৰপ্ৰাইজ (দেৱ প্ৰতিম)\nদলিল (ধ্ৰুৱজ্যোতি শৰ্মা) →\nপিকনিক -(আব্দুছ চাজিদ)


লেখা-কবিতা ইত্যাদি THINK +ve, think RED\nযিবোৰ সপোনে শুবলৈ নিদিয়ে\nব্যক্তিগত ভাৱে বিজ্ঞানৰ ছাত্ৰ হিচাবে যিমান কথা কিতাপৰ পঢ়ি শিকিছো, তাতকৈ বেছি চাগৈ শিকিব পাৰিছো চৌপাশখন পৰ্যবেক্ষণ কৰি। বিজ্ঞান পঢ়িছো বাবেই কিতাপৰ কথাকে সাৰ কৰি চলিব সঁচাই পাৰিছোনে? বিজ্ঞানৰ সূত্ৰই শিকোৱা ধৰণেৰে জীৱনটোৰ প্ৰতিটো কথা সম্ভৱ হৈছেনে? গঢ়িব পাৰিছোনে বিজ্ঞান মনস্ক এটা মন! এইবোৰ প্ৰশ্ন নিজকে কৰিব লগা হয়। জীৱনৰ বাটত বাট বুলোতে কেতিয়াবা থমকি ৰৈ এই যাত্ৰাৰ দেনা-পাওনাৰ হিচাব লব লগা হয়। কোনটো অৰ্থ থকা, কোনটো অৰ্থহীন কামত সময় ব্যয় কৰিছো, তাৰো খতিয়ান লোৱাৰ দৰকাৰ হয়।\nএই আত্মবীক্ষণৰ ক্ষণবোৰতে আমি নিজকে চিকুটি চাব লগীয়া হয়। এনেকুৱা মুহূৰ্ততে কেতিয়াবা অনুভৱ কৰো, বিজ্ঞানৰ জগতখন যিমান জটিল, তাতোকৈ জটিল আচলতে সমাজ বিজ্ঞানহে। যেতিয়া উচ্চ শিক্ষাৰে কেৰিয়াৰ গঢ়াৰ কথা আছিল, তেতিয়া বিজ্ঞানৰ শাখাত পঢ়া-শুনা কৰি জীৱন গঢ়াৰ কথাই সমুখত আকৰ্ষণীয় হৈ ধৰা দিছিল। কালক্ৰমত অভিযান্ত্ৰিক শিক্ষাৰ পাছত প্ৰযুক্তিবিদ্যাৰ স্নাতকোত্তৰ শ্ৰেণীত ভৰি দিলো। বিজ্ঞানৰ সূত্ৰৰ পৃথিৱীৰ পৰা গৈ পুনৰ ব্যৱহাৰিক প্ৰযুক্তিৰ কথালৈ আহিলো। তেতিয়া পুনৰ আৱিস্কাৰ কৰিলো তাত্বিক কথাতকৈ বাস্তৱিক কথাৰ পাৰ্থক্য কিমান। বাস্তৱৰ বহুতো জনা-নজনা কাৰকৰ শূণ্য প্ৰভাৱ থকা বুলি ধৰিহে প্ৰকৃততে এই সূত্ৰবোৰৰ তাত্বিক প্ৰয়োগ সম্ভৱ। আচল ব্যৱহাৰিক ক্ষেত্ৰত আচলতে প্ৰভাৱিত কৰা কাৰকবোৰ ইমানেই শক্তিশালী হয় যে, ই তাত্বিক কথাবোৰক বাস্তৱত ৰূপায়িত হবলৈ নিদিয়ে বা তাৰ বিচ্যুতি নিশ্চিত কৰেই।\nএটা সময় আছিল, যেতিয়া ভাবিছিলো, সমাজ বিজ্ঞান সহজ বিষয়, আটাইতকৈ কম নম্বৰ পোৱা সকলেহে সেই বিষয় লৈ পঢ়া-শুনা কৰে। সেই পূৰ্ববতী ধাৰণা যে একেবাৰেই গোকাট ভুল আছিল, সেয়া পাছলৈ উপলদ্ধি কৰিব পাৰিলো। যেতিয়া মুম্বাইলৈ আহি টাটা ইনষ্টিটিউট অৱ চ'ছিয়েল চাইন্সৰ কথা জানিব পাৰিলো, সমাজ বিজ্ঞানৰ বিভিন্ন শাখা-প্ৰশাখাৰ কথা জানিব পাৰিলো। আমাৰ দৃষ্টিত হৈ পৰিল সমাজ বিজ্ঞান পৃথিৱীৰ আটাতকৈ গুৰুত্বপূৰ্ণ আৰু জটিল বিষয়। ইয়াৰ কাষ চাপিবলৈ যিমানেই বিচৰা যায়, সিমানেই সমাজৰ অসমসত্ব স্তৰ আৰু অসীম কাৰকৰ প্ৰভাৱৰ কথা অনুভৱ কৰিব পাৰি।\nকোনো এটা ব্যৱস্থাৰ যি কোনো এটা ফলাফলৰ কাৰক সমূহ নিৰ্ধাৰণ কৰিবলৈ বিজ্ঞানী সকলে গৱেষণা কৰে। তাত এনেকুৱা কিছুমান কাৰক ওলায়, সেইবোৰে পোনপটীয়াকৈ শেষ ফলাফল নিৰ্ধাৰণ কৰে। তাৰ বাহিৰেও এনে কিছুমান পৰোক্ষ কাৰক আৱিস্কৃত হয়, যাৰ প্ৰভাৱ শেষ ফলাফলৰ সৈতে পৰোক্ষ ভাৱে থকাটো অনুভৱ কৰিব পাৰি, কিন্তু দৃষ্টিত ধৰিব পৰাকৈ যোগসূত্ৰ স্থাপন কৰিব নোৱাৰি। কিন্তু গোটেই প্ৰক্ৰিয়া এটাত অনুঘটক বা ব্যাহত কৰা কাৰক ৰূপে ই ক্ৰিয়া কৰাৰ কথা প্ৰমাণিত হয়। গোটেই প্ৰক্ৰিয়াটো জীৱ-বিজ্ঞানৰ ভিটামিনৰ প্ৰভাৱত এনজাইম, এনজাইমৰ প্ৰভাৱত হৰমন আৰু হৰমনৰ প্ৰভাৱত প্ৰয়োজনীয় নিঃসৰণৰ সৈতে ৰিজাব পাৰি। যেতিয়া কোনো এটা অসুখ ধৰা পৰে, তেতিয়া এই ফলাফলৰ গুৰি ক'ত তাক সন্ধান কৰিব লগীয়া হয়। কেইবাটাও তেজ পৰীক্ষাৰ ফলতহে আচল কোনটো উপাদানৰ অভাৱ বা অতিৰিক্ত হোৱাৰ ফলত এই অসুখ হৈছে, তাক চিকিতসকে অনুমান কৰিব পাৰে। অনুমান বুলি এইকাৰণেই কৈছো যে, একোটা ৰোগ বা লক্ষণৰ বৰ্হিপ্ৰকাশ প্ৰকৃততে কেইবাটাও কাৰণত হব পাৰে। তাৰে ভিতৰত সেই লক্ষণ আৰু পৰীক্ষা সমূহৰ পৰা এটা যোগসূত্ৰ নিৰ্ণয় কাৰটো চিকিতসকৰ বাবে বিশ্লেষণাত্মক কাম হৈ পৰে। সকলো পৰীক্ষা নিৰীক্ষাৰ পাছতো কেতিয়াবা ৰোগৰ আচল কাৰণ ধৰিবলৈ সক্ষম নহলেই ৰোগটো জটিল বুলি ঘোষণা কৰা দেখা যায়। এই ধাৰণাৰ পৰাই "জটিল অথবা কমপ্লেক্স চিষ্টেম"ৰ সংজ্ঞা দিব পৰা যায়। কোনো এটা শেষ ফলাফলৰ আচল অনুঘটক নিৰ্ণয় কৰিব নোৱাৰাকৈ বহু কাৰকৰ সংহতিয়ে কম-বেচি প্ৰভাৱ পেলোৱা চিষ্টেমকে বিজ্ঞানেও কমপ্লেক্স চিষ্টেম বুলি নামাকৰণ কৰে। সমাজ বিজ্ঞান আমাৰ দৃষ্টিত এনেকুৱা এটা কমপ্লেক্স চিষ্টেমেই!\nসমাজ এখন পৰিচালিত হয় মানুহৰ দ্বাৰা। আৰু মানুহ পৰিচালিত হয় মানুহৰ মনৰ দ্বাৰা। মন আকৌ পৰিচালিত হয় গঢ় লোৱা মানসিকতা আৰু পৰিবেশৰ প্ৰতি স্বাভাৱিক প্ৰতিক্ৰিয়াৰ যৌথ প্ৰভাৱৰ ফলশ্ৰুতিত।\nগাই পে চৰ্চা\nস্বাভাৱিকভাৱেই প্ৰতিষ্ঠানবিৰোধী ভাৱত আচ্ছন্ন ভাৰতীয় সাধাৰণ নাগৰিক সকলে শক্তিশালী নেতৃত্ব বিচাৰিছিল। কিন্তু, সেই সময়তে পূৰ্বৰ প্ৰধানমন্ত্ৰীৰ নিৰৱ কৰ্মীৰ ভাৱমূৰ্তিক প্ৰফেচনেল কাৰ্টুনিষ্ট, ফটোশ্বপৰে বিকৃত ৰূপ দি, কেলেংকাৰীৰ সৈতে সাঙুৰি, একপক্ষীয়কৈ ছ'চিয়েল মেডিয়াৰ মুক্ত মাধ্যম ফেচবুক, টুইটাৰৰ বাহিৰেও, গোপনীয়তা থকা মাধ্যম হোৱাটপ-এপ, এম.এম.এছ আদিৰ জৰিয়তে বিকৃত ৰূপত প্ৰৱল ভাৱে প্ৰচাৰ কৰা হৈছিল। প্ৰণিধানযোগ্য যে, একেইখিনি কাম যদি আজি কোনোবাই বৰ্তমানৰ শাসকীয় নেতৃত্বৰ প্ৰতি কৰে, সেয়া 'অনলাইন অপৰাধ' ৰূপেই গণ্য হব। সেয়ে, এই কথা স্পষ্টকৈ বুজিব পাৰি যে বিকৃত ৰূপ দি এগৰাকী নিৰৱ কৰ্মী প্ৰধানমন্ত্ৰীক জনমানসৰ মাজত ষড়যন্ত্ৰ মূলক ভাৱেই ছবি প্ৰতিষ্ঠাপিত কৰা হৈছিল। এই প্ৰচাৰৰ লগতে সুপৰিকল্পিত ভাৱে সাঙুৰি দিয়া হৈছিল ৰাহুল গান্ধীক এজন 'বুৰ্বক, অকমৰ্ন্য' সন্তানৰ প্ৰতিমূৰ্তি ৰূপে, যাক পৰবৰ্তী নেতা হিচাবে দেশে গ্ৰহণ কৰাটো এক প্ৰকাৰ মুৰ্খামী হব বুলিয়েই জনসাধাৰণেও বিশ্বাস কৰিবলৈ বাধ্য হৈছিল।\nসমান্তৰালভাৱে, আমেৰিকান লবিং বিশেষজ্ঞ সংস্থা এপকো ৱৰ্ল্ড-ৱাইডে 'ভাইব্ৰেণ্ট গুজৰাট' চামিটৰ জৰিয়তে ৰাষ্ট্ৰীয় আৰু আন্তঃৰাষ্ট্ৰীয় পৰ্যায়ত তদানীন্তন গুজৰাটৰ মুখ্যমন্ত্ৰী নৰেন্দ্ৰ মোদীক 'বিকাশ পুৰুষ' ৰূপে তুলি ধৰিবলৈ আহোপুৰুষাৰ্থ কৰিছিল। এপকো ৱৰ্ল্ডৱাইড এক অৰ্থত চাবলৈ গ'লে অতি বিতৰ্কিত সংস্থা। এই সংস্থাই বিশ্বৰ বহুতো স্বেচ্ছাচাৰী শাসকৰো পাব্লিক ইমেজ 'ভুৱাকৈ ভাল' বনাই ৰখা, ভাৰতত নিষিদ্ধ ঘোষিত অথচ আমেৰিকাত আইন সংগত দেশৰ নীতি কোম্পানী সমূহৰ অনুকূলে নিৰ্ধাৰণৰ বাবে ৰাজনীতিবিদ আদিক টকা-সিকা দি হলেও মেনেজ কৰা লবিং সংস্থাহে! এই সংস্থাই ভাৰতত নীৰা ৰাডিয়াৰ সহায় লৈ ব্যৱসায়ৰ বীজ ৰোপন কৰা বুলিও জনা যায়। বিশ্বত ইছলাম-ফবিয়া প্ৰচাৰৰ অভিযোগ, নাইজেৰিয়ান ডিক্টেটৰ চানি আবাকা, কাজাখাস্তানৰ 'প্ৰেছিডেন্ট ফৰ লাইফ' নুৰচুলতানৰ 'ভাল ইমেজ' প্ৰচাৰৰ ঠিকা লোৱা সংস্থাটোকেই ঠিকা দিয়া হয় গুজৰাটৰ ২০০২ৰ সাম্প্ৰদায়িক সংঘৰ্ষৰ বাবে বিৰোধী নেত্ৰীয়ে 'মৌত কা সৌদাগৰ' বুলি অভিহিত কৰিবলৈকো কুণ্ঠাবোধ নকৰা ব্যক্তিজনৰো 'স্বচ্ছ-নিকা-শক্তিশালী প্ৰশাসক'ৰ ইমেজ নিৰ্মাণৰ দ্বায়িত্ব! যাক আমেৰিকান কোম্পানীটোৱে যথাযথ ভাৱেই পূৰণ কৰিলে। বিখ্যাত টাইম আলোচনীত কভাৰ পেজত স্থান দি মহীয়ান কৰাৰ প্ৰচেষ্টাৰ সূত্ৰও বিশ্লেষকে এই এপকো-ৱৰ্ল্ডৱাইডৰ ব্যৱস্থাপনাই আছিল বুলিও আঙুলিয়াব খোজে।\nইয়াৰ বাহিৰেও দেশৰ খ্যাতিমান বিজ্ঞাপন গুৰু পীয়ুয পাণ্ডে, প্ৰসূন যোশী আদিক দিয়া হৈছিল প্ৰাক-নিৰ্বাচনী মনোলোভা বিজ্ঞাপন নিৰ্মাণৰ দায়িত্ব। আনহাতে আফ্ৰিকাত ৰাষ্ট্ৰসংঘৰ মিছন চীফ ৰূপে অভিজ্ঞতা পুষ্ট ব্যক্তি প্ৰশান্ত কিশোৰৰ নেতৃত্বত ভাৰতত গঠিত হৈছিল চিটিজেনচ ফৰ একাউণ্টেবল(CAG) নামৰ এটি সংস্থা। এই সংস্থাত কাম কৰিবলৈ আই.আই.টি আৰু আই.আই.এমৰ পৰা পাছ কৰা বুদ্ধিদীপ্ত মগজু, বিদেশৰ পৰাও এই প্ৰকল্পৰ অংশ লবলৈ অহা চফটৱেৰ বিশেষজ্ঞ, মেনেজমেণ্ট এক্সপাৰ্ট আদিৰে প্ৰায় ২০০ পূৰ্ণকালীন আৰু ১০০০ অংশকালীন কৰ্মীৰে গঠিত হৈছিল মোদী চাহাবৰ এই ব্যক্তিগত মেডিয়া টীমটো। অনলাইন কেম্পেইন, ছ’চিয়েল মেডিয়াত ভাল, বিকৃত সকলো ধৰণৰ সমল সৃষ্টিৰ প্ৰৱাহ এই কৰ্মীদলে কৰা বুলিয়েই জনপ্ৰিয় মাধ্যমত প্ৰকাশ পাইছে। এই ‘কেগ’ৰ প্ৰযুক্তিগত আৰু সুকৌশলী প্ৰচাৰৰ ফলতেই ত্ৰি-মাত্ৰিক (3D Meeting) সমাবেশ, চায়-পে-চৰ্চা আদিয়ে জনপ্ৰিয়তাৰ শিখৰ চুইছিল। এই বিজ্ঞাপন-প্ৰযুক্তি-ব্যৱস্থাপনাৰ পেশাগত প্ৰজেক্ট মেনেজমেণ্টৰ ওচৰত যেন হাৰ মানিবলৈ বাধ্য হৈছিল, ভাৰতৰ পুৰণিকলীয়া ৰাজনীতিৰ বাঘা-বাঘা খিলাড়ীৰ খেলবোৰে! ‘বিকাশ পুৰুষ’ৰ শক্তিশালী নেতৃত্বৰে ‘ খুশবু মিট্টি কি’ অনুভৱ কৰি ‘দুৰ্নীতি দেশ এৰা’ আহ্বানেৰে ‘ভাল দিন আহি আছে’ বুলি প্ৰফেচনেল মায়াজালে সৃষ্টি কৰা আশাত বন্দী হোৱাৰ বাহিৰে ভাৰতৰ অল্প-শিক্ষিত সমাজৰ কোনো যেন ৰাস্তাই নাছিল!‘সবকা সাথ, সৱকা বিকাশ’ৰ সপোন দেখুওৱা প্ৰশাসকজনক তুলি দিছিল ৰাষ্ট্ৰ শাসনৰ চাবিকাঠি। পিছে এতিয়া শাসন লোৱা ডেৰ বছৰ পাছত দেশত বিকাশৰ কথাৰে ‘চায় পে চৰ্চা’ৰ সলনি ‘গাই-পে-চৰ্চা’ইহে সৰ্বত্ৰ ছানি ধৰিছে। আৰু এই পৰিবেশ সৃষ্টি প্ৰতিৰোধ কৰাত কিয় বৰ্তমানৰ ৰাজনৈতিক নেতৃত্বই সৱলতা প্ৰদৰ্শন কৰিব পৰা নাই তাকে লৈও প্ৰশ্নৰ উদ্ৰেক ঘটিছে। বিকাশৰ আচল ৰাস্তাৰ পৰা দেশৰ মন-মগজুক বিপথে নিয়া সকলৰ প্ৰতি সঁকিয়নিও প্ৰধানমন্ত্ৰীৰ ‘মন-কী-বাত’টো গুঞ্জৰিত নোহোৱাটো সঁচাই উদ্বেগজনক কথাই নহয়নে?\nদেশত যুক্তিবাদী চিন্তাৰ প্ৰতি ভাবুকি, গো-মাংসক লৈ হিংসাৰ ৰাজনীতিয়ে ছানি ধৰাৰ পৰিবেশত দেশবাসীৰ চেতনা জাগ্ৰত কৰিবলৈ আগশাৰীৰ বুদ্ধিজীৱি, শিল্পী-সাহিত্যিকে চৰকাৰী বঁটা ঘূৰাই দিয়া কাৰ্যলৈ মুকলি সমৰ্থন আগবঢ়াই বিশিষ্ট গীতিকাৰ গুলজাৰ চাহাবো ছ’চিয়েল মেডিয়াত মৌখিক আক্ৰমণৰ সন্মুখীন হবলগীয়া হৈছে। নৱ ভাৰত টাইমচৰ প্ৰথম পৃষ্ঠাৰ সেই বাতৰিটো দেখুৱাই সিদিনা সচেতন বন্ধু এজনক ক'লো- 'চোৱা গুলজাৰ চাহাবে কৈছে দেশত এনে দিন কেতিয়াও নাছিল যে নাম এটা শুনিলেই ধৰ্ম কি জানিবলৈ ইচ্ছা কৰাটো!' লগে লগেই বন্ধুজনে ক'লে-'গুলজাৰ চাহাব মুছলিম নেকি?', ক'লো- 'তাকেইটো...ইমান দিনে যেতিয়া আপুনি পৰিনীতাৰ গান শুনিছিল, মুন্না ভাইৰ, আনকি পিকে চিনেমাৰ গান...তেতিয়াটো কেতিয়াওটো জানিবলৈ ইচ্ছা কৰা নাছিল, তেওঁৰ ধৰ্ম কি? এতিয়া পিছে’! বন্ধুজনে ক'লে- 'সেয়াটো হয়, তথাপিও?', ক'লো- 'তাকেই, গুলজাৰ চাহাবৰ কথাষাৰটো সঠিকেই, নাম ক'লেই আজি ধৰ্ম লগা হ'ল! আনকি ইমান সচেতন মানুহ হৈয়ো আপোনাৰ মনটো জাগিলনে সেই প্ৰশ্ন!সঁচাই সলনি হোৱা নাই নে পৰিবেশ, সঁচাই.......?' বন্ধুজনক লগে লগে ৱিকিপেডিয়া খুলি দেখুৱালো, ভাৰতীয় চিনেমাৰ সৰ্বোচ্চ সন্মান ফাল্কে বঁটা, তৃতীয় সৰ্বোচ্চ অসামৰিক সন্মান লভা গীতিকাৰ গৰাকীৰ নাম প্ৰকৃততে সম্পূৰণ সিঙ কালৰাহে!\nএই প্ৰসংগতে আন এটা ঘটনাৰ কথা উল্লেখ কৰিব বিচাৰিছো। এঠাইত এজন অচিনাকি মানুহে এজন যুৱকক সুধিলে, ‘তোমাৰ নাম কি?’ যুৱকজনে মুখেৰে নামাতি লাহেকৈ পিঠিৰ বেগটোৰ পৰা বহী- কলম উলিয়ালে আৰু তাত লিখি দিলে ‘KAMAL’ বুলি। তেতিয়া মানুহজনৰ উচপিচনি আৰু বৃদ্ধিহে পালে আৰু সুধিলে, ‘সঁচাকৈ কোৱাচোন কমল নে কামাল?’ যুৱকজনে খচখচকৈ বহীখনত পুনৰ লিখিলে, ‘পাৰ্থক্যটোনো কি মহাশয়, উচ্ছাৰণৰহে!’ ব্যক্তিজন তাকে শুনি বেচি উত্তেজিত হোৱাহে দেখা গ’ল, ‘কেৱল উচ্ছাৰণৰ নহয়, ই তোমাৰ জাতি-ধৰ্ম বিচাৰ আদিৰ পৰিচয়ো দাঙি ধৰে!’ যুৱকজনে পুনৰ বহীত লিখিলে, ‘সেই বাবেইতো মহাশয়, মই মুখেৰে মাত উচ্ছাৰণ কৰিবলৈকে এৰি দিছো! দেশৰ পৰিবেশ-পৰিস্থিতিহে যি! এতিয়া নিৰৱে লিখি দিওতেও দেখোন জগৰেহে লাগিল!’ এই কথা পঢ়ি ব্যক্তিজন দুগুনে উত্তেজিত হ’ল, ক’লে-‘তুমি কমল নহয়, কামালেই হব লাগিব মই নিশ্চিত!’ যুৱকজনে শান্ত ভাৱেৰে নিজৰ চোলাৰ দুটা বুটাম খুলিলে আৰু আঙুলিৰে টানি আনি বুকুত জিলিকি থকা লগুণ ডাল দেখুৱালে! তাকে দেখি ব্যক্তিজনৰ ধৈৰ্যৰ সীমা চিঙি গ’ল আৰু অশ্ৰাব্য বাক্যবানেৰে যুৱকজনক আক্ৰমণ কৰিবলৈ ধৰিলে। কাষৰ বাটৰুৱাই দেখিবলৈ পালে কেনেকৈ ‘চেকুলাৰ’ শব্দটো হঠাত এই ‘মোদীফাইড ইণ্ডিয়া’ত গালিলৈ পৰ্যবেক্ষিত হ’ল!\nআনহাতে দিল্লীৰ কেৰেলা ভৱনত গো-মাংস ভক্ষণ কৰা বুলি অচিনাক্ত ব্যক্তিয়ে আৰক্ষীলৈ ফোন কৰি দিয়াৰ পাছত দিল্লী আৰক্ষীৰ বিশাল দল ততাতৈয়াকৈ তাত উপস্থিত হোৱাৰ ঘটনাক কেন্দ্ৰ কৰিও এতিয়া দেশত খলকনি উঠিছে। কিছু লোকে এয়া দেশৰ ফেডাৰেল গাঁঠনিৰ ওপৰত এক আক্ৰমণ বুলি অভিহিত কৰিছে। এতিয়া গো-মাংস ভক্ষণৰ খবৰো দেশত বিমান বন্দৰত বোমাৰ ভাবুকিৰ দৰে ‘হোৱাক্স কল’ৰ সমল হৈ পৰাৰ হাস্যকৰ পৰিস্থিতিও দেশবাসীয়ে প্ৰত্যক্ষ কৰিব লগা হৈছে। অৰ্ণৱ গোস্বামীৰ দৰে সাংবাদিকে এনে ‘হোৱাক্স ক’ল’ কৰা কোনো ‘হিন্দু সেনা’ৰ বিৰুদ্ধে সাম্প্ৰদায়িক উত্তেজনা সৃষ্টিৰ ষড়যন্ত্ৰৰ অপৰাধমূলক গোচৰ ৰুজু হবনে বুলিও প্ৰশ্ন উত্থাপন কৰিছে। এই সাম্প্ৰতিক ঘটনাৱলীলৈ চাই নাৰীৰ সুৰক্ষা নিশ্চিত কৰাত বিফল আৰক্ষীয়ে গো-মাতাৰ বিষয়ত অধিক সৱল, ততপৰ দেখুৱাবলৈ যোৱাকলৈও ছ’চিয়েল মেডিয়াত কটু সমালোচনা চলিছে। দিল্লীত আই-মাতাতকৈ গো-মাতাহে বেছি সুৰক্ষিত নেকি বুলিও প্ৰশ্ন ৰাইজেই উত্থাপন কৰিছে। ইয়াৰ মাজতে দিল্লীৰ ফাইভ ষ্টাৰ হোটেলৰ মেনুত থকা বীফ (Beef) আইটেম খোৱাৰ ক্ষেত্ৰত কি পৰিস্থিতি হয় তাৰো এক প্ৰতিবেদন অসমীয়া সাংবাদিক অৰুণাভ শইকীয়াৰ শক্তিশালী কলমত নিউজ-লণ্ড্ৰী.কমত প্ৰকাশ পাইছে। দেশৰ খাদ্যক লৈ ৰাজনীতিৰ আচহুৱা পৰিবেশত সাংবাদিকেও নতুন ধৰণৰ ‘চৰু-জমিন’ প্ৰতিবেদনৰ ধাৰা আৰম্ভ কৰিব লগাত পৰিছে! এই প্ৰতিবেদনৰ মতে গ্ৰাহক হিচাবে খাবলৈ গ’লে বীফ আইটেমৰ খোৱাৰ ক্ষেত্ৰত কোনো বাধা পোৱা নাযায়, মাত্ৰ তাত পৰিবেশন কৰা গো-মাংসৰ উতস বিদেশৰ পৰা আমদানিকৃত বুলি গ্ৰাহকক জানিবলৈ দিয়া হয়। ৱেগু (Wagyu), কোবে (Cobe) আদি জাতৰ গৰুৰ সুস্বাদ্য মঙহ জাপানৰ পৰা আৰু এংগুচ (Angus) জাতৰ আমেৰিকাৰ পৰা আমদানি কৰি পঞ্চতাৰকা হোটেলত পৰিবেশন কৰা বুলিও গ্ৰাহক হিচাবে যোৱা অৱস্থাত জানিব পাৰে। কিন্তু স্কটলেণ্ডৰ পৰা মহ (Buffalo) ৰ মঙহহে আমদানি কৰা হয়। আমেৰিকান কৃষি বিভাগ আৰু আন্তঃৰাষ্ট্ৰীয় মঙহ কোম্পানীবোৰৰ বাবে মহ আৰু গো-মাংসৰ মাজত কোনো শব্দৰ (Terminological)ৰ ভিন্নতা নাই। দুয়ো প্ৰকাৰকে তেওঁলোকে বীফ বুলিয়েই কয়। আনহাতে সাংবাদিক হিচাবে পৰিচয় দি এই বিষয়ত জানিবলৈ বিচাৰিলে কোনো ৰেষ্টুৰেণ্টেই এই বিষয়ত কথা-বাৰ্তাত ভাগ লব নোখোজে। কোনো ধৰণৰ বীফৰে আমদানিত থকা প্ৰতিবন্ধতালৈ দৃষ্টি দিয়েই এনে স্থিতি গ্ৰহণ কৰা বুলিও অনুমান কৰিব পাৰি। তেনে অৱস্থাত এখন ৰেষ্টুৰেণ্টে পৰিবেশন কৰা সকলো বীফ ভাৰতীয় মহৰ মাংসহে বুলিও স্পষ্ট কৰে।\nআনকি ১৯৮৪চনৰ পৰাই এখন আইনৰ মতে দিল্লীত বীফ ৰখা, খোৱা বা পৰিবেশনত প্ৰতিবন্ধকতা আছে। ১৯৯৪চনৰ পৰা বিদেশৰ পৰা আমদানিকৃত বীফ পৰিবেশনো নিষিদ্ধ হৈ আছে। তাৰ বিপৰীতে পাঞ্জাৱ আৰু উত্তৰ-প্ৰদেশত টীনত অনা আমদানিকৃত বীফ পৰিবেশনত বাধা নাই! শেহতীয়াকৈ মহাৰাষ্ট্ৰ আৰু হাৰিয়ানা চৰকাৰে নতুন আইন প্ৰণয়ন কৰা আৰু দাদ্ৰি তথা হিমাচলত হোৱা হত্যা, কাশ্মীৰত কাৰ্ফিউ আদি ঘটনাই বিষয়টোত মানুহৰ মনত শংকাৰ সৃষ্টি কৰি ৰাখিছে! কেৰেলা প্ৰদেশত ধৰ্ম-জাতি নিৰ্বিশেষে আশী শতাংশৰো অধিক লোকে বীফ খাদ্য হিচাবে গ্ৰহণ কৰে, আৰু দেশত হিন্দুত্ববাদীৰ গো-মাংস ভক্ষণৰ বিৰোধী পৰিবেশ সৃষ্টিৰ প্ৰতিবাদত কেৰেলাত গো-মাংস খোৱা মেলাৰ প্ৰতিবাদী আয়োজনেও সংবাদ শিৰোনামা দখল কৰিছিল। সেয়ে কেৰেলা ভৱনক কেন্দ্ৰ কৰি ‘হোৱাক্স কল’ৰ ঘটনাও যে এক বিশাল পৰিকল্পনাৰ অংশ সেয়া বুজিব পাৰিয়েই! তাৰ বিপৰীতে ভাৰতে যোৱা বিত্তীয় বৰ্ষত ব্ৰাজিল আৰু অষ্ট্ৰেলিয়াক চেৰাই বিশ্বৰ সবাতোতকৈ বেছি বীফ ৰপ্তানি কৰাৰ অভিলেখ স্থাপন কৰিছে। বাচমতি ৰপ্তানিৰ পৰা ৪.৫ বিলিয়ন ডলাৰ আৰ্জন কৰাৰ বিপৰীতে ৪.৮বিলিয়ন ডলাৰ আৰ্জন কৰিছে বীফ ৰপ্তানিৰ পৰা। ইয়াৰে বেছিভাগ ভিয়েটনাম, মায়ালাছিয়া, আৰৱ দেশৰ লগতে চীনৰ লোকৰ আহাৰ হয়গৈ। এই বীফ আচলতে পানীৰ সৈতে সহবাস কৰা মহ (Water Buffalo) বিধৰহে মাংস বুলিও চি.এন.এনৰ বেৱচাইটে স্পষ্ট কৰি দিছে। ভাৰতৰ ৰাজনীতি কৰা সকলে গো-মাংস আৰু মহৰ মাংসৰ মাজৰ ভিন্নতা নাৰাখি উত্তেজক মন্তব্য কৰা বুলিও সমালোচনাৰ সৃষ্টি হৈছে। তাৰ বিপৰীতে ইণ্ডিয়ান এক্সপ্ৰেছে এই কথা স্পষ্টকৈ লিখিছে যে ভাৰতে অফিচিয়েলি গো-মাংস ৰপ্তানি নকৰে আৰু এই মহৰ মঙহক ‘CARABEEF’ শব্দৰেহে আচলতে প্ৰকাশ কৰিব লাগে। শেহতীয়াকৈ বাণিজ্য মন্ত্ৰী নিৰ্মলা সীতাৰমনে ভিয়েটনাম হৈ চীনলৈ যোৱা ভাৰতীয় বীফক চীনে জন্তুৰ মুখ আৰু ভৰিৰ ৰোগ হয় বুলিয়েই সোমাবলৈ নিদিয়া বিষয়টোত চলি থকা অচলাৱস্থা দূৰ কৰিবলৈকো চেষ্টা চলাই থকা বুলি ৰাজ্য সভাক জনোৱাৰ তথ্যও বাতৰি কাকতে প্ৰকাশ কৰিছে।\nসিফালে নিৰামিষ ভোজীৰ প্ৰ’টিনৰ মূল আধাৰ দালিৰ প্ৰতি কেজিয়ে ২০০টকাতকৈ বেছি দাম হোৱালৈ চাই দালি-ভাতো এতিয়া সপোন হোৱাৰ অৱস্থাত উপনীত হৈছেগৈ। এতিয়া ইজনে সিজনক কিহেৰে ভাত খালে বুলি সহজাত প্ৰশ্নটোও এক বিড়ম্বনালৈ পৰিণত হোৱা নাইনে? ইছলামধৰ্মী বন্ধু এজনক সেই কথা সুধিলেও জগৰ, বোলে গো-মাংস ভক্ষণ কৰিছে নেকি সেই কথাহে সুধিছো বুলি ভাবিব! আন বন্ধু সকলক সুধিলেও জগৰ, বোলে দালি খাইছে নেকি, তাৰে তাৰ অৰ্থনৈতিক অৱস্থাৰ অনুমান লগাব বিচাৰিছো বুলি ভাবিব! সঁচাই সলনি হৈছে সময়, সময়ৰ সৈতে সলনি হৈছে চিন্তাৰ গতিধাৰাও। সুক্ষ্ম দৃষ্টিৰে ধৈৰ্য শক্তিৰে সকলো পৰ্যবেক্ষণ কৰি সমাজৰ আচল হিতাকাংখী কোন, মুখাৰ আঁৰত অহিতকাৰীকোন চিনাৰ অভ্যাস গঢ়ি সচেতন নাগৰিক ৰূপে কৰ্তব্য পালনৰ সময় সমাগত হৈছেই, সেয়াহে নিশ্চিত!\nপ্ৰযুক্তিৰ গতিধাৰাঃ আশীৰ্বাদ বনাম প্ৰত্যাহ্বান\nআজিৰ যুগ বিজ্ঞান আৰু প্ৰযুক্তি বিদ্যাৰ যুগ। প্ৰতিনিয়ত গৱেষণা আৰু উদ্ভাৱনৰৰ ন-ন প্ৰচেষ্টাই মানৱ সভ্যতালৈ নতুন নতুন প্ৰযুক্তিগত উপহাৰ দি আহিছে। তাৰে ভিতৰত যিবোৰ প্ৰযুক্তিয়ে বিশ্বৰ মানৱ সমাজৰ বেছিভাগকে স্পৰ্শ কৰিব পাৰে তথা জীৱনৰ মান উন্নত কৰা তথা সহজ কৰাৰ বাট দেখুৱাব পাৰে, তেনে প্ৰযুক্তিৰ প্ৰতি মানুহৰ দৃষ্টিত সদায়েই আশা নিহিত হৈ থাকে। মানুহৰ জীৱন চুই যাব পৰা উদ্ভাৱনীৰ খবৰে মানুহৰ মন উল্লাসিত কৰে আৰু উন্নততৰ পৃথিৱীৰ বাসিন্দা হোৱাৰ অনুভৱেৰে হৃদয় কৰে আহ্লাদিত। তাৰে মাজতে কিছুমান প্ৰযুক্তিৰ প্ৰসাৰৰ ফলত প্ৰচলিত জীৱন ধাৰালৈ আহিব পৰা প্ৰত্যাহ্বানলৈ চাই তেনে পৰিবৰ্তনক বাৰণ কৰাৰ সহজাত প্ৰবৃত্তিও গা কৰি উঠে। যেনে বিশ্ববেংকৰ শেহতীয়া প্ৰতিবেদন মতে বৰ্ধিত অটোমেচনে বিশ্বৰ আনবোৰ দেশৰ লগতে ভাৰতীয় সকলৰ শ্ৰম বজাৰত ষাঠি শতাংশ পৰ্যন্ত প্ৰভাৱ পেলাব। এনে বাতৰিয়ে হয়তো মানুহৰ মনত শিল্প বিপ্লৱৰ সময়ত মেচিনৰ ব্যৱহাৰ আৰম্ভণিৰ কালত শ্ৰমিকৰ প্ৰয়োজন কমোৱাৰ যি শংকাৰ সৃষ্টি হৈছিল সেই ধৰণৰ চিন্তাৰেই পোখা মেলাইছে। পাছলৈ মেচিনৰ আমদানিয়ে সামূহিক ভাৱে উদ্যোগীকৰণলৈ জোৱাৰ অনাৰ ফলত বেছিকৈহে শ্ৰমিকৰ নিযুক্তি হোৱালৈ চাই সেই শংকা বাস্পীভূত হৈছিল। ঔদ্যোগিক মেচিনেৰীৰ অটোমেচনে উদ্যোগ সমূহৰ কাৰ্যকুশলতা বৃদ্ধি, উতপাদনশীলতাৰ বৃদ্ধিৰে বেছি লাভ অৰ্জন কৰিব পাৰিলে সেই নতুন প্ৰযুক্তিৰ ব্যৱহাৰত কুশলতৰ হৈ উঠা শ্ৰমিকৰ দা-দৰমহা, সা-সুবিধা বৃদ্ধিও হোৱাৰ ইতিবাচক সম্ভাৱনাৰ কথাও কিন্তু বৃদ্ধি পায়। মোবাইল প্ৰযুক্তিৰ হাতে হাত ধৰি সেৱা আৰু বিক্ৰী দুয়োটা খণ্ডতে নিয়োগৰ দুৱাৰো দেশৰ সৰু-বৰ প্ৰান্ততো মুকলি হোৱাৰ কথাও উনুকিয়াব পাৰি।\nপ্ৰযুক্তি একোটা কেৱল উদ্ভাৱন হলেই মানুহৰ জীৱনলৈ প্ৰভাৱ পেলাবলৈ আহিব নোৱাৰে। তাৰ বাবে সাৰ্বভৌম দেশ একোখনৰ ৰাজনৈতিক নেতৃত্বৰ আদৰ্শ, আগ্ৰহ আৰু নীতিৰ প্ৰভূত গুৰুত্ব আছে। যেনেকৈ সৌৰশক্তিৰ ব্যৱহাৰৰ কথালৈকে মন কৰা যাওক, যেতিয়ালৈকে ভাৰতৰ চৰকাৰে ইয়াৰ পৃষ্ঠপোষকতা নকৰিছিল, তেতিয়ালৈকে সৌৰশক্তিৰ পৰা বিদ্যুত আহৰণ আৰু ব্যৱহাৰ কৰাটো খৰছৰ ফালৰ পৰাও আকাশলংঘীও আছিল। যেতিয়া এই ক্ষেত্ৰখনক আগুৱাই নিবলৈ চৰকাৰে নীতি তৈয়াৰ কৰিলে, সৌৰচালিত শক্তিকেন্দ্ৰৰ স্থাপনৰ বাবে সহযোগ, পুঁজি, টেক্স ৰেহাই আদিৰ ব্যৱস্থা কৰিলে, তেতিয়াৰ পৰাই ইয়াৰ প্ৰসাৰ ঘটিল। ফলত বেছি মানুহে ব্যৱহাৰ কৰিব পৰা হোৱাৰ পৰাই সামুহিক ভাৱে এই ক্ষেত্ৰৰ সকলো সামগ্ৰীৰ দামো মাটিলৈ নামিল। এইবৰ্ষত ভাৰতত পুনৰ-নবীকৰণ যোগ্য শক্তিখণ্ডত ১২হাজাৰ কোটি টকাৰ বিদেশী বিনিয়োগো এই নীতিৰেই সুফল। একেদৰেই এল.ই.ডি বাল্বৰ ব্যৱহাৰৰ জৰিয়তে বিজুলী শক্তিৰ কম খৰচী জীৱনধাৰাৰ পৃষ্ঠপোষকতা কৰি ভাৰত চৰকাৰে এই উদ্যোগটোক পৃষ্ঠপোষকতা কৰিবলৈ নীতি তৈয়াৰ কৰে। লগতে চৰকাৰী উদ্যোগতো ৰাজ্যই ৰাজ্যই ৰাজ-সাহাৰ্য দিয়াকে ধৰি প্ৰশাসনৰ মাধ্যমেৰেও বিতৰণৰ ব্যৱস্থা কৰি সাধাৰণ মানুহৰ কাষলৈ প্ৰযুক্তিটো লৈ যোৱাৰ দায়িত্ব গ্ৰহণ কৰাৰ বাবেই এই ক্ষেত্ৰতো এক জাগৰণৰ সৃষ্টি হৈছে। একেদৰেই ডিজিটেল পেমেণ্টৰ ক্ষেত্ৰত বিমুদ্ৰাকৰণৰ পাছত ইতিবাচক জোৱাৰ প্ৰত্যক্ষ কৰিবলৈ পোৱা গৈছে।\nউদ্ভাৱন হোৱা প্ৰযুক্তিবোৰে এইদৰেই সৰ্বসাধাৰণৰ কাষ চাপি আহিবলৈ ধৰিছে। দুবছৰ আগতে মোবাইলত সংখ্যা টিপিবলৈ নজনালোকেও এতিয়া কম-খৰচীৰ ৰূপতো উপলদ্ধ হবলৈ ধৰা স্মাটফোন লৈ ইণ্টাৰনেটত শ্বপিং কৰিছে, চছিয়েল মেডিয়াত বিতৰ্ক পৰ্যন্তত অংশ লব পৰা হৈছেগৈ। গাঁৱৰ পৰাই সমস্যাৰ ওপৰত প্ৰধানমন্ত্ৰীৰ হস্তক্ষেপ দাবী কৰি ইমেইল অথবা বেবচাইটত গৈ আবেদন কৰিব পৰা হৈছেগৈ। এই যে মানুহৰ প্ৰযুক্তিক আদৰি লোৱাৰ বাধ্যবাধকতা আৰু আগ্ৰহ, সমাজত কিন্তু ইয়েই মানসিক সৱলীকৰণৰ এক নিৰৱ আন্দোলনো চলাই যোৱা বুলি অনুভৱ কৰিব পাৰি। এনেকৈয়ে সমাজত আহি থকা প্ৰযু্ক্তিৰ খা-খবৰ ৰখাৰ অভ্যাসো গঢ় লৈ উঠিছে। আনকি বজাৰত লন্স হব লগা প্ৰযুক্তিৰ বিষয়েও আগতীয়াকৈ সকলো নখ-দৰ্পনত ৰখা ‘টেকনলজি এনথুজিয়াচটিকো’ নৱ-প্ৰজন্মৰ মাজত সৰু-বৰ চহৰতে বিচাৰি পোৱাটো সহজসাধ্য হোৱাটো সমাজৰ বাবে এক ভাল খবৰেই নহয়নে?\nতথ্য প্ৰযুক্তি আৰু মোবাইলৰ জগতখনত দ্ৰুততম পৰিবৰ্তন দেখা গৈছে। তাৰে ভিতৰত ২০১৭ বৰ্ষত প্ৰভাৱ পেলোৱাকৈ উজ্বলি উঠিব লগা কেতবোৰ প্ৰযুক্তিৰ কথা আলোচনা কৰিব খুজিছো। অতি কম দিনৰ ভিতৰতে চফটৱেৰৰ ক্ষেত্ৰলৈ আহিব ক্লাউড চফটৱেৰৰ ধাৰণা, যাৰ দ্বাৰা চফটৱেৰ কিনি লোৱাৰ সলনি মাননিৰ বিনিময়ত প্ৰয়োজন অনুসাৰে ব্যৱহাৰ আৰম্ভ হব। ব্যক্তিগত কম্পিউটাৰ তথা মোবাইলত তথ্য ৰখাৰ সলনি ক্লাউড কম্পিইউটিং, ক্লাউড মেমৰিৰ ব্যৱস্থাৰে তথ্য যিকোনো ঠাইৰ পৰা আহৰণ কৰিব পৰাৰ ব্যৱস্থাও গঢ় লৈছে। এই ক্ষেত্ৰত ভাৰত চৰকাৰেও নিজা সংস্থাৰ দ্বাৰা চৰকাৰী তথ্য ৰখাৰ বাবে এনে ক্লাউড মেমৰী চিষ্টেম তৈয়াৰ কৰিছে আৰু কৰ্মচাৰী সকলক ইয়াৰ ব্যৱহাৰ জোৰদাৰ কৰিবলৈ নিৰ্দেশনাও জাৰি কৰিছে। দেশী-বিদেশী কোম্পানী সমূহেও নিজা কম্পিউটাৰ চিষ্টেম আদিৰে আন্তঃগাঁথনি তৈয়াৰ কৰাৰ সলনি কৰ্মচাৰীয়ে নিজা লেপটপ আদি লৈ আহি সেৱা আগবঢ়োৱাৰ (Bring your own system) ব্যৱস্থাকো আদৰি লৈছে। বহুতো কোম্পানীয়ে মহিলা কৰ্মচাৰী সকলৰ বাবে প্ৰসূতিকালীন দীৰ্ঘদিনীয়া ছুটি দিয়াৰ সলনি আৰু সন্তান-লালন পালনৰ ফলত যাতে চাকৰি জীৱন বিঘ্নিত নহয়, তাৰ নিশ্চিতি দিবলৈ ঘৰৰ পৰাই কোম্পানীৰ কাম কৰাৰ অনুমতি প্ৰদান কৰি, নতুন ইতিবাচক পৰিবৰ্তনৰ ইংগিত দিছে। দৈনন্দিন অফিচলৈ নগৈ ঘৰৰ পৰা কাম কৰাৰ স্বাধীনতাও কেতবোৰ ক্ষেত্ৰত তথ্য প্ৰযুক্তি আৰু মোবাইল প্ৰযুক্তিৰ প্ৰসাৰেই সম্ভৱ কৰি তুলিছে। টেলিমেডিচিন আৰু ভিডিঅ কনফাৰেন্সিংৰ জৰিয়তে চেন্নাইৰ ডাক্তৰৰ পৰামৰ্শ উজনি নামনিৰ গাঁৱতে উপলদ্ধ হোৱাটো সম্ভৱপৰ হৈছে। আনকি চাকৰিৰ সাক্ষাতকাৰো টেলিফোনিক, স্কাইপ, টেলিকনফাৰেন্সিং আদি মাধ্যমেৰেই হোৱাৰ ধাৰণাটো জনপ্ৰিয় হৈছে। গোটেই কেইখন জিলাৰ পুলিচ অধীক্ষকক দিছপুৰত বহিয়েই মুখ্যমন্ত্ৰীয়ে বৈঠক অনুষ্ঠিত কৰিব পৰা হৈছে। একেদৰেই ‘উবেৰ’ কেৱৰ সফলতাৰ মডেলত চাহিদা অনুসৰি এপচ নিৰ্ভৰ সেৱা বেলেগ বেলেগ খণ্ডতো মুকলি হোৱাটো অনিবাৰ্য হৈ পৰিছে। এইবোৰ হৈছে ক্ৰমাত ওচৰ চাপি অহা পূৰ্বৰ কল্প-কাহিনীবোৰৰ নতুন চমকহেন! তথ্য প্ৰযুক্তিৰ উন্নতিৰ সৈতে সৃষ্টি হৈছে ডাটা ৱেৰহাউচিংৰ দৰে নতুন ব্যৱসায়ো। ইণ্টাৰনেটৰ সংযোগৰ ক্ষেত্ৰত ফাইবাৰ অপ্টিকচ দেশজোৰা নেটৱৰ্ক স্থাপনৰ চমকেৰে জিঅ কোম্পানীয়ে দেখুওৱা ‘অফুৰন্ত ডাটা’ৰ স্বপ্নত দেশবাসীও অংশীদাৰ হৈছে। মাহেকত ৩০জিবিলৈকে গড়ে ইণ্টাৰনেট ডাটা ব্যৱহাৰৰ অভ্যাস গঢ় লোৱাৰ লগে লগেই ডিজিটেল ফুটপ্ৰিণ্টৰ আৰু তাৰেই আলমত বাণিজ্যৰ বিজ্ঞাপনৰ জগতখনো আমাৰ দেশতো ক্ৰমাত সাৰুৱা হৈ উঠিছে। অফুৰন্ত ডাটা(Data Abundance) ধাৰণাৰ সৈতে তাল মিলাই বৰ্ধিত ষ্টৰেজ কেপাচিটিৰ সঁজুলিৰ বিকাশো জোৰদাৰ হৈ পৰিছে। মেগাবাইট, গিগাবাইটৰ পৰা গৈ টেৰাবাইট (Terabyte), পেটাবাইট (Petabytes) আৰু এক্সাবাইটৰ(Exabytes)নতুন স্কেলো মানুহৰ চিনাকি হবলৈ ধৰিছে।\nআপুনি বা মই কোনো এটা বেৱচাইটৰ পৰা কোনো এটা ডাটা চোৱা বা লোৱাৰ লগে লগেই কিছুমান চফ্টৱেৰে আপুনি কি কথাত আগ্ৰহী তাৰ খবৰ সংগ্ৰহ কৰে সেই ডিজিটেল দুনীয়াত আপোনাৰ পদচিহ্ন ৰূপে ই পৰিগণিত হয় আৰু তাৰ পাছত সেই আগ্ৰহৰ ভিত্তিতে গুগোলৰ দৰে সংস্থাই আপুনি পৰবৰ্তী সময়ত ইণ্টাৰনেট খুলিলেই তাৰ সৈতে সামঞ্জস্য থকা সামগ্ৰীৰ অনলাইন বিজ্ঞাপন আপোনাৰ সমুখত দাঙি ধৰিব। আনকি এই ডিজিটেল ফুটপ্ৰিণ্টৰ ধাৰণাৰ দ্বাৰাই আপুনি কোন শিতানত মাহটোত কিমান খৰছ কৰিছে, কোন বস্তুত সময় সমল বিনিয়োগ কৰিছে তাৰো হিচাব উলিওৱাটো সম্ভৱপৰ হৈ পৰিছে। এই ধাৰণাৰ ভিত্তিতে ব্যক্তিগত সহযোগীৰ দৰে কাম কৰিব পৰা কিছুমান এপছো বিকাশ হৈছে। এই সকলো ডাটা কম্পিউটাৰ ৰবটেই সংগ্ৰহ কৰি সংশ্লেষণ কৰি সেইমতে বিজ্ঞাপনৰ ফীড দিয়াৰ ব্যৱস্থাটোৰ বিকাশৰ গতিশীলতা বজাই ৰাখিবলৈকে গুগোলৰে দৰে কোম্পানীয়ে বহু হাজাৰ কোটিৰ টকা আৰ্টিফিচিয়েল ইণ্টেলিজেন্সৰ গৱেষণাত বিনিয়োগ কৰাৰ বাতৰিও প্ৰকাশ পাইছে। মেচিন লাৰ্নিং আৰু আৰ্টিফিচিয়েল ইণ্টেলিজেন্সৰ যুগলবন্দীৰ ফলত পিছে এতিয়া কল চেণ্টাৰ, বিজনেজ প্ৰচেছ আউট-চৰ্ছিং আদিত মানুহৰ ব্যৱহাৰ কৰি কৰা বহুতো কাম এতিয়া কম্পিউটাৰ ৰবটেই কৰিবলৈ লৈছে। গুগোলৰ ‘ডাৱল ক্লিক’, ফেচবুকৰ ‘পাৱাৰ এডিটৰ’ আদি প্লেটফৰ্ম তাৰেই উদাহৰণ। ফলত ইনফছিছৰ দৰে কোম্পানীয়ে ভাৰততে প্ৰায় ৯হেজাৰ মান তেনে সৰু চাকৰি কৰা কৰ্মচাৰীক চাটাই কৰাৰো বাতৰি প্ৰকাশ পাইছে, যিটোৱে সেৱা ক্ষেত্ৰলৈ কঢ়িয়াই আনিছে অন্য ধৰণৰ প্ৰত্যাহ্বানো।\nএকেদৰেই ২০১৬বৰ্ষটো ভাৰ্চুৱেল ৰিয়েলিটি ক্ষেত্ৰৰ বাবেও বৰ আশাব্যঞ্জক বছৰ আছিল। ভাৰ্চুৱেল ৰিয়েলিটি ভিত্তিক গেমিং, ইয়াৰ সঁজুলি সমূহৰ চাহিদা ইমানেই বৃদ্ধি পাইছে যে এতিয়া ইয়াক অগমেণ্টেট ৰিয়েলিটি নামৰ এটি উন্নতৰ প্ৰযুক্তিলৈ বিকাশৰ বাবেও ক্ষেত্ৰখনে সাৰপানী পাইছে। বিকাশমান এই প্ৰযুক্তিবোৰে অচিৰেই হেনো ডাক্তৰে সমুখত ৰোগীক বহুৱাই তেনে সঁজুলি চকুত পিন্ধি দেহৰ বিভিন্ন অংশ পোনপটীয়াকৈ স্কেন কৰাৰ দৰে চায়েই ৰোগ নিৰ্ণয়ৰ ব্যৱস্থা হব। ইণ্টাৰনেটৰ গতিবেগ বৃদ্ধিৰ সৈতেই ভিডিঅ’ ফীডৰ সংখ্যা বাঢ়িছে, তাৰ দ্বাৰা পৰ্যটন, উতসৱ পাৰ্বন, সাংস্কৃতিক সমল আদিৰ ক্ৰমাত কোণৰ পৰা ওলাই বিশ্বমুখী হোৱাৰ সুযোগ লাভ কৰিছে। ভাৰ্চুৱেল ৰিয়েলিটিয়ে অচিৰেই ক্ৰীড়া আৰু মিউজিক কনচাৰ্ট সমূহক কক্ষচ্যুত কৰি পেলাব বুলিও শংকা প্ৰকাশ পাইছে। এইবোৰৰ ভিতৰতে ইংৰাজীৰ তুলনাত আঞ্চলিক ভাষা সমূহৰ সমলো ইণ্টাৰনেটত অধিক গতিত বৃদ্ধি পোৱাৰ খবৰো উজলি উঠিছে। চফটৱেৰ লোকেলাইজেচন প্ৰকল্প সমূহ জনপ্ৰিয় হৈছে, বহুভাষিক ৰূপত চফটৱেৰবোৰ উপলদ্ধ হোৱাত ই গ্ৰাম্য বজাৰো স্পৰ্শ কৰিবলৈ সহজ হৈছে। গুগোল আৰু ফেচবুকে অনলাইন অনুবাদৰ সেৱাকো দ্ৰুত কৰি আনিছে। ফেচবুকৰ লাইভ ফিচাৰৰ দৰে অপচনবোৰ জনপ্ৰিয় হোৱাৰ লগতে শিল্পী দিৱসত অসমতে জ্যোতিপ্ৰসাদ সৃষ্টিৰাজিকো সুন্দৰকৈ নৱ-প্ৰজন্মই চ’ছিয়েল মেডিয়াতে পৰিবেশন কৰাৰ দৰে উদাহৰণে সঁচাই মনটো ৰঙাই তুলিছে।\nইয়াৰ লগে লগেই চাইবাৰ সুৰক্ষাৰ বিষয়টোৱে তথা ব্যৱসায়টোৱেও প্ৰাধান্য লাভ কৰিবলৈ সক্ষম হৈছে। হেকাৰৰ পৰা বচোৱাৰ বাবে ক্ৰমাত জনপ্ৰিয় হোৱা ডিজিটেল লেনদেনৰ জগতখনো প্ৰত্যাহ্বানৰ সন্মুখীন হোৱাটো স্বাভাৱিক। সুৰক্ষা নিশ্চিতকৰণৰ অচ্যুত বিকল্প হিচাবে বায়মেট্ৰিক স্কেনাৰ, আইৰিচ স্কেন আদিও অতি কম দিনৰ ভিতৰতে অপৰিহাৰ্য হৈ উঠাটো নিশ্চিত বুলিও চাইবাৰ সুৰক্ষা বিশেষজ্ঞ সকলে মত প্ৰকাশ কৰিছে। ইলেক্ট্ৰনিক গেজেটৰ বিকাশৰ লগতে অধিক কাৰ্যকুশল বেটেৰীৰ বিকাশো অনিবাৰ্য হৈ পৰিছে, বেটেৰী বেক-আপৰ ক্ষেত্ৰত প্ৰতিযোগিতামূলক প্ৰযুক্তি বিকাশৰ প্ৰত্যাহ্বানো গৱেষণা ও বিকাশ সংস্থা সমূহে গ্ৰহণ কৰিছে। ব্ৰিষ্টল বিশ্ববিদ্যালয়ৰ গৱেষকে নিউক্লীয় আৱৰ্জনাৰ পৰা নিৰ্মল বিদ্যুত শক্তি উতপাদন কৰাৰ আৰু তাক ৫০০০বছৰ পৰ্যন্ত টিকিব পৰা বেটেৰী নিৰ্মাণ কৰাৰ বাতৰিও প্ৰকাশ পাইছে।\nনতুন প্ৰজন্মৰ লগতে আদঢ়ীয়া সকলৰো দৈনন্দিন জীৱনৰ অভ্যাস এই প্ৰযুক্তিগত সা-সামগ্ৰীৰ প্ৰভাৱতে সলনি হবলৈ ধৰিছে, যাৰ কু-প্ৰভাৱ জীৱন-যৌৱন, পৰিয়াল, আবেগিক সম্পৰ্ক আদিতো প্ৰতিফলিত হৈছে, আধুনিক ৰূপৰ কিছু সামাজিক ব্যাধিও ঠন ধৰি উঠিছে। প্ৰযুক্তিয়ে গঢ় দিয়া ন-পৃথিৱীত সহ-অৱস্থান কৰাৰ বাবে সকলো স্তৰৰ ৰাইজেই এনে সামাজিক বিষয়বোৰতো সচেতন হোৱাৰো প্ৰয়োজনীয়তা বৃদ্ধি পাইছে।\nআহি থকা প্ৰযুক্তিৰ ভিতৰত উজলি উঠিছে স্মাৰ্ট-ক্লথৰ ধাৰণা, থিতাতে খাদ্যৰ গুণাগুণ পৰীক্ষা কৰিব পৰা ফুড স্কেনাৰ, হাৰ্টবীটকে ধৰি বিভিন্ন দৈহিক পৰিসংখ্যা মাপক পিন্ধিব পৰা বস্তুৰ জনপ্ৰিয় ও সুলভ সংস্কৰণ, ৰেডিঅ’লজিত আৰ্টিফিচিয়েল ইণ্টেলিজেন্সৰ ব্যৱহাৰ, থ্ৰী-ডি প্ৰিণ্টিং, হিউমেনইড ৰবটৰ বহুল ব্যৱহাৰ আদি হৈছে অন্যতম। একেদৰেই প্ৰযুক্তিয়ে স্বাস্থ্য খণ্ডলৈকো প্ৰভূত বৰঙণি যোগাইছে আৰু যোগাব। আধুনিক সমাজৰ বৰ্ধিত সমস্যা অনুৰ্বতাৰ চিকিতসাত ‘স্পাৰ্মবট’ৰ ধাৰণাৰ ব্যৱহাৰ আৰম্ভ হৈছে। অস্থিমজ্জাৰ কেঞ্চাৰ ‘মায়েলমা’ৰ কাৰণ নিৰ্ণীত হৈছে, যিয়ে আন আন কেঞ্চাৰৰ চিকিতসাটো সহায়ক হব বুলি নিউ ইংলেণ্ড মেডিকেল জাৰ্নেলে প্ৰকাশ কৰিছে। পুৰুষৰ মাৰাত্মক কেঞ্চাৰ প্ৰষ্টেট কেনছাৰক পৰাভূত কৰিব পৰা এক নতুন যৌগৰ আৱিস্কাৰেও সুখবৰ আনিছে। ক্ৰমাত জনপ্ৰিয় হৈ উঠা ৰবটিক চাৰ্জাৰীৰে অধিক সুক্ষ্ম ও কুশলী অপাৰেচন কেঞ্চাৰৰ ক্ষেত্ৰত বিশেষ ভাৱে প্ৰভাৱী হৈ পৰিছে, জনপ্ৰিয়তাই ইয়াক কম খৰচী কৰি তুলিবই বুলিও বিশ্ব স্বাস্থ্য সংস্থাই আশা প্ৰকাশ কৰিছে। প্ৰযুক্তিগত ন-উদ্ভাৱনীবোৰ যাতে ধনী-দুখীয়া সকলোৰে বাবে কম-খৰছত উপলদ্ধ কৰাই সমাজৰ বেছিভাগ মানুহৰে যাতে উপকাৰ সাধিব পাৰে, তাৰ বাবেও ভিন্ন স্তৰত প্ৰচেষ্টা চলি আছে। চকুৰ পানীৰ পৰাই দেহৰ ছুগাৰ লেভেল জোখা, বেজিবিহীন ইনছুলিন আদিৰে মানুহৰ য্ন্ত্ৰণা কম কৰিবলৈ প্ৰযুক্তিয়ে ন-ন বাট উলিয়াইছে।এতিয়া বৰ্ধিত মানুহৰ ভোক পলুৱাবলৈ নিৰ্মাণ হবলৈ লৈছে সংশ্লেষিত খাদ্যও। পথাৰত খেতি কৰি নহয়, লেৱটৰিত সৃষ্ট খাদ্যই অহা দশকত বজাৰ শুৱনি কৰাই নহয়, বজাৰ দখল কৰিব বুলিও প্ৰকাশ পাইছে। প্ৰযুক্তিয়ে অনাগত দিনটো এইদৰেই মানুহলৈ আশীৰ্বাদ আৰু প্ৰত্যাহ্বান দুয়োটাই যে কঢ়িয়াই আনি থাকিব সেই কথাও কিন্তু নিশ্চিত হৈ পৰিছে।\nমোবাইল নম্বৰঃ ৯৫৩১১০৭১৫০\nLabels: অজয় লাল দত্ত, উন্মীলন\nArchive August (2) January (1) November (18) January (2) November (1) August (2) June (1) April (1) March (3) December (2) November (2) September (2) August (1) July (2) June (1) January (3) December (3) July (3) May (7) March (4) February (4) December (5) November (5) October (1) September (1) August (6) July (5) June (5) May (5) April (2) March (5) February (4) January (7) December (4) November (13) September (1) August (2) July (4)\nজন্মদিনৰ অনুভৱঃ জীৱনৰ সহজ বাট\nজন্মদিনৰ অনুভৱঃ জীৱনৰ সহজ বাট (ক) জন্মদিন মানেই এক আৰম্ভণি, সেই জীৱন নামৰ বিশাল যাত্ৰাটোৰ ৷ আৰম্ভণি হোৱাৰ পৰা খোজে খোজে বাট বুলি আগুৱাই...\nকাতৰ কবিতাঃ প্লিজ’ তোমাৰ বিয়াত লুচী বিলাবলৈ মোক নামাতিবা, নিদিবা উপহাৰ সেই যন্ত্ৰণা৷ যদিও চৌপাশ তোমাৰ উচৱত উখলমাখল মইহে জানো বুকুত কিমান দ...\nযদি, নৈ আমাৰ আই\nযদি, নৈ আমাৰ আই (১) বিশ্বজনীনতাৰ আদৰ্শৰে স্ব-নামধন্য গণশিল্পী ভূপেন হা...\nAn LAL INK initiative. Awesome Inc. theme. Powered by Blogger.


xukhdukh.com July 07, 2013 goodnews,\n১. গুৱাহাটীত "বিজ্ঞান নগৰী" স্থাপনৰ বাবে কেন্দ্ৰীয় চৰকাৰে দিলে ৫০কোটি টকাৰ অনুমোদন ৷\n২.অগ্নিকাণ্ডত ক্ষতিগ্ৰস্ত প্ৰকল্পৰ মেৰামতি সম্পন্নঃ নুমলীগড় তেল শোধনাগাৰত পুনৰ উৎপাদন আৰম্ভ হোৱাৰ সুখবৰ ৷\n৩. কেন্দ্ৰীয় সাংস্কৃতিক দপ্তৰৰ মন্ত্ৰী চন্দ্ৰেশ কে. কাৰ্টোছ আৰু মুখ্যমন্ত্ৰী তৰুণ গগৈয়ে কালি দেশৰ প্ৰথমটো তাৰকাগৃহ সংলগ্ন বিজ্ঞান কেন্দ্ৰটো উন্মোচন কৰে যোৰহাটত ৷\nসংবাদ মাধ্যমত ইউ বিৰ ফটো\n৪. তেজপুৰত বিজ্ঞান প্ৰকল্প নিৰ্মাণ প্ৰতিযোগিতাস্থলীত উপস্থিত হৈ অসম সাহিত্য সভাৰ সভাপতি ইমৰাণ শ্বাহে ক’লে- অসমৰ ভৱিষ্যত জানিবলৈ শিশু বিজ্ঞানী সকলৰ কাষ চাপক ৷\n৫. অসম চৰকাৰৰ সাংস্কৃতিক সঞ্চালকালয় আৰু ছাত্ৰ আৰু যৱ কল্যাণ ৰাজ্যিক উপদেষ্টা কমিটিৰ যৌথ উদোগত অহা ৮জুলাইৰ পৰা ৩১জুলাইলৈকে ৰাজ্যৰ বিভিন্ন জিলাৰ ৩০টাকৈ কেন্দ্ৰত অনুষ্ঠিত হব গ্ৰীষ্মকালীন প্ৰশিক্ষণ শিবিৰঃ অসমৰ বাৰে-ৰহণীয়া নৃত্যগীতৰ প্ৰশিক্ষণৰ এক শলাগনীয় প্ৰচেষ্টা ৷\n৬. বিজেপিৰ তৃণমূলীয়া উত্থানত শংকিত হৈ কংগ্ৰেছেও গ্ৰহণ কৰিব প্ৰতি-ব্যৱস্থাঃ এইবাৰ বিকাশৰ শ্লোগানেৰে কংগ্ৰেছে কৰিব ৰাজ্যজুৰি পদযাত্ৰা ৷\n৭. ২০১৫চনৰ পৰা ক্ৰমাত ভাৰত দৰিদ্ৰতাৰ কৱলৰ পৰা মুক্ত হবঃ ৰাষ্ট্ৰ সংঘৰ প্ৰতিবেদনত আশা প্ৰকাশ ৷\n৮. ৰাষ্ট্ৰীয় নাগৰিকপঞ্জী উন্নীতকৰণৰ কাম সোনকালেই কৰিবলৈ দাবী জনালে গৰিয়া যুৱ পৰিষদেঃ আমছুৱে কৰিলে তাৰ সহজাত বিৰোধিতা ৷\n৯. সীমান্তত শান্তি-সম্প্ৰীতি বজাই ৰখাটো প্ৰগতিৰ নিশ্চিত কৰাৰ অন্যতম কাৰক বুলি সহমত প্ৰকাশ কৰিলে ভাৰত আৰু চীন প্ৰশাসনেঃ প্ৰতিৰক্ষা মন্ত্ৰীৰ চীন যাত্ৰাত চলিছে দ্বি-পাক্ষিক আলোচনা ৷\n১০. অহা ছেপ্তেম্বৰত পুনৰ অনুষ্ঠিত হব বৰদলৈ ট্ৰ’ফী ফুটবলঃ বিদেশী ক্লাৱ অনাৰ চেষ্টাত ব্ৰতী হৈছে গুৱাহাটী ক্ৰীড়া সন্থা ৷\n১. নিজৰ দাবীত অলৰ-অচৰ আছুঃ ছেৱাৰ সাৰ্বিক সংস্কাৰ আৰু অধ্যক্ষৰ অপসাৰণৰ দাবীত তিনিদিন ধৰি অবিৰত প্ৰতিবাদ অব্যাহত ছেবা চৌহদত৷\n২. অগপৰ সংকট অব্যাহতঃ এইবাৰ মহন্তক পদত্যাগৰ পৰামৰ্শ দিলে ডঃ দেৱদত্ত বৰকটকীয়ে, ১৫জুলাইত জৰুৰী কাৰ্যনিৰ্বাহক আহ্বানৰ খবৰ৷\n৩. অবড়ো ভাষী শিক্ষক নিযুক্তিৰে বড়ো মাধ্যম ধ্বংস কৰাৰ ষড়যন্ত্ৰত নামিছে শিক্ষা বিভাগঃ বড়ো সাহিত্য সভাই প্ৰকাশ কৰিলে ক্ষোভ ৷\n৪. জনজাতীয় ৰাজ্য হব পাৰে অসম বুলি মুখ্যমন্ত্ৰীৰ মন্তব্যঃ এই ধাৰণাৰ তীব্ৰ বিৰোধিতা কৰিলে বদৰুদ্দিন আজমল নেতৃত্বাধীন এআইডিএইএফ দলে ৷\n৫. সংস্থাপিত নহ’ল ৬০০০পৰিয়ালঃ বিটিচি গোষ্ঠী সংঘৰ্ষ এবছৰ ৷\n৬. মাওবাদী সন্দৰ্ভত বিজেপি নেতা চন্দ্ৰশেখৰৰ মন্তব্যত প্ৰতিক্ৰিয়া প্ৰকাশ কৰিলে অখিল গগৈয়েঃ কৃষি ভূমি দখলকাৰী ব্যৱসায়ী পৃথানি-লোহিয়া আদিৰ বিৰুদ্ধে দিলে পুনৰ হুংকাৰ ৷\n৭. অসমত কোনো বিসম্বাদ নাই বুলি ঘোষণা কৰিলে চি পি যোশীয়েঃ ঐক্যবদ্ধ ভাৱে কাম কৰাৰ আহ্বান জনাই, সমন্বয়ৰক্ষী সমিতি গঠনৰ বাবে দিলে পৰামৰ্শ ৷\n৮. চিৰাঙ জিলাতো পাঁচখন নৈৰ জলপৃষ্ঠ বৃদ্ধি, বহু গাঁও জলমগ্নঃ ধেমাজিতো ক্ৰমাত ভয়াবহ ৰূপ লৈছে জীয়াঢলে৷\n৯. ভূটানৰ পৰা পুনৰ এৰিব পাৰে পানীঃ তাকে লৈ শংকাত ভূগিছে নামনিবাসী, চিৰাংবাসীক সতৰ্কবাণী দিয়েই দ্বায়িত্ব সামৰিলে প্ৰশাসনে ৷\n১০. হঠাত মোদী বিৰোধী স্থিতিৰ পাছতে বিহাৰলৈ দৰদ উপজিল কেন্দ্ৰীয় চৰকাৰৰঃ গ্ৰামোন্নয়নৰ বাবে নীতীশ কুমাৰ চৰকাৰলৈ অনুমোদন দিলে ৪১৩০কোটি টকা ৷